
تررررررررررررررررررررررن 
- "اطفي المنبّه يا أروى" 

قلت الجملة الأخيرة وأنا شبه نايم. مش حاسس بحاجة غير 
صوت النبّه اللي تداخل مع حلم كُنت بحلمه» كان غُبارة عن صور 
على هيئة ومضات بتسابق الزمنء "أروى" كانت في الحلم» بتعمل 
الفطار ل "مُهند" و"سما"» بتجهزهم عشان تودّيهم المدرسة. بتبّص لي 
وبتضحك» بغازلهاء ف الضحكة تتنقل لعيونها بدل شفايفهاء بحاوطها 
بدراعي وبقرّبها متي» بحاول أخطف منها بوسة على رقبتهاء بتحاول 
تفلت مني وهي بتشاور على الأولاد. أقول لها مش واخدين بالهم» 
"مُهند" سمعني ولف عشان يشوفني بعمل إيه. إتعدلت بشرعة. بص 
لي بلؤم ورفع حاجبه» آه متك يا مفعوص إنت: ٠‏ 





- "بتعمل إيه يا بابا؟" 
- "خليك في حالك يا واد" 
بيقلدني وبيعيد جُملتي بطريقة تضحكء "سما" بتضحك وبتحخط 
إيدهاغى ها راء 
- "كده! طب تعالى بقى" 


بجري وراه وبيحاول يجري مئيء بمسكه وبرفعه لفوق بإيد واحدة, 
وبزغزغه بالإيد التانيةء بيضحك بصوت عاليء و"سما" بقع على الأرض 
من کت الضحك» "أروى" بتخحّط الساندوتشات في الشنط بتاعتهم وهي 
بتبتسم» في اللحظة اللي سمعت فيها صوت جرس جاي من بعيد. 
صوت اطنته.. 
- "اطفي النبّه يا أروى" 


كررت جُملتي وأنا بين النوم واليقظة. بحاول أرجع للحلم تاني قبل 
مايهرب منيء بس النبّه مبطلش رن» اتقلبت على السرير ومدّيت 
إيدي عشان صخي "أروى"» بس إيدي ملمستهاشء دراعي إتفرد على 
جمب السرير الفاضيء. فتحت عيني وقفلتها أكتر من مرة وابتديت 
أرجع للواقع واحدة واحدة: مدّيت إيدي للكومودينو وقفلت جرس 
ال منتّه المزعج. عشان أغرق في هدوء عميقء. مالوش آخرء أوقات بحس 
إن الهدوء ممُمكن يبقى مُزعج هو كمان» هكن أكتر من الدوشة. في 
حالتي دي الهدوء كان لا يُطاق. مش سامع كركبة الأطباق في المطبخ, 
مش سامع صوت الكارتون على التابلت بتاع الأولادء مش سامع 
ضحكة "مهند" و"سماك ولا سامع باب الأوضة وهو بيتفتح و"أروى" 
وهي بتقولي: 





- "ثلا يا علاء. هتتأخر على المستشفى" 


أوقات الهدوء بيبقى لا يُطاقء لا بتقوم من نومك بعد حلم 
كمل وتكتة د إنك وحيد. 

بيت مهجور زيّ روحك تمام» . ا مشيوا خدوا گل عزيز وغالي 
معاهم ومَحسّوش, وإنت.. كبريائك كان أكبر من إِنّك تعترف لهم بده 
نك محتاجهم. وإنك مش كويسء» وإن حال روحك بقى أسوأ من 
حال البيوت المهجورة. مضلمة» كثيبة» ماليها الثراب والعفنء عنكبوت 
وعشش باقتدار في ثنايا روحك» بيغزل خيوطه على جُدرانهاء في گل 
رکن بتلاقي شبكة حابسة جُواها ذكرىء گل ما تيجي تفتكرها صدرك 
بيضيقء تفسك بتاخده بصعوبة. رؤيتك مش کک وقدرتك قات 
التركيز بتنعدم» بتجريء بتحاول تهرب قبل ما تتخنق أكتر. وبتقفل 
الباب وراك ميت مُفتاح» بتبّص للباب بحسرة: وبتقول.. 


1 "مش هرجع أفة تاني" 
ا a‏ ا ا ا 


الكركبة ف ااا والكارتون كا وروحك ترجع تنوّر من تاني.. 


بقوم وبعدل نفسي على السرير» بدعك عينيا بالراحة مسك القابت 
بتاعي وببص على التاريخ واليوم» واكتشفت إن النهاردة الاتنين..! 

ابتسمت نصف ابتسامة» وفهمت في اللحظة دي ليه عقاي الباطن 
خلاهم يزوروني الليلة دي» حاجة كده زيّ عرض مُسبق قصير قبل 





العرض الحقيقي. SEC‏ من مكاني بسرعة واتحركت ناحية البابء 
فقدت إتزاني للحظة ونت هقع لولا إن سندت على طرف السريرء 
هبوط مفاجئ في ضغط الدم عشان وقفت فجأة واتحركت بسرعة, 
زمان گنت فاكر]| إن امعرفة بتقي من أي شيء. كنت غلطان. وعلى 
الرغم من إني بقيت دكتور ومُدرك لأغلب الأمراض ومُسبباتها وطرق 
الوقاينة متها إلا إي بحمى أو ر يعناتى. أسالين الوقاية دي أغلب 
الوقت. المعرفة أحيانًا ما بتكونش مفيدة غير للي عنده استعداد 
يستفيد منهاء > وف حالتي بحس إن المعرفة بتسخر مني لكوني حصلت 
عليها بعد تعب ومجهود كبير. > وبرغم كده. مش قادر أوظفها صح. 

نزلت بعد ما خدت ذش سريع» كالعادة كسّلت أفطن EE‏ 
جمب عم "منصور" البؤاب» بقاله كام مرة مش بيرمي e‏ 
لإئه مدا كان بيسلم ماكنتش برد. ركبت العربية ونزلت الإزاز. فتحت 
درج التابلوه وفضلت ادو عجان عة ساد بعصبية, أنا فاكر إن 
گنت سايب علبة هناء احتياج مرضي للنيكوتين وبالذات لأول ا 
في اليوم. حاجة تانية مانفعتنيش بيها ال معرفة, لقيت العلبة. مسكتها 
وطلعت منها سيجارة., مذيت يدي ف جيبي وطلعت الولاعة وولعتهاء 
سحبت تفس طويلء وكتمته جُوَايا لأطول فترة ممكنة» وبعدين سبته 

يخرج. عملية كفيلة تقتلني بسرطان الرئة في غضون سنوات قليلة. 
ا الشرايين في خلال شهورء أو سكتة قلبية دلوقتي حال بس 
برغم ده كُلّه. . بحيّها. ش 


كام مرة فضلنا مُتمسكين بحاجة بنحبّها برغم علمنا الكامل إثها 
بتئذينا؟! 

وكام مرة إتخلينا عن اللي بنحبّه عشان بيأذيناء وبرضو مرتحناش..! 

بضّيت للسلسلة المتعلقة على مراية العربية وأنا بسأل نفسي 
السؤال ده» السلسلة اللي كان فيها صورتهاء صورة "أروى". برغم إن 
کل شيء إنتهى أو _على وشك الانتهاء_ إلا إني لسّه مش قادر أشيل 
صورتهاء مسكت السلسلة بأطراف صوابعي» وابنتسمت بمرارة وأنا 
براقب ملامحهاء عينيا جات على المرايا غصب عنّي وشفت انعكاس 
صورق مع ملامحها في الصورة. شعري الاسود التقيل الناعم» اللي بدأت 
تتخلله بعض الخصلات البيضاء وشعرها البُّنّي الهايش.ء واللي كانت 
بتتعب في مه وربطه. عينيا السودا مع عيونها العسلي الواسعين» جبيني 
العريض ووشّها ا لمستديرء شفايفي الرّفيعة, شفايفها الفراولة» أو زي ما . 
گنت بحب أقول عليهم» دقني التقيلة وطابع الحُسن تحت شفايفهاء 
ابتسامتها اللي كانت بتنوّر كل شبر مضلم في قلبيء وابتسامتي ال.. 
اللي كان كُلّها وجع. 

اتنهدت. سبت السلسلة من إيدي وسحبت تقس تاني من 
السيجارة؛ ست على زرار تشغيل العربية في التاتش باد عشان يعرض 
لي الحالة بتاعتهاء العربية نورّت كالعادة. قبل ما تعرض لي على الشاشة 
إن فاضل 20% بس من طاقة العربية» محتاج أعذدّي على أقرب محطة 
كهربا عشان أشحن العربية»ء للحظة افتكرت أيام زمانء لما العربيات 
كانت بتمشي بالبنزين )»> سحبت نفس تاني من السيجارة. ظبطت 
العربية بعدها على القيادة الآلية عشان أشرب السيجارة براحتي» 





واخترت من القامة عنوان بيت j“‏ روى " القديم» عشان العربية تتحرك 
بعدهاء ق اتجحاه البيبت:. 

عدلت نفسي واتنهدت بعمق وأنا مستنّي الباب يفتح. سمعت 
صوت والدة "أروى" وهي بتقول من ورا الباب: 
a |" 5‏ يا و 02 11 
بس "مهند" مستناش, سمعت خطوات رجليه من ورا الباب وهو 
بيجري ناحيته. > وشفت الباب وهو بيتفتح و"مُهند' "يطل هته ننظرة 
كُلّها اشتياق.. 
بدي "بابا" 


محسيتش بنفسي غير وهو في حُضني» حاولت أتمالك دموعي على 
قد ما قدرت» وحشني! ! وحشني جداء گل مرة بشوفه فيها ببقى عايز 
أفضل واخده في حضني لأطول وقت مُمكنء. وببقى عايز انوس كُل 
حثّة في وشه. بس مسك نفسي. > بتعامل عادي عشان مَيحسش إن في 
حاحة أو إن باباه _اللي خد قرار الانفصال_ مش قادر يبقى قذه. 


والدة "أروى' ' ظهرت في الصورةء بعكازها وعبايتها الواسعة, ونضارتها 
الكبيرة وجّهت كلامها ل "مُهند" وقالت له بصوت فيه شيء من الحدّة: 


- برضو فتحت الباب من غير ما تستناني؟! طب إفرض كان طلع 
۰ ولا 2 قتلة؟! كان زمانه دخل قتلني وخطفك إنت 





قاطعتها بشيء من الود: 
- “إزيك يا طنط بالراحة على الولد هولسّه صغير ومش فاهم. أنا 
هتكلم معاه وهفهمه" 


ET‏ لي بنظرة كلها احتقاں حاولت تداريها لکن معرفتش» 
وبعدين قالت: 


- "إزيك يا علاءء كان بودّي أقول لك إتفضل والله." 
ابتسمث بسُخرية» وبعدين قلت: 

- "مالوش لزوم» إحنا كده كده مش عايزين نتأخر على المدرسة." 
بصت وراها وزعّقت في الفراغ وهي بتقول: 

- "يا سماء يلا يا بنتي باباي وصل. 
طليت بعيني على الشقّة. وبعدين قلت بتردد: 

- "هيّ.. هي أروى نزلت برضو؟! 


-"[ه ياخويانزلت برضو ما إنت لو بتيجي بدري شوية گنت 
لحت“ |" 


- "معلشء إن شاء الله هلحقها المرة الجاية. 


7 "ما إنت كَل مرة بتقول كده وبتتأخر يا ابني» إعقل كده وفكر 
تانيء لو مش عشانكوا يبقى عشان ولادكوا" 


- "الموضوع منتهي يا طنط خلاص. أنا وأروى مَلناش عيش مع بعض." 


- "وما إنتوا مَلكوش عيش مع بعضء بتسأل عليها گل مرة ليه؟!" 





معرفتش آرد» أنقذني ظهور "سما" في الصورةء ف قفلت على الحوار 
ووجهت كلامي ل "سما": 


- "سماء إزيك يا حبيبتي؟" 


مردتش» ومكانتش يَصالي كالعادة» جدتها بصت لها بعتاب وقالت لها: 
- 'بابا بيسلم عليكي يا سما! سلمي عليه يلا" 
بصت لي بالعافيةء وبعدين مدّت إيدها من بعيدد, كان نفسي 
| أسحبها من إيدها وأخُدها في حُضني, > بس مسكت نفسي وقُلت لها: 
- "ماتعمليش حاجة إنتي مش عايزاها يا سماء لو مش عايرة 
تسلمي على بابا خلاص» أنا مش هجيرك" 
سحبت إيدها وكأنها ما صدقت» فى اللحظة اللي لقيت جدتها 
e‏ 
- "ما هو دلعك المرئ ده هو اللي مخليها تعاملك كده" 


- "خليها على راحتهاء ٠‏ مفيش داعي نجبرها على حاجة زي كده. پلا 
أشوفك على خير يا طنط ٠‏ وإبقي سلميلي على أروى" 


- "يوصل إن شاء الله" 
تت "يلا ا ولاد" 


جاح عام 
E 3‏ م 


- "ص يا باباء أنا رسمت الرسمة دي في المدرسة الأسبوع اللي فات». 
الميس قالت لي إِنّها حلوة أوي» وماما كمان» بس سما معجبتهاش 
وكانت عاوزة تمسحها" 
خدت التابلت من "مهند" واخترت عرض الرسمة بشكل قلائي 

الأبعاد أو بتقنية الهولوجرام زي ما بنقول عليهاء عشان أعرف أركز 
في تفاصيلها بشكل أكبر, كان راسم جنينة كبيرة وواسعة. متحاوطة 
بالورد والشجرء وكان راسم نفسه وهو راكب على عجلة. وراسمني 
وأنا ساندّه عليها وبعلمه إزاي يسوقهاء على الشمال خالص كان راسم 
"سما". بتبّص علينا وهيٍّ بتضحك. وضَّمَّة كفوف إيديها قَدَامها وكأنها 
بتشجع "مهند" عشان يوصل لها بالعجلة» في مُنتصف المسافة بيننا 
وبين "سما" كانت "أروى" قاعدة على الأرض» لكن ورا شوية» فاردة 
رجليها على الزرع وبتئص لنا بسعادة. كانت رسمة حلوة أويء بس 
توجع. بصيت ل "سما" في المراياء كانت مربعة إيديها وبتبص من 
الشبّاك وهيّ مكشرة. مرضتش اسألها كانت عايزة تمسحها ليه» الإجابة 
كانت واضحة:؛ اتنهدت» وغصبت على نفسي ئي ابتسم وأنا برجع 
التابلت ل "مُهند" وبقوله: 

- "حلوة أوي يا حبيبي» هتبقى أشطر وأحسن رسام في الذنيا" 

- "ماما كمان بتقولي کده وبتخليني أتفرج على كورسات رسم في 
الأجازة" 

- "شطورء عارف بقى لو انتظمت في الكورسات دي» هجيب لك 
عجلة زي اللي في الصورة دي بالظبطء إيه رأيك؟" 


وابتسامته ابتدت تروح من على وشه بالتدريج. فضل باصص للرسمة 
وبعدين قال بصوت واطي: 
مع بعض." 
ا ل ب 
تسوقها لوحدك 9 
- "هو إنتوا ليه سبتوا بعض؟ إنت وماما؟" 
فاجئني بسؤاله» سكت للحظة وكُنت هرد» بس "سما" سبقتني وقالت: 
- "عشان مَبقاش يحبها" 
بصيت لها في المرايا ولقيتها بتبّص لي بغضب. ف اللحظة اللي ' مين" 
نبهني فيها فجأة وقال: 
- "أقف يا باباء إحنا خلاص وصلنا امدرسة" 
رد "سما" خلال عو يجان اوت ركنت على جمب وأنا 
بفکر ق اللي قالته "سما" وبحاول ألاقي رد مناسب ليه» بس بمجرد ما 
وقفت لقيتها بتفتح باب العربية وبتنزل مته وهي بتقول: 
- "ولا بقى بيحبّنا إحنا كمان!" 
نزلت وقفلت الباب بقوة. واتحركت ناحية بوّابة اطدرسة من غير 
ما تبص وراهاء. فضلت أراقبها ادن تان حاولت أمسك نفسي عشان 
لوي بصيت له. لقيته بيعص ل وباين عليه علامات الزن وبعدين 





- "متخافش يا باباء أنا مش هصدّق ده أبداء إنت هتفضل تحبني 
على طول» مش كده؟” 
مسكت دموعي بالعافية» هزيت راسي وملت عليه. وحضنته پل 
قوت» وبعدين همست في ودنه وقلت له: 
ا ا شهند" 
بوسته على جبينه. وبعدين قلت له: 
- "يلا عشان متتأخرش» هشوفك الأسبوع الجاي" 
ا 
لبس شنطته ونزل من العربية. قفل الباب وعمل لي باي باي 
من ورا الإزازء وبعدين اتحرّك ناحية البوّابة ولف وراه وعمل لي باي 
باي تاني» وعملها للمرة التالتة ها وصل للبوّابة. دخل بعدها واختفى 
وراهاء اتطمنت إنه خلاص دخلء ووقتها بس سمحت لنفسي إني أعيّط. 
وسبت عينيا تذرف دموعها من غير أي مُحاولة مني لإيقافهاء كعادتي 
كل مرة بشوفهم فيهاء وبوصلهم للمدرسة. 

ارتضيت بشكل أو بآخر إني أبقى الطرف الظام قي الحكاية» أنا اللي 
خدت قرار الانفصالء وبرغم إن "أروى" كانت بتفكر فيه زيِّي بالظبطء 
إلا إنها أكيد ارتاحت كتير لإن القرار جه مني أناء عشان مَتبقاش في 
وش ال مدفع.ء وعشان متضطرش تبرر أي حاجة سواء لأهلي أو أهلها.. 


- "هتتطلقوا! ليه؟ إيه اللي حصل بس؟" 





کت وهنا ترّدشء وتبّص لي» ف أتكلم أنا وأحاول أشرح لهم إننا 
حاولناء نس اختلافضا کان اکر فا الموضوع كان غير مفهوم بالنسبة 
ليهم. اتنين بيحبّوا بعض, ٠‏ روحهم في بعض حرفيًاء بينهم عشرة وعمر 
بحاله., 2 ee‏ زي الملايكة. إيه اللي يخليهم يبعدوا! 
- "أكيد شاف له شوفة تانية" 
لسان حالهم كان بيقول كده. أهلي كانوا في موقف مَیتحسدوش علیه: 
اد "يا ابني فهمنا ق إيه, الناس هتاگل وشنا" 
أشرح لهم: 
3 "ياجماعة مش متفاهمين, مش مرتاحين. گل واحد فينا بييجي 
على نفسه عشان 5 التاني, ومحدش فینا 0 
مُتأكد مته انها زا نشدت كير رق القرار کان قراري» وإن أنا اللي لدت 
ركنت العربية قُدَام المستشفىء بضَّيت في ساعتيء كانت داخلة 
على 9 ونصء نزلت واتحركت ناحية البؤابة المي الأمل للأمراض 
الانغماس في مشاكل ومتاعب الآخرين. على أمل إن أهرب من مشاكلي 
في مقولة بتقول إن الطبيب النفسي أوقات بيحتاج للعلاج زيّه زي 
المريض بالظبط" ده أكتر وقت أنا مصدق فيه القولة دي» آنا فعلًا 





محتاج للعلاج. بس برغم گل شهاداتي وخبراتي وا مرضى اللي قدرت 
أعالجهم. إلا إني لحد اللحظة دي» مقدرتش أعرف علاجي إيه.. 
مشيت في ممرات المُستشفى وأنا بقلب في التابلت بتاعي» بشوف 

لوحد كلمنى أو بعت لي رسالة» لكن كالعادة ملقتش أي حاجة»› 
حطيت التابلت في جيبي في نفس اللحظة اللي وصلت فيها لمكتبي» 
عشان ألاقي "دُعاء'. المُمرضة والسكرتيرة بتاعتي بتستقبلني كالعادة.. 

- "صباح الخير ا دكتور علاء" 

- "صباح النور يا دُعاء. عندنا كام حالة النهاردة؟" 

- "حالتين بس يا دكتورء حالة كمان نص ساعة» وحالة الساعة 12" 

- "أول مرة ولا..؟" 

- "آه يا دكتورء الاتنين أول مرة" 

- "طيب كويس.ء اليوم مش زحمة خالص» ملفاتهم جاهزة؟" 

- "هتلاقيهم على مكتب حضرتك يا دكتور" 

- "عظيم» خلي عم متولي يحضر لي فنجان القهوة بتاعي 

"حاضر با دكتور" 

شكرتها واتحركت ناحية باب الغرفة, فتحته ودخلت وقفلت الباب 

وراياء أوضة بسيطة ألوانها فاتحة وبتدخلها الشمسء زهور وزرع جمب 
الشبّاك على الشمال» مكتب في النص أمامه كُرسيينء ومكتبة كبيرة على 
اليمينء قُدَامها شيزلونج خشبي شكه مُمين الغّرفة كانت مَنظمة 
جدًا. بالظبط زي حيات السابقةء وكأئها آخر ما تبقى منهاء اتحركت 
ناحية المكتب» قلعت الجاكتة وعلّقتها على الكرسي» وبعدين قعدت 





ووئعت سيجارة» سحبت تفس طويل ورجّعت راسي لوراء فضلت ثابت 
على نفس الوضع للحظات» وبعدين بصّيت على المكتبء لقيت الملفين 
اللي يخصوا الحالتين بتوع النهاردة. سحبتهم ناحيتي وبدأت أتصفح 
فيهم» حالة الساعة 12> لسيدة في مُنتصف الثلاثينات. تُدعى نادية 
الجوهري» حاصلة على دكتوراة من إنجلتراء وتعمل دكتورة جامعية في 
كلية العلوم جامعة القاهرة. 


الحالة الاجتماعية: مُطلقة. 

سبب الزيارة: اكتئاب سببه فشل الزواج..! 

الباب خبّطء و"دُعاء" دخلت وف إيدها كوباية القهوة بلغتني إن 
حالة الساعة 10 قاعد بره» وسألتني أدخله ولا لأ بضَيت في ساعتيء» 
كان جاي بدري 5 دقايق» شكرتها على القهوة اللي سابتها على 
المكتب» وقلت لها تخليه يُدخلء مسكت الملف بتاعه عشان أيُص 
عليه» واستغربت جداء ماكنش فيه أي حاجة مكتوبة في خانة الاسم 
ولا السن ولا المهنة ولا الحالة الاجتماعية, ماكنش مكتوب غير سبب 
الزيارة. قريت السبب في نفس اللحظة اللي خبط فيها على الباب 
ودخلء كان مكتوب: 

"مُحاولة الانتحار باستخدام آلة حادة" 








0 فباتا. 


وجود بعض علامات الصلع في الجانبين» ملامح حادة قد تكون مُخيفة, 
رعشة مُنتظمة في اليد اليُسرى كان بيحاول يسيطر عليهاء وضمادة 
طبية محاوطة الساعد الأمنء. مما يدل على إن مُحاولة الانتحار كانت 
عن طريق قطع الشرايين» كان لابس هدوم المستشفى» ف فهمت إنه 
نزيل جديد عندناء وكان قاعد وهو محني ضهره. وكأنه مش مرتاح 
في قعدته.. 
- "إنت.. قاعد كويس؟ مرتاح يعني؟" 

سألته بصوت هاديء فهز راسه بالإيجاب» ميت إيدي لعلبة 

السجايرء طعت سيجارةء وبعدين سألته: 


۶ھ "بتدخن”؟" 


هز راسه بالنفي» حطيت السيجارة بين شفايفي وولعتها وأنا بقوله: 
- "طب لو مش هيضايقك أسمح لي أولع سيجارة, أصلي مدخن شره 
بعيد عنك" 
مَرذش» ومهزش راسه» بضّيت على الملف بتاعه وبعدين قلت له: 
- “بس غريبة يعني إنك مش ذاكر أي معلومات عنّك في الملف 
بتاعك» لا اسمك ولا وظيفتك: خلينا نبتدي بالراحة كده وقول لي, 
اسمك إبيه؟" 
مرا ش.. 
- "طب سنّكء حالتك الاجتماعية" 
مدش برضو استفزني» ماكنتش قادر أحدد هو بيمثل ولا حالته 
متقدمة فعلد لقيت نفسي بسأله فجأة: 
- "إنت جاي هنا ليه؟!" 
حواجبه اتحرّكت للحظة» بس فضل ساكت,. قلت له في شيء من 
اللطف: 
-"شوفء أنا مش هعرف أساعدك وإنت ساكت كده. لازم تساعدني 
عشان أقدر أساعدك فيا ريت ترد على سؤالي. بعد إذنك. إنت.. 
هنا. . ليه؟" 
شفايفه اترعشت. فضل ساكت للحظات. وبعدها لقيته بيقول 
- "أنا.. مش عارف أنا هنا ليه!" 





بضيت له فى نفاذ صبر. خدت تقس من السيجارة ونفخته الناحية 


مف اة اسمها مش عارف» إنت جاي لسبب» والسبب ده 


- "عشان.. عشان مش عارف.. آنا هنا ليه!" 
قاطعني وقال حملته الأخيرة وهو بص لي للمرة الأول من ساعة 


ما دخل بؤبؤ عينيه كان بيتحرك بعصبية وانتظام» فكرت ف رده 
للحظة. وبعدين قلت له: 


- "تقصد.. هنا في الذّنيا؟!" 


هز راسه بالإيجاب. هزيت راسي أنا كمان عشان أحسسه إل 
فاهمه وبعدين قُلت: 


اظ آنا يهى برضو أعرف اسمكء. على الأقل عشان أقدر 
أخاطبك بيه" 


قر تقول غا 

- "خالد ده اسمك؟" 

fy" 

- "طيب ليه مش عايز تقولي اسمك الحقيقي؟! 

- "مش هقدرء هبقى مرتاح أكتر لو مقولتوش" 
سكت للحظة: وبعدين قلت: 





"عبات العموم» ليك كامل الحرية تخفي اسمك الحقيقي» لكن اللي 
هتحكيه عنك لازم يبقى حقيقيء محتاج أعرفك. أعرف كل حاجة 
إنت مرّيت بيها عشان تسأل سؤال زي.. إنت هنا ليهء ماشي يا.. 
خالد؟" 
شفايفه اترعث ما وكان هيقول حاجة لس کته حاولت أطمته 
وقلت له: 
- "متقلقشء أنا مش هسألك عن محاولة انتحارك. هسيبك إنت 
كا 1 اوة ين اه 2 4 دلوق: ا 5 کا ف 
نفسك» حياتك. علاقاتك العاطفية,. طفولتك" 
عينه طعت ما ذكرت كلمة "طفولتك"“ نص إي» وحسيت إنّه 
- "طفولتك» حابب نبتدي بطفولتك؟!" 
هز راسه بالإيجاب.. 
- "عظيم جدا وأنا مُستعد اسمعك. يلا بينا؟" 
دست على زرار التسجيل في الريكوردر. واستنيته يبدأ. بص لي في 
تردد وفضل ساكت للحظات. خد نفس عميق بعدهاء وابتدا يتكلم.. 

و2 ك 


- "يُضَى يا ماماء فراشةء فراشة حلوة" 
- "شاطر يا حبيبي» قول لي بقى الفراشة دي ألوانها إيه؟" 
بص "خالد" للفراشة» سكت شوية عشان يجمّع الألوان في دماغه. 
وبعدين قال: 
3 "أحمر وأصفض وأسود., و.. ف لون مش عارفه" 
- "ده بنفسجي يا خالد 
- "ب.. بفف..سجي؟" 
ضحكت مامته بتلقائية, وبعدين قالت: 
a‏ "بنفسجي» ده يأ حبيبي) ميكس بين الأحمر والأزرق» ف إدونا اللون 
الحلو ده" 
E ٠ e‏ سجی» صح بأ ماما؟" 
= "صح با حبيبي" 
كان بيتلخبط كتير ّا كان بينطق الكلمات. حقه. ما هو كان لسه 
بيتعلم الكلام وقتهاء وبيكتشف كل حاجة بشكل عام الألوان» أحمر 
وأصفر و.. بنفسجيء» الأشكالء مربع ومُثلث ودايرة: الأحاسيسء» الأمان 
والحُب والفرح» وكذلك الأم.. والخزن. 
ماكنش يتخيل أبدًا إنه هيختبر الألم والحُزن بالقوة دي في سن 
غير زي اللي كان فيه. مُعظم الأطفال بيختبروا الزن عشان ماما 
مَرضيتش تعمل الأكلة اللي بیحبوهاء أو عشان مَودتهومش الملاهي زي 
ما وعدتهم أو عشان نسيت تجيب لهم لعبة جديدة وهيّ راجعة 


لكن مُعظم الأطفال مختبروش الحزن. عشان ماما قررت مترجعش 
من الشغلء وراحت حثّة تانية. بعيدة عن خيال أي طفلء أي طفل 
مهما كان. 
"خالد" كان بيعيّط جامد وهو بيشّد باباه من بنطلونه؛ في طريقهم 
لبيت خالته. باباه كان شارد ومش مركز معاه خالص» ٠‏ منتبهش ليه إلا 
طا صرّخ فيه وقال: 
- "رد عليا بقی» ماما فين؟ ماما راحت فين؟!" 
- "إحنا إتكلمنا في الموضوع ده وانتهينا خلاص يا خالد. قلت لك 
ماما راحت عند ربنا" 
- “يعني إيه راحت عند ربنا؟ لأ قولها تيجي تانيء مَتخليهاش تروح." 
باباه ماكنش قادر يرد عليه» ولا حتّى كان قادر يئّص له» عينيه 
كانت فيها كسرة غريبة. مَشفهاش في باباه قبل كذده. كانت مليانة 
دموع بس مسمحلهاش تنزل» سحب "خالد" من إيده لمدخل شارع 
ضيّقء عشان يشوف خالته واقفة في الشبّاك. وبتشاور لهم في حُزن.. 
سنين عذّتء كبر فيهم "خالد" وهو عايش في بيت خالته. بعد 
ما باباه قرر يسافر يشتغل برّه. ويسيبه مع خالته وجوزهاء "خالد" 
كان متعلق بباباه جدًا قبل ما يسافرء فكرة إنّه يسيبه وهمشى 
شو مان كات جرفو بالنسيبة قف وكان تسان جاه ول 
"طب على الأقل ماما لما مشيت ماكنش بإرادتهاء لكن هو مشى 
ويسيبني ليه؟ ليه میاځدنیش معاه!" 1 
اجات والده مَكانتش كفاية بالنسبة ل"خالد كان عايزه 
يفضل في بلده. ويتري فيها بدل ما يترن في الغُربة. والده 





كان فاهم الغُربة غلط وقتهاء وبرغم إن "خالد" كان لسه 
صشغير, إلا إنه قدر يدرك معنى الغُربة لا أبوه سافر وسابه.. 
"الغُربة مش بُعد عن الأرض" قال لنفسه "الغربة بعد عن الوطن. 
والوطن مفهومه أكبر بكتير من حدود وثراب وعَلّم ونشيد. الوطن 
مُمكن يكون ناس بنحبّهم» قلوب اتعلقنا بيها وبقت جُزء منناء ولا 
سابوناء حشينا بمعنى الغُربة." 
"خالد" عُمره ما قدر يعتبر خالته وجوز خالته في مقام أمَّه وأبوه 
لإتهم مقدروش يحسسوه بده» خالته كانت مشاعرها حامدة. إحساس 
الأمومة عندها ماكنش عالي» يمكن لإنّها مخلّفتش» ويمكن لإن اهتمامها 
الأكبر كان بجوزها اللي كان بيخونها طول الوقتء "خالد" كان عارف 
إِنّه بيخونهاء هيّ كانت عارفة إثه بيخونهاء وهو كان عارف إِنّها 
عارفة. بس محدش فيهم كان بيتكلم عن الموضوع. وكأن في اتفاق 
ضمني ما بينهم هما التلاتة إن الكلام في الأمر ده غير مُباحء كانوا 
دايمًا بيتخانقواء خالته وجوزهاء بس خناقهم كان دايا بيتغلف بمشاكل 
تانية» زي مصروف البيت والتأخير برّه. زيّ الأكل اللي اتأخر والبيت 
اللي مَتنضفش. خناقات طول الوقت. مليانة زعيق وغضب وكراهية» 
ما تذكرش فيها ولا مرة لفظ الخيانة» وكأن تفريغ الغضب وال مشاعر 
هو المطلوب» مش مُحاولة إنهم يلاقوا حلء "خالد" ماكنش شايف غير 
حل واحدء إن خالته تتطلق» بس خالته كانت بتفكر بشكل مُختلف› 
تتطلق تروح فين؟ تعيش إزاي؟ خالته ماكنش معاها مؤهل عالي 
عشان تشتغل بيه. ومش بتعرف تعمل حاجة غير.. خدمة جوزهاء 
ولا كان معاها عيّل تتحامى فيه ما تكبر. خالته كانت بتخاف من 
المخاطرة. ومن المجهولء ويمكن ده اللي كان مصبّرها على الوضع اللي 


كانت عايشة فيه أمَا جوزها ف كان مرتاح كده. يُُخرج ويعرف ستات 





أشكال وألوانء ويرجع يلاقي واحدة قاعدا له في البيت» بتعمل له 
الأكل. بتنضف له هدومه. ويوم ما الجتّونة تركبها وتقرر تتخانق. 
يعلي صوته على صوتهاء ويهددها بالمصروف والطلاق. مش بعيد كمان 
يمد إيده عليها ويضربهاء عشان تعرف مقامها وحجمها. 

كبر "خالد" في بيت مافيهوش أدنى قدر من المحبة والاهتمام بعد 
ما أبوه سافر واتقطعت أخباره. وبرغم إِنّه فعليًا ماكنش بيحس 
ناحية خالته وجوز خالته بأي شيء. ولا حتّى مشاعر الشفقة. إلا إته 
كان سعيد جدا إِنْهم مخلفوشء عشان مايكتبوش على فرد آخر الشقاء 
معاهم» كفاية هوء وابتدا يكوّن قناعات عن الارتباط وعن الجؤاز 
وعن الإنجاب» كان بيكبر کل يوم والقناعات دي كانت بتكبر معاه. 
وبتتأصل جؤاهء كان مُعتقد إن مَفيش شيء في الدنيا هيقدر يغيّر أي 
قناعة منهم» لحد ما قابل... 

ار 


نيفيظن 


بصيت له باهتمام, وقلت له: 
- "مين سارة؟" 
- "مراق" 

عيني اعت على إيده الشمال» وبعدين قلت: 
- "بس آنا مش شايف دبلة في إيدك الشمال” 


إيده بطلت تترعش فجأة, ولقيته بيبتسم» من غير ما يرد. بصيت 
له بشكء. وبعدين قلت: 





5 "خالد؟"‎ e 


"أيوة" 


- "سارة.. شخص حقيقي» مش كده؟" 
ضحك بانفعال. وبعدين قال: 

- "إيه يا دكتور؛ إنت فاكرني مجنون ولا إيه؟ لأ.. أنا مش مجنون» 
أنا شخص جاي يتعالج من الاكتئاب» ومن محاولة انتحار بسبب 
ظروفه ومشاكله. لكني مش جاي اتعالج من وساوس أو خيالات» 
سارة.. هىّ أهم حقيقة في حياتيء تحب تعرف عنها أكتر؟" 

- "تحب إنت تتكلم عنها؟” 

-"أحب جا" 

- "وأنا سامعك" 
سكت للحظة» بص فيها على السيجارة اللي في إيديء. وبعدين قال: 

- "مُمكن... أطلب منك طلب قبل ما أكمّل؟!" 

- "أكيد... أي حاجة يا خالد!" 

"مُمكن.. مُمكن تطفي السيجارة؟ أنا بقالي فترة مبطل و.. بقيت 


بتخنق من ريحة الذخان" 


بصيت له للحظة, اتضايقت من نفسي فيها عشان حسسته بعدم 
الراحة. طفيت السيجارة فعلاء وبعدين قلت له بلهجة مُعتذرة: 


"معلش يأ خالدء أعذرني" 
"ولا يهمك» ولا يهمك يا دكتور" 





سكت شوية » ابتسم وكأئه بيفتكر ذكرى غالية عليه» ربّع إيديه 
ومال لقُدّام. وبعدين قال: 


- "البداية يا دكتورء كانت في الجامعة" 

- "تُقصد إيه؟" 
- "اللي سمعتيه» أنا مش هقدر أكمّل" 
- "بس... بس أنا مش هقدر أبعد عنّك" 
- "كُلّنا بنقول كده في الأول. وف الآخر بننسى» صدقيني» إحنا مش 
مُناسبين لبعض" 
نزلت على ركبتها ومسكت إيد "خالد" بتوسلء والدموع مالية 
عينيهاء كانت بتتنفس بصعوبة» بصت له وقالت: 
- "عشان خاطري» ما.. تبعدش» ماتعملش فيا کده» أنا رسمت حياق 
كُلها عليك» لو إنت ماتّقتش فيهاء أنا.. أنا.." ١‏ 
سكتت لحظة. مسحت فيها دموعهاء وبعدين بصت ف اتجاه تاني وقالت: 
- "معلش هو.. هو إحنا مُمكن نعيد من الأول؟" | 
زفر الجميع في قاعة المسرح» وعلى راسهم المخرج. اللي وجّه كلامه 
ليها وقال: 
- "يا سارة مش هينفع كده. دي سابع مرة نعيد نفس المشهد!" 
- "معلش» أنا آسفة, كل شوية بتلخبط وبنسى الديالوج" 





بص المُخرج اقب بالبروفيسور أو "البروف" للمُساعد بتاعه» وقاله 
بصوت واطي: 
اا کا عامل م وة الکو ولا تعب محقوظ كانت 
عملت فينا إيه؟” 
ابتسم الممُساعد بسّخرية» في اللحظة اللي وجّه المخرج كلامه فيها 
للكاست وقال: 
- "خلاص يا شباب ناخد ریست» قُدامكم ساعة. عايز نبقى جاهزين 
بعدهاء مش عايز أي عطلة» ماشي يا سارة؟" 
حسّت بالإحراج لإنّه وجّه الكلام ليها بشكل مباشرء بصَّت 
حواليها ولقت الكاست كله بيبّص عليهاء عينيها جَتْ في عين "خالد" 
اللي حاول إنّه يتفاداها عشان مايحسسهاش بالضغط أكتر ماهيّ 
مضغوطة» بس معرفش» بصت للمُخرج مرة تانية وبعدين هرّت 
دماغهاء في اللحظة اللي بعدها إبتدا الكل همشي» فضلت واقفة مكانها 
شوية» بتيّص للمسرح الكبير من على الخشبة. اتنهدت بعدم ارتياح» 
وبعدين اتحركت للكواليس عشان تاد شنصطتهاء لقت "خالد" واقف 
هناك بيجمّع حاجته هو کمان» ابتسمت له بتكلف من كُتر ما كانت 
متضايقة من اللي حصلء. ابتسم لها هو كمانء. وبعدين قال: 
ت ار مش کد" 


"ده رابع يوم نعمل فيه بروفة سواء معقولة لسه محفظتش 


اسمی؟!" 


رن معلشء بفتكر اسم الشخصية أكتر" 
ضحكت بانفعال» وبعدين قالت: 





- "شخصية! هى فين الشخصية دي؟ دي مسرحية تعبانة يا ابنى» 
بناء الشخصيات زي الزفت والديالوج مُفتعل و..." 


قاطعها فجأة.. 

- "على فكرة» آنا اللي كاتب المسرحية دي" 
صدمها بجُملته. بان عليها الإحراج أكتر. ضغطت على سنانها 

للحظة. وبعدين قالت: 

آنا مقصدش إنها وحشة أوي ر يعني 
ضحك "خالد'» وبعدين قال: 

- "ولا يهمك» أنا عارف إِنّك متقصديش» وعارف برضو إنها مش 
أحسن حاجة مُمكن تتعملء بيني وبينك» أنا مَليش في الكتابة 
أوي» ليا في التمثيل أكتر.ء بعشقه" 
ابتسمت» وقالت له: ظ 

- "على فكرة إنت شاطر جدًا في التمثيل. ومش بقولك كده عشان 
لغبطت في كلامي عن المسرحية. لأ بجد. بتمثل حلو" 
ابتسم» وهز دماغه عشان يعبر عن امتنانه» وبعدين قال: 

- "إنتي كمان بتمثلي حلو على فكرة" 

- "أيوة أيوة" 

- "مش بهزرء كفابة الكدمة اللي تحت عينك» ده دليل على تقمضك 
ا مخ اه ا it‏ 

- "الكدمة اللي تحت عينكء خليتي الميك أب أرتيست تعملهالك 
عشان المشهد اللي المفروض هضربك فيه. مش كده؟" 
ارتتكت للحظة. حطّت إيدها على عينهاء وبعدين ابتسمت وقالت 
E‏ "آم كدم أنا مولودة على خشة مسري أصك با ابني" 


ضحكوا ها الاتنينء شال "خالد" شنطته على كتفه. استأذنهاء 
واتحرك بره الكواليس.» فضلت "سارة" تراقبه وهو بيبعد. ومع گل 
خطوة كان بيخطوها كانت ابتسامتها بتختفي. واحدة واحدة, وأول 
ما خرج من ال مسرح. حطت إيدها على عينهاء بالراحة على قد ما 
قدرت» ومع ذلك اتوجعت. ومقدرتش تمنع نفسها من إنها تعيّط. 

في الفترة دي من عمره. "خالد" كان مندمج في حياة الجامعة. وبرغم 
طبيعته الانطوائية في البيت» إلا إنّه كان اجتماعي جدًا هناك كان سهل 
بالنسبة له يكوّن صداقات ويتعرف على ناس جديدة. حضوره كان 
خفيف وأغلب الوقت بيبتسم وبيضحك. كان بيحاول يهرب من أزماته 
النفسية ومشاكله بالطريقة ديء ويمكن اللي خلاه يُدخل مسرح الجامعة 
من الأساس» إنّه عايز يهرب من حياته ويعيش حياة حد تاني» حتّى 
لو كان مُجرد شخصية في عمل مسرحي. ال موضوع كان بيفرق معاه 
فعلاء بس مش لوقت طويلء لإنّه في النهاية كان بيضطر يرجع البيت. 
ويُدخل أوضته ويقفل على نفسه. ويرجع تاني وحيد. بيسمع خناقات 
خالته وجوزها من ورا الباب» وبيحاول ميتأثرش بيهاء وميفكرش في 
کل حاجة تسببت في إِنّه يبقى في الوضع ده. ولكن هيهات. الوحدة 
كفيلة إِنّها تصحّي كل الجروح المقفولة» كان كُل اللي بيفكر فيه وقتها 


إنه لوحده. وإنه بيتعذب بالشكل المبالغ فيه ده بسبب إنّه لوحدة. 





معندوش حد يسمعه. يُحضنه. يهوّن عليه أوجاعه ومشاكله. وفي نفس 
الوقت» كان صعب عليه يفتح الباب لحد. خوفه من الفشل والفقد 
كان أكبر بكتير من إِنّه يسمح لحد يُدخل حياته ويعرف تفاصيلها.. 

"أكيد مش هيستحمل!" كان بيقول لنفسه "مَفيش حد طبيعي 
يقدر يستحمل عقدي والكلاكيع اللي جواياء جرد ما الابتسامة 
تتمحي» ونفسي الحقيقية تظهر على السطح ويشوفهاء هيهرب, أكيد 
هيهرب» ولو حصلت مُعجزة وفضلء أبقى حكمت عليه بالتعاسة من 
اللي هيشوفه متي!" 

"خالد" كان مقتنع إن مفيش إنسان طبيعي هيق در يتحمله. وفضل 
مقتنع بده لفترة كبيرة جد لحد ما "سارة" دخلت حياته..! 

وده حصل تحديدًا بعد نجاحه في مسرحية الترم الأول» المخرج 
انبسط مته جدًا وعرض عليه دور البطولة في مسرحية الترم التاني 
"خالد" فرح جدًاء وبعدها عرف بالصدفة إن المُخرج لسّه ما استقرش 
على مسرحية بعينهاء ف فرح أكتر. وعرض عليه قصة من القصص اللي 
كان بيكتبها في وقت فراغه. ولدهشته» رحب بيها المخرج ووافق عليهاء 
ماكنش يعرف وقتها إن المخرج كان عايز أي حاجة يعملها وخلاص. 
عمل المعالجة. وإبتدا يختار المُمثلينء عشان يُقع اختياره على "سارة" 
إنها تلعب دور البطولة مع "خالد العلاقة اللي ابتدت على خشبة 
ا مسرح بكلام حافظينه وبيرددوه. وبعدين اتحولت للكواليس عشان 
يبدأ بينهم أول كلام حقيقي» ويحس "خالد" بشيء من الألفة والراحة 
معاهاء كان طبيعي يبقوا صحاب» نظرًا لإنهم كانوا بيمثلوا مع بعض 
وبيقضوا أغلب الوقت سواء ونظرًا لإن "خالد" كان اجتماعي في الجامعة 
وبيتصاحب على أي حد. بس الغريب في الموضوع إن "خالد" علاقته 





كانت سطحية جِدًا ب أغلب صُحابه إن ماكنش كُلّهم. علاقات قاهة 
على الضحك والهزار, الأكل في كافيتيريا الجامعة, مُساعدة بعض في أمور 
الدراسة» لا أكثر ولا أقل» لكن مع "سارة" الموضوع كان مُختلفء "خالد" 
كان بيحس إنّه مرتاح فعاها دونًا عن غيرهاء عايز يعرف عنها أكتر, 
وما كان بيحاول يقاوم إِنّه يتعمق معاها كان بيحس بصعوبة بالغة. 
كان مستغرب ليه بيحس بكده معاها هيٍّ بالذات» أوقات كان بيحس 
إِنّه خلاص هيضعف» وهيسألها عن أحوالها ويحكي لها عن نفسه أكتر, 
بس كان بيلحق نفسه على آخر لحظة.. 

"افتكر يا خالد" كان بيقول لنفسه» "مَفيش إنسان طبيعي هيقدر ‏ 

بس اللي ماكنش يعرفه وقتهاء إن "سارة" كانت زيّه بالظبطء مش 

- "يلا يا خالد متأخرين» عايزين نخلص المشهد ده النهاردة" 
بص "خالد" على خشبة ال مسرح عشان يلاقي بنت تانية غير "سارة” 
واقفة عليه المُمثلة البديلةء واللي بتقوم بدور "سارة" في حالة غيابها 
أو تأخرهاء استغرب جذاء قرب من المخرج وسأله: 
- "أمّال سارة فين؟! مش عوايدها ماتجيش أو تتأخر!" 


- "جات يا سيدي واعتذرت» بتقول مش هتقدر تشتغل النهاردة. 
تعبانة" 





قلبه اتهز للحظة طا سمع الكلمة الأخيرة. حاول مايبيّنش تأثره وقال: 
- "تعبانة مالها؟!" 
- "عملت حادثة بسيطة كده وهي جاية الجامعة بالعجلة النهاردة 


وقعت على وشها واتععوّرت. أنا مش فاهم إيه البنات اللي بتركب 
عجل دي؟! هو إحنا ناقصين؟" 


مَرضيش "خالد" يعلق على جُملته الأخيرة, اللي استفزته جدًاء 
ومَرضيش برضه يبيّن قلقه وانزعاجه من اللي حصل ل "سارة" قُّدَام 
الممخرج. إلا إِنّه كان غضبان وشايط من جُوّاهء هكن لأول مرة يحس 
بالخوف والقلق بالشكل ده على حد غير نفسه. كان هاين عليه يسيب 
المسرح ويروح يتطمن عليهاء بس دي كانت هتبقى حاجة غريبة, 
لإنهم مش صحاب للدرجة يعني» حاول يُطرد المخاوف دي وطلع على 
المسرح. حاول يركز في الديالوج» حاول ينسى "سارة". بس معرفش» 
أداءه ماكنش قد كدة. تركيزة: كان شبه منعدم» ودماغه كانت بتفكر 
في حاجة واحدة بس.. 

"سارة" 


بعد وصلة توبيخ مُعتبرة من المخرج للكاست كُلّه. وإعلانه إِنّه 
مش هيكمّل البروفة بالأداء ده» خرج الكاست من المسرح. ماعدا 
"خالد" اللي اتأخر كعادته في لم حاجاته. وهو خارج سمع حد بيعيّط 
بصوت واطي جدا على السلم الداخلي المؤدي للدور التاني للمسرح» 
فضل 

واقف للحظة عشان يركز في الصوت» وفضوله دفعه إنه يطلع على 
درحات السلم بالراحة. عشان يعرف مصدر الصوت ده إيه.. 





الفضول هو السبب في كل حاجة جميلة. غريبة» جديدةء بتحصل في 
حياتنا.. بالفعل. لولا الفضولء ماكنش الإنسان اختبر واحد من أعظم 
الأحاسيس في الحياة.. إحساس الاكتشاف» وتجربة شيء جديد لأول مرة. 
وصل "خالد" لآخر درجة في السلم» عشان يلاقي "سارة" قاعدة على 
السلّم المُقابل. ساندة ضهرها على الحيطة. مايلة لقُدَام, ضَمَّةَ رجليها 
الاتنين بإيديهاء وساندة براسها على ركبهاء وضع يشبه للوضع الجنيني» 
بيميل ليه الإنسان في أوقات التعب الشديد» لشعوره بإنه عايز يرجع 
لبطن أمّه مرة تانية» أو لإن الوضع ده أقرب ما يكون للعناق» وكأنك 
بتُحضن نفسك. وبتطبطب عليهاء "سارة" كانت بتعيّط ف اللحظة اللي 
انتبهت فيها لوجود "خالد". رفعت راسها بالراحة وبصت له. وفي 
اللحظة دي "خالد" كان حاسس إنّه بيشوفها وبيتأملها لأول مرةء أول 
مرة على الإطلاقء. عيونها البُنيّة الواسعة. شعرها الإسود التقيل» شفايفها 
الُفيعة, وجسمها الصضُغغير رفعت راسها أكتر عشان يشوف علامات من 
اللون البنفسجي مُنتشرة في وشّهاء قلبه وجعه. مقدرش يخفي تأثره من 
شكلهاء اعتدلت في جلستها ومدّت إيدها ناحية وشها بشكل لا إرادي 
عشان تمسح دموعهاء وجرد ما إيدها لمست وشّها اتوجعت. فنزّلت 
إيدها مرة تانية, وبصت في الأرضء فضلوا ساكتين شويةء وبعدين قالت 
بطريقة ساخرة شوية: ) 
- "عارفة هتقول إيه. البنات مَبتعرفش تسوق لا عربيات ولا حتى 
عَجَلء على فكرة بقى آنا بعرف أسوق عَجَل كويس جدًاء سواق 
الميكروباص الغبي هو اللي كسر عليا و.. " 
"ماكنتش :فقول كده" 





قاطعها "خالد" بنبرة حاول يظهرها مُتماسكة. بصت له. فابتسم 
لها بأطف. > اتحرك بهدوء ناحيتها وقعد جمبها على السلم > ضم رجله 
وبص قُدّامه سكت شوية. وبعدين قال بنيرة ة هادية: 
0 "عارفة؟" 
بصت له بأهتمام, كمل وقال: 
- "أنا مبعرفش أسوق عَجَلء عُمر ما جات لي الفرصة إن أتعلم 
بابا ماكنش موجود عشان يعلمني» وماكنش بيبقى عندي الجُرأة 
إفي أنزل وأتعلم مع العيال في الشارع» كنت منطوي شويةء ونت 
بخاف» فكان أخري إن أتفرج عليهم من شبّاك الصالةء واراقب 
تقدمهم. من أول ما كانوا بِيحُطُوا الستادات. لحد ما وصلوا 
إنهم يرفعوا بالعجل حُصان ويجروا بيه على عجلة واحدة, گنت 
براقبهم وبحاول اتخيل إحساسهم. خُصوصًا وهُا لسه بيتعلمواء 
كنت بشوف العيّل من دول وهو بيقع الوقعة على وشّهء وتُقعد 
يعيّط وصحابه يضحكوا عليه. أقول خلاص كده هياد عجلته 
ويروّح. بس كنت بتفاجئ إنّه كان بيقوم تاني» ينقّض هدومه 
ويمسح دموعه. يعدل عجلته. وبعدين يركبها ويحاول مرة تانية, 
من الشباك شفت عيال كتير بتتعلم ركوب العجا. وبيقعوا 
وبيتعوروا... " 
وبعدين كممل بنفس الصوت الهادي وقال: 
- "بس عُمري ما شفت حد منهم متعوّر زيّ ما إنتي متعوّرة كده" 
اتفاجئت > ابتسامتها ابتدت - تختفي بشكل تدريجي» كمل وقال: 





- "الكدمات دي تشبه للكدمة اللي كانت في وشك أول يوم اتكلمنا 
فيه» لا افتكرت إِنّك راسماها عند الميك أب أرتست عشان ال مشهد. 
الكدمات دي أنا واخد عليها وبشوفها كتير في بيتناء ورغم إن خالتي 
بتحاول تداريها وهيّ بتخُط لي الأكل. لكني باخحُد بالي منها برضو 
وبعرف إن خناقة إمبارح مع جوزها مانتهتش بالزعيق والشتيمة 
وخلاصء ولكن انتهت بعلامات أقوى, وأشد تأثيرا" 
بصت ف الأرض» كانت أول مرة تحمس إتها متعرتة قُدَام حى 

ردت بسّرعة ومن غير ما تبّص له. ماكنش عارف المفروض يعمل 
إيه دلوقتي» معذورء الموقف اللي حصله معاها ده كان أقصى درجات 
التواصل الإنساني بينه وبين أي حد. في حياته كُلّها متكلمش مع 
حد بالشكل ده» ومهتمش لألم حد زي ما اهتم لألمهاء فضلوا ساكتين 
لدقايقء. مَكانوش عارفين يقولوا إيه. حس إنه مُمكن يكون حسسها 
بعدم الارتياح» فقرر ينسحبء قام بهدوء وهو بيقول: 

- "ماشي, لو.. لو حسيتي إنك عايزة تتكلمي يعنيء فأنا.. أنا هحب 

اسمعك" 

بصت له. كانت هتقول حاجة» بس سكتت» ابتسم لهاء ولف 
عشان ينزل السلّمء اتحرّك خطوتين» وابتدا يفكر إنها كانت فكرة 
سخيفة جِدًاء إِنْه يطلع وراها ويتدخل في حياتها بالشكل ده.. 





"إيه يا خالد؟" قال لنفسه. "إيه اللي إنت عملته ده؟! إنت مين 
عشان تكلمها في حاجة شخصية زي دي؟! تخيّل نفسك مكانهاء ترضى 
حد يسألك على حاجة تخصك كده؟! أكيد هىّ مش مرتاحة دلوقتى 
وامطوضوع هيبقى سخيف بينك وبينها بعد كده على المسرح» أكيد 
مش هتيجي المسرح تاني وهتتحاشى إنها تقابلك و.." 
- "أنا.. بكرهه" 
قالت الكلمة الأخيرة قبل ما ينزل بلحظة واحدة, اتسمّر مكانه 
وبص لها وهو بيحاول يستوعب اللي قالته. بصت له بنظرة كُلّها 
وجع» ووجهت دفة الحوار لحثّة تانية خالص: 
- "وإنت؟ بتكره جوز خالتك؟" 
حواجبها وسألته: 
- "فعلا! مبتكرهوش؟" 
- "لا بكرهه ولا بحّبهء مش بحس ناحيته بأي حاجة» وخالتي برضو" 
_- "له؟" 
بص للسقف وفتح بُقّه عشان يُردء وبعدين شرد للحظة. فكّر في 
السؤال اللي كان لسّه بيسأله لنفسه من لحظات.. 
"ترضى حد يسالك على حاجة تحْضصك كده؟" 
حِذدًا ومعندوش مشكلة يجاوب.. 





_- "متهيألي لإن الإهمال بيُقابل بإهمال. ماحسسونيش بأي حاجة من 
ناحيتهم وأنا صَغْين فكبرت وأنا مش حاسس ناحيتهم بأي حاجة 


برضو تى . كنتي تُقصدي مين يما فلتي بكرهه؟ أخوي؟ جوز 
والدتك؟" 


انون" 
هركت دفاغي بتفهم» وسكت وبصّيت في الأرض» سكتت شوية 
وبعدين قالت: 
- "أو مبكرهوشء, مش عارفة" 
- "هكن الاتنين مع بعض؟” 
لزا ` 
- "أيام بتبقي كارهاه؛ زي النهاردة مثلاء وأيام تانية لأ" 
- "أيوة: مُمكن" 
سكتوا تانيء وبعدين قالت: 
- "بس.. عارف يا خالد إيه اللي أنا مُتأكدة مته؟" 
- "إيه يا سارة؟!” 
- "إي.. إن عُمري ما حبّيته!" 


هز راسه وابتسم بمرارة. وهو بيتخيل أبوه. اللي كان بيعشقه وهو 
صغ قبل ما يقرر يتخلى عنّه ويسافرء وتتقطع أخباره. عشان يبتدي 
إحساس الحَب ده يختفي من جُوّاه شوية شوية. لحد ما انعدم تمامّاء 
ومبقاش ليه وجود في قلبه.. 





بصت له وقالت: 
- "'ممكن أطلب متك طلب؟" 
- "أكيد يا سارة" 
E‏ ما . مش 
السؤال صدمه وخوّفه. مفهمش تُقصد إيه من الوهلة الأولى. بان 
عليه الاستغراب» فلحقته وقالت: 
- "أقصد.. ممكن تفضل قاعد معايا يعني؟ لو مش وراك حاجة أو كده" 
فضل ساكت للحظة, ذ فحت بالندم لإنها قالت الجُملة الأخيرة, 
رجعت ف كلامها بسرعة وقالت: 
- "أنا آسفة. خلاص لو وراك حاجة أو مش عايزء أنا كده كده کت 
شوية وهق .." 
- "لا لأ.. عايز.. أكيد عاب" 
جمبهاء. فضلوا ساكتين لوقت طؤيلء, فكر إنّه يعمل حاجة, عُمره 
ما عملها قبل كده. بس كان خایف» كان خايف لا يتفهم غلطء ٠‏ وق 
ق الوقت كان حاسس إنّه عايز يعملها جدل وإنْها محتاجة ده مته 
e yy‏ خد 
اللحظة, 56 أول مرة ۳ ا بنتث»ء iE‏ أول ١‏ مرة ل يلمس 
إيدها بالشكل ده. مد إيده أكتر ومسك إيدهاء تلاقت الكفوف لأول 





مرةء بص لهاء وحاول يطمّنها بنظراته. ولدهشتهاء حسّت بالطمأنينة 
للحظة. وللحظة تانية بعدهاء حسّت إنْها مرتاحة جدًا وهو باصص 
لها بالشكل ده» وإيده حاضنة إيدهاء وكأن.. وكأن كُل الآلام اللي كانت 
حاسّة بيها من شوية. اندثرت تمامًاء ومّبقالهاش وجود. 

لإننا_في الحقيقة_ مش موجودين عشان نمنع أذى الدنيا عن 
بعض. كده كده الدّنيا هتفضل تحاول تئذيناء لكن اللي نقدر نعمله. 
إننا نهون أذيتها دي على اللي بنحبّهم. إننا نكون دايا موجودين. 
بنسمع. بنطبطب» وبنهتم بيهم بجد. من قلبنا. 


واک وآ 

"خالد" ماكنش ناوي يدل حد حياته مهما حصلء "سارة" 
مكانتش ناوية تدخّل حد حياتها برضو "خالد" عانی في طفولته وشبابه ' 
من أمور كثيرة خلّته يفقد الثقة في الناس والحُب والمعاني الجميلة 
في الحياة. "سارة" كمان عانت للدرجة اللي تخليها تفقد الأمل في كُل 
الحاجات دي زيّ "خالد" بالظبطء دي كانت الشرارة اللي خلّت علاقتهم 
تنوّر أكتر. فكرة إن كل واحد فيهم عانى وداق الأمرّين في حياته. وفكرة 
إن كُل واحد فيهم لقى اللي يحكي له» ويفهمه بجد. لإنّه اختبر ابمعاناة 
دي قبل كذه.. 

والجميلء إن محدّش فيهم كان مستني ده. ولا حد فيهم كان بيدور 
اتنین» شبه بعضء مُكتئبين من حياتهم, والاكتئاب جمعهم سوا.. 


ودى.. كانت ميزته الوحيدة. 





بس الغريبء والمعروف حتى بشكل علميء إن الأقطاب المتشابهة 
بتتنافرء والأقطاب المختلفة هيٍّ اللي بتنجذب لبعضهاء يبقى إرَاي هما 
انجذبوا لبعض بالشكل دہ مع إنُهم مُتشابهين؟ 

ده اللي "خالد" كان بيسأله لنفسه في الوقت ده» كان فاكر إِنّه جرد 
إنهم عانوا من نفس المشاكل النفسية, يبقى ده معناه إِنّهم مُتشابهين.. 

بس الحقيقة إِنّهم كانوا فُطبين مُختلفين تمامًاء بكُل ما تحمله 
الكلمة من معنى.. 

لكنهم مكانوش أدركوا ده لسّهء أصل في الأول وفي الآخر يعني هما 
كانوا صحاب» صُحاب وبس. لحد ما جه اليوم اللي اكتشف فيه 
"خالد" حقيقة مشاعره ناحية "سارة" 

وإنهم _قطعًا_ مش صُحاب وبس.. 

لأ. هما أكتر من مُجرد صُحاب. 


-"أناعايز كُل واحد يبقى في مكانه يا جماعة» التركيز أهم شيء 
إحنا بقالنا شهور بنتدرب وبنعمل بروفات عشان اللحظة دي» لازم 
تكونوا عارفين إن العرض في البروفات شيء وَقَدَام الجمهور شيء تاني, 
آنا مش هقبل بأقل من مركز تاني» سامعين؟ إيه ده! هىّ سارة 
فين؟" 
- "لسّه ماجتش يا بروف» تحب أجهز بدالها؟" 

زت المكلة اة عن ال رج خوت افيه شبوبة و ةا 

"خالد" فحس بشوية قلق لا سمع المخرج بيرد بعصبية وبيقول: 





-"أناكُنت عارف إلي مش المفروض اعتمد عليهاء مُمثلات آخر زمن» 
اجهزي يا ميرناء بشرعة يلا" 
ردت "خالد": 
- "طب ما نستثى يا بروف شوية. هي أكيد في الطريق يعنيء أنا 
هكلمها أهوو.." 
- "ممفيش وقت يا خالد مَفيِش وقت! يلاء كله يجهزء الستارة 
إنفض المجلس من حوالين المُخرج: ما عدا "خالد" اللي فضل واقف 
مكانه؛ كان قلقان على "سارة" جدًاء كلّمها كتير ومَكانتش بتردء خاف 
لا يكون باباهها عمل معاها مُشكلة قبل ما تنزل» ومنعها من النزول» 
ممكن يكون خد تليفونها كمان عشان كده مش عارفة تزد» تصارعت 
الأفكار جوّه دماغه. وماكنش عارف يعمل إيه. لحد ما لقى المخرج 
بيندهه فجأة: 
58 "خالك؟" 
- "أيوة يا بروف" 
- "إنت تمام؟ هتقدر تطلع ع الخشبة النهاردة؟” 
- "إيه يا بروف السؤال ده! هي أول مرة يعني؟" 
- "مقصدشء بس أصل أنا كنت باخُد بالي في البروفات إنك مش 
بتكون في كامل تركيزك لما.. لما سارة مابتبقاش موجودة" 
سركت "خالد" للحظةء وبان عليه التوترء كمّل المخرج وقال: 





- حة لإ ی جاهر كول يا ال ومان بات يطل مانن 
هو طبعًا مايجيش حاجة ف أداءك بس.. 
- "ما تقلقش يا بروفء. أنا مام صدقني» وبعدين أنا مُتأكد إن سارة 
هتيجي وهتلحق إن شاء الله" 
- "فاضل عشر دقايق يا خالد. مَخظُنش إنها هتلحقء الهم عندي إن 
إنت تبقى جاهز. ماشي؟" 
° "مام تمام حاضر" 
- "أشوفك بعد العرض يا بطل" 
"خالد" خرن عاق فار اللمرة الأخيرة, 5 لقاها برضو ا قرر 
يخرج 0 من دماغه 
EGS‏ ا زي 5-5 وكفو مدل ان الايد E‏ 
تعمله معاك, »لمهم دلوقتي إنك تركزء. إنت نأسي إن ده حلمك ولا 
ايه گنت من الممثلين ق العرض اف فات. جه 
العرض ياخد 5250 وإنت. . تاخد جايزة 00 تُمشل؟" 
شحن "خالد" نفسه بالأفكار الإيجابية دي. وقف في امير وهو 
فی و ا 
وابتدا يركز کل تفكيره في العرض. والديالوجء والأداء اللي هيكسّر بيه 





بس اللي ماكنش عامل حسابه» إن موبايله يرن في اللحظة ديء 
ان يفتحه. ويلاقي رسالة مبعوتة من "سارة .. 

اتخضء واتسمّر في مكانه وهو بيقرأ كلمات الرسالة.. 

0 ابنتدت E‏ جينه» وهو بيئص 000 
یتصرف إزاي» قلبه كان بيدّق بسرعة رهيبة» عينيه ا بتتابع كلمات 
الرسالة. وودنه كانت لاقطة گل حركة وصوت حايين من اللمسرح.. 

فضل واقف مكانه دقيقة كاملة» متخشب زيّ التماثيلء بيئص 
للفراغ بعين ثابتة› لحد ما فجأة. لقى نفسه بيتحرك ناحية "سامح" 
وبيقول له: 

- "اجهز بسرعة ب سامح هتطلع مكاني" 
- "نعم! إنت بتقول إيه؟! زاي يعني؟!" 
- "يلا يا سامح مفب وقت» فاضل دقيقت: ع اللة ر" 

سابه واتحرك بسُرعة في الاتجاه المأعاكس. في اللحظة اللي "سامح 
نده عليه فيها وقال: 

"يا خالد فهمّني في إيه! أقول إيه للبروف طيب؟" 

وقف "خالد" مكانه للحظة. وبعدين لف وبص ل "سامح وقال له: 

- "قوله.. إن والد سارة توف» وإن سارة دلوقتي لوحدها ومش عارفة 
تتصرفء فخالد كان لازم يمشي." 


سكت لحظة. وبعدين كمّل وقال الجُملة اللي متخيّلش إلّه مُمك ن 
يقولها في يوم: 
- "لإن.. لإن سارة عنده أهم." 

موت الفجأة دايا بيكون له وقع قاسي على نفوس البش مش 
گل الناس بتقدر تتحمله. كون إن شخص ما يختفي من حياتك بصفة 
نهائية» حثى لو ماكُنتش بتحبّه. إنه يختفي بدون سابق إنذار كده 
فهو أكيد أمر عظيم» خُصوصًا على "سارة"» الأخت الكبيرة: واللي بقت 
فجأة هي المسئولة عن أمّها وإخواتها الصُغيرينء كانت مصدومة, 
عقلها ماكنش قادر يستوعب حجم المسئولية المُلقاة على عاتقهاء 
مكانتش عارفة حثى تتصرف في إجراءات وفاة أبوهاء مكانتش عارفة 
تعمل إيه. لحد ما لقت نفسها بتفكّر في "خالد". الشخص الوحيد 
اللي اتمنت إنه يكون موجود جمبها في اللحظة دي. مسكت موبايلها 
بدافع الفضولء بتشوف إذا كان كلمها ولا لأ واكتشفت إنّْه كلمها كتير 
بصت في ساعة الموبايلء كان فاضل دقايق على العرضء توقعت إِنَّه 
واقف في الكواليس دلوقتيء بيجهز عشان يطلع. حسّت إنّْها ماينفعش 
تكلمه. وإنها حثّى لو كلّمته مش هيكون جمب الموبايل» فقررت في 
النهاية تبعت له رسالة. عشان لما يطلع من العرض يقراها ويعرف 
هي ماجتش ليهء بعتت له. وفضلت قاعدة في مكانهاء بتحاول تقاوم 
الانهيار. لحد ما فجأة اتبعت لها رسالةء فتحتها واكتشفت إنْها من 
"خالد". اللي كان بيقول فيها.. 


"أنا في الطريقء ابعتي لي العنوان!" 





مَكانتش قادرة تصدّق نفسها في لحظتهاء مصدّقتش غير لما شافته 
قُدَامها في البیت» بيسلم على مامتها واخواتها وقرايبهم: بيحاول يساعد 
في گل شيء. استخراج شهادة الوفاة والغُسل والكفنء الدفنة وبعدها 
العزاء كانت لأول مرة تشوف مته الجانب ده. الشخص اللي وقف 
جمبها في الأزمة» ساعدها هيّ وإخواتها على قد ما قدر والأهم من 
ده أله إنه كان موجود عشان يهوّن عليها صدمة الموقفء "خالد" 
نفسه كان مستغرب اللي بيعمله. ماكنش متوقع أبداء إنه ممكن 
يحس بالمسئولية ناحية حد بالشكل ده. لدرجة إِنه يقضي ساعات من 
وقته مابيعملش حاجة غير إنه بيراقب "سارة" وهيّ بتعيّطء وبيحاول 
يهوّن عليهاء في الفترة دي "خالد" ابتدا يعترف لنفسه بهدوء إن اللي 
بيحسه ناحية "سارة" مش مُجرد مشاعر صداقة زيّ ما كان مُتخيّلء لأ 
"سارة" بالنسبة له أكتر من مجرد صديقة.. 


سارة.. حبيبة. 


وعلى عكس أغلب الناس» اللي بيبتدوا يحسوا بالفرحة والحماس 
نا بيكتشفوا إِنْهم بيحبّواء "خالد" كان حاسس بالرُعبء والخوف.. 

"خالد" عُمره ما تخيّل نفسه بيحب» بعد كل القناعات اللي كونها 
عن الارتباط والجواز.. 

فكان طبيعي جدًا إنه يُرفض يصدق مشاعره ديء ويّرفض يعترف 
بيها ل "سارة" وده اللي أذى لسلسلة من الأحداث والمواقف الغير 
مُريحة للطرفين بل ما تحمله الكلمة من معنى.. 


ی > 

5-5 "مين الشخص ده؟" 
"نهم وأحد صاحبي من أيام اطدرسة. اشمعنى؟" 
- "لا سن سال عادي" 


ا 


"بكلمّك طول اليوم مش بتردي» كُنتي فين يا سارة؟!" 
"گنت خارجة مع صُحابي ومخدتش بالي من الموبايلء گنت عايز 


حاحة ؟!" 


39 


ala 


i و‎ 


عاد 


0 مشن صح تتأخري بليل أوي كده. مش كده ولا إبه؟!" 
- "يا عم عادي آنا متعودة على ده. ماتشغلش بالك" 
ır‏ ل "f‏ 


ده اللي بيحصل لما الإنسان يحب ومايقدرش يعبر عن اللي جوا 
حالة مُستمرة من عدم الراحةء والقلق» والخوف» إحساس بالمسئولية 
طاغي عليه وفي نفس الوقت مَبيقدرش يعبر عه لا بالقول ولا بالفعلء 
عشان كده. حس "خالد" إن الحل الوحيد بالنسبة له إنّه يبعد. كده 
كده مش هيقدر يعترف لها بحاجة» مشاعره هتفضل جُوّاه. ومش 
هيصح بيهاء وفعلا ابنتدا ينسحب بهدوء واحدة واحدة واستغل 





إن السنة الدراسية كانت خلصت. ومبقاش في شغل مسرح. وإن عذى 
وقت طويل على وفاة والدها وإنّها قدرت تثقف على رجليها من 
تانيء انسحابه کان هادي ومدروس. كانت بتكلمه ویرد گل فين وفين, 
5ُطلب مُساعدته ف يتحجج إنّه كان مشغول أو مش فاضيء تتكلم معاه 
في حاجة تُخصّها زي عادتهم» يعمل نفسه مش مُهتم» كان بيحاول 
يكرهها فيه بمعنى أصح. والظاهر إن أفعاله دي جابت نتيجة. لإنها 
ابتدت تحس إنّه بيعمل كده قصد. وابتدٽ تنسحب هيّ كمان» لحد 
ما في النهاية كلامهم بقى معدوم» ومابقوش موجودين في حياة بعضء» 
قت طويل جذا.. 
حاول "خالد" يرجح لحياته السابقة. اللي مكانتش بتدور حوالين 
"سارة". ولكن هيهات! كل حاجة كانت بتضغط عليه والدنيا كانت 
بتسود في وشه بالتدريج» ما الحاجة الوحيدة اللي كانت مهونة عليه 
ضغوطات الحياة هي "سارة". أي مُشكلة كانت بتحصل له سواء في 
البيت أو في الجامعة كان بيحكي لها هيّ. مجرد كلامه معاها كان 
بيرئحه. مُجرد إحساسه إن في حد فاهمه ومقدر اللي بيحكيه كان كاف 
بالنسبة له» وبالرغم من إن معدّاش وقت طويل على علاقتهم إلا إِنّها 
كانت مليانة مواقف وتفاصيلء كفيلة إِنُها تحسسه بالوّحشة والاشتياق 
ليهاء حاول ينساها بس معرفشء كان بيشوف صورتها في كل بنت 
بيقابلهاء کان بيسمع ضحكتها بترن في ودنه گل ما كان بيعدّي على 
حبّة كانوا بُقعدوا فيها سوا ابتدا "خالد" يراجع قناعاته مرة تانية.. 


"هو أنا ليه بعدت بالشكل ده؟!" كان بيسأل نفسه.. 





"بعدت عشان تعبت يا خالد! إنت ناسي غيرتك اللي ماكُنتتش 
قادر تبررها؟ طب خوفك عليها؟ إنت بتحتها! ومش هتقدر تعترف 
لها أبدًَا" 

"أبد!!" رجع سمال نفسه.. "طب ليه مش هقدر اعترف؟ إيه اللي 
هيجرى يعني!" 

"هيجرى كتير وكتير! قناعاتك يا خالد! إنت ناسي قناعاتك عن 
الجواز والارتباط والخلفة وغيرهم؟ إنت من البداية وإنت عارف إِنّك 
مش طبيعي وإن مفيش إنسان طبيعي ممكن يتقبل القناعات دي» 
يبقى ادا تعترف لها بحتك وإنت مش هتقدر ترتبط بيها!" 
:8 اا قناعتنا! وهو ده ينفع ع يعني ؟" 

"ماهو لو إنتوا مختلفين في قناعاتكم. يبقى ده مش الشخص 
الصح ياخالر!" 

دخل "خالد" ق حالة من الصراع الداخاي مع نفسه. طول الفترة 
اللي كان بعيد فيها عن "سارة". ماكنش عارف يعمل إيه. لحد ماني 
النهاية مقدرش يقاوم. ورجع! 

رجع وح لها گل حاجة! ليه بعد عنهاء گل مخاوفه وشكوكه., 
مشاعره من ناحيتها. رجع. وقال لها إنّه.. بيحبّها. 

وبرغم إنه كان حاسس من أول موقف حقيقي بينهم إِنْها كمان 
بتحنئه إلا 3 إنها ماقالت له 0 د بحتك" 0 3 عظيم عليه 


بعده 50 وقدّرت اا E‏ 00 





في. النهاية, قرر "خالد" يغلب مشاعره على عقله. لاعتقاده 
إن ده السبيل الوحيد للراحة من عذاب الفراق اللي كان فيه. قرر 
"خالد" يرجع ل"سارة" كأحباب مش أصحاب. وإتهم يحاولوا يبنوا 
شيء مع بعض كان مُعتقد إن بالشكل ده أغلب مشاكله هتتحلء 
وماكنش يعرف إن دي كانت بداية لمشاكل من نوع تاني خالص.. 
اختلاف قناعاتهم. 
¥+ خه ند 





دق جرس الساعة اللي على المكتب عشان يعلن عن انقضاء وقت 
الجلسة. قبل ما أدوس على الزرار عشان أسكتهاء كتبت حاجة في 
الدفتر. وبعدين فلت له: 
- "تمام يا خالد. إحنا كده الوقت بتاعنا خلص» مع إني گنت حابب 
اسمعك أكتر. بس مش مُشكلة. هيبقى لينا جلسة تانية مع بعض. 
أنا هكتب لك دلوقتي على دوا هيساعدك كتير. واظب عليه لحد 
ميعاد الجلسة الجاية. ودلوقتي تقدر تتفضل على أوضتك" 
_- "حاضر بأ دكتور." 
قام من مكانه واتحرك بخطوات بطيئة ناحية الباب» قبل ما أنده 
عليه وأقول له: 
6 "خالن؟" 


لف وواجهني.. 
- "قوليء ارتحت شوية ما اتكلمت؟" 
ابتسم بتعب» وهز راسه بالإيجاب» قبل ما أرّد له الابتسامة, واراقبه 
في اللي "خالد" حكاه. لحد ما قررت ارفع سماعة التليفون الخاص 
بالمكتب. عشان ألاقي "ذعاء" بترد عليا: 
0 "أيوة یا وکو" 
- "بعد إذنك يا ذعاءء عايزك تخلي حد من الإدارة يبعت لنا بيانات 
الحالة اللي كانت عندي دلوقتي" 





59 "حاضر دأ دكتور" 
قفلت معاهاء وبعدين قررت أمسك ملف الحالة التانيةء وأقلب 
فيه شوية. قبل ما تيجي.. 


NH 








21 الجلسة الأولج 


0 تلرا.. 


- "دكتورء حالة الساعة 12 وصلت" 
فقت من شرودي على صوت "ذعاء". بصيت لها وبعدين قلت لها: 
- "تمام يا دُعاءء قوليلي» عملتي إيه في موضوع البيانات اللي طلبتها 
منك ؟" 
- "يا دكتور ما إنت عارف النظام هنا في المستشفىء» ماشيين بالتصوير 
الط ع قالوا لي م دور وننة : 5 زلى" : 
- "طيب خلاص» مش مهم دلوقتي» خلي الحالة تدخل" 
"حاضر" 
اعتدلت في جلستي» ظبطت السجل على وضع الاستعداد. ملت 
على علبة سجايري عشان أطلع سيجارةء في اللحظة اللي الباب خبط 





كان مكتوب في الملف إنها في مُنتصف التلاتينات. لكن شكلها كان 
ميك أب شيك» وقوام ممشوق ومظبوط جدًاء كانت جميلة» ماقدرتش 
اخفي انبهاري بطلّتها الُميزةء ابتسمت لهاء في اللحظة اللي اتحركت 
فيها ناحيتي وهي مُبتسمة ومدذت إيدها عشان تسلم» وقفت مكاني 
ومديت إيدي أنا كمان وهي بتقول: 
- "مساء الخير يا دكتور علاءء إزيك؟" 
- "الحمد للهء إزيك يا.. د. نادية» مظبوظ؟" 
- "نادية من غير دكتورةء مَفِيشُ داعي للتكليف" 
- "خلاصء يبقى أنا كمان علاء من غير دكتور" 
ابتسامتها اتسعتء. كانت ابتسامة رقة ققة وغير مفتعلة. وبعدين 
قالت: 


- "ماشي» فق 


م“ 


"إتفضا " 


شاورت لها ناحية الكرسي اللي قُداميء واستنيتها لحد ما تُقعد., 
رجعت لعلبة سجايري مرة تانية. بس جه في بالي استأذنها الأول قبل 
ما اولع سيجارة عشان ما يتكررش الموقف اللي حصل مع خالد. بس 
فجأة. لقيتها بتطلع علبة سجاير ماركة دافيدوفء وبتسحب سيجارة 
رفيعة وبتحُطها بين شفايفهاء ابنتسمث. ومديت إيدي بالولاعة قبل 
ما تطلع الولاعة بتاعتهاء ولعت لها السيجارةء وراقبتها وهي بتنفث 
ذخانها في الهواء شكرتني بإماءة رأس وابتسامة» فهزيت راسي وابتسمت 





لها أنا كمان وأنا بسحب سيجارة من علبتي» وبولعهاء في اللحظة اللي 
قالت لي فيها: ظ ۰ 
- "مكتبك شيك» عاجبني تناشق الألوان جدًا" 
- "مُتشكرء ده ذوق مراټي» مش ذوقي" 
- "ربنا يخليكوا لبعض" 
ابنتسمت من غير ما أبين ضيقي من جُملتهاء سحبت تقس من 
سيجارقٍ وبعدين قلت لها: 
- "تحبي نبداً بإيه؟" 
- "مش عارفة" 
- "البداية دايا بتبقى الأصعب» بس بعد كده الدنيا بتبقى لذيذة" 
- "بيني وبينك. أنا ماكنش في دماغي خالص إني أعمل كده. وإني 
أجي يعني لدكتور نفسي واتعالج» بس الموضوع مأثر على شغليء 
وأنا مش بحب أي حاجة تأثر على شُغلي" 


- "مكتوب عندي إنك دكتورة في لية العلوم' 

- "أيوة" ) 

- "ومكتوب كمان إن الدكتوراة بتاعتك من إنجلتراء مظبوط؟" 
10018 

- "عظيم» عظيم جدًا" 





مرة تانية, "اكتئاب بسبب فشل الزواج" قبل ما ألاقي نفسي بسألها 
فجأة: | 
- "قوليلي» اتعرفتي على جوزك هناك في إنجلترا؟" 
سكتت للحظة. بان عليها الارتباك. قبل ما ترد وتقول: 
- "لأ اتعرة فت عليه هناء كنا بن بنشتغل مع د بعض في نفس الفريق 
البحثي» وفرصة السفر جت لنا إخنا الاتنين» سافرنا سوا و..." 
سكتت فجأة. سألتها: 
N‏ < لبه؟!" 
1 "مش عارفة" 
= "مش _مرتاحة؟" 
هزت راسها بالإيجاب. حسيت إنها لسه مش قادرة تتكلم عنّه. 
فقررت أغيّر دفة الحوار خالص وقلت لها: 
- "طيب قوليليء في حد دلوقتي في حياتك؟ مش شرط يبقى في بينكوا 
مشاعر حب حتی لو صداقة أو عشرة من زمان" 
- "لأ.. آنا لوحدي" 
قالت الجُملة الأخيرة بصوت مهزوزء وبان عليها التأثر» راقيت 
انفعالاتها وأنا بسحب تقس تاني من السيجارة» في اللحظة اللي قالت 
فيها بتردد: 
- "متهيألي.. متهيألي إنّه." 





- "إنه إنه؟!" 
اتنهدت. وبعدين قالت: 
- "إن هو ده السبب اللي مخليني مش قادرة أركز في شغليء ولا في 
أي حاجة في حياق عامّة" 
58 "إِنْك لوحدك؟!" 
5 "أيوة" 
7 "إزاي؟!" 
خدت فس من سيجارتها عشان تكسب ثواني تفكر فيهاء وبعدين قالت: 
- "يمكن لإِنّ.. خايفة. خايفة أكون لوحدي طول عُمري" 
قلبي وجعني للحظة. بس حاولت على قد ما أقدر مابيّنش ده 
كان نفسي اسيب نفسي أتأثر بجُملتهاء كان نفسي أرّد عليها وأقول لها 
"وأنا كمان خايف من ده!" 
بس مقدرتش» مُشكلة الطبيب النفسي إنه ماينفعش يظهر 
مشاعره للمريضء الجلسة دي بتاعة المريض وبسء. هو اللي يتكلم 
ويحكي ويبين مشاعره وأحاسيسه. لكن الدكتورء الدكتور مُهمته إنّه 
يسمع. ويحاول يحلء. وبس! E‏ بصارع نفسي عشان مقولهاش 
حاجة تصني وتخخص مشكلتي مع "أروى" ف اللحظة دي» وقي النهاية. 


رذيت عليها رد محايد. فيه احترام مشاعرهاء وف نفس الوقت. تقدير 
طمشاعري: 


ت "حا یی 





قلتها بصدق. فضلت بّصة لي للحظة» حسّيت فيها إنّها ابتدت 

تطمّن لي» وده بان أكتر ها كمّلت كلام: 

- "كل يوم الصبح» بقوم من النوم وأنا حاسة إِنّْ ماعنديش أي طاقة 

عشان أواجه الحياة. بحس إل عايزة أفضل في السرير طول اليوم, 
معملش حاجة» مقومش حنّى عشان أفطر أو أدخل الحمام» مُجرد 
تفكيري إل مُضطرة أقوم واجهز وانزل الشارع بيرعبنيء الناس 
بقت بترعبنيء أقل احتكاك بيهم بيحسسني إني عايزة أعيط وأصرّخ 
وأرجع لسريري تانيء من كام يوم كنت ماشية بالعربية وحد كسر 
عليًاء وبدل ما يعتذر لي. شتمني ومشي! فضلت واقفة في مكاني 
في نص الشارع مش قادرة أتحركء. الناس فضلت تزمر لي بقوة, 
حسّيت إِني بنهار! اليوم ده رجعت على البيت وماروحتش الشغلء. 

كلّمتهم وخدت أجازة مرضيء وفضلت أعيّط طول اليوم. أنا.. أنا 
عارفة إن دي ممكن تبقى هشاشة نفسية. جايز مبالغة» بس... 
بس ده اللي بحس بيه» ومش عارفة أقاومه!" 
سكتت للحظة. سحبت فيها آخر نفس من سيجارتها قبل ما 

تطفيهاء وبعدين قالت: 

- "نا بروح الشغلء بتعامل بمُنتهى الحذر, برد على القد. بشرح 

للطلبة من غير أي شغف أو حماس. لما بقعد في المكتتب مع زمايلي 
بحسهم بيتكلموا عنيء نظراتهم بتقول کده» بيتهامسوا بينهم وبين 
بعض وبيبصوا لي بشفقة. بتخيل مع نفسي بيقولوا إيه.. 
اتطلّقت وهي ف التلاتينات! يا ترى إيه السبب؟ أكيد فيها حاجة! 

من ساعة ما جات اشتغلت معانا وأنا مش مرتاحة لهاء مقفلة كده 

ودامًا لوحدهاء أكيد نكدية» أكيد جوزها مستحملهاش! 





بتخيّل كلامهم بيني وبين نفسي» ودي حاجة بتأذيني نفسيًا أكتر 
وأكتر, بس في النهاية برضو مبقدرش أقاومهاء مش بإيديء زيّ ما مش 

بإيدي إني اتطلقت. وزيٌ ما مش بإيدي إلى أمنع نظراتهم ليا" 

ر صم بصت لها وأنا : بطفي 1 سيجارقي أنا كمان. وبعدين قلت لها: 

د" گنتی طول غمرك کده؟" 

- "كده إزاي؟" 

- "يعني» بتخافي من الناس ومش عايزة تتعاملي معاهم" 

ع "أبدّاء عمري ما كنت كدم بالعكس. طول ععمري فرفوشة وبحب 
الهزار والضحك. كنت بنت اجتماعية جدًا وعندي صحاب كتير 
ولاد وبنات. بس دلوقتي مابقتش كده. هو أنا عايزة. عايزة أرجع 
أعرف ناس تاني وأتعامل معاهم. بس... بس زيّ ما قلت لك..." 


52 "خايفة, خايفة 1 
هرت راسها واتنهدت بعمقء. وبعدين قالت: 
یج "نفسي أرجع أحب شُغلي ويبقى عندي ش خف ليه زي زمان»› إنت 
مش مُتخيّل أنا تعبت قد إيه عشان أوصل لإني أبقى دكتورة 
جامعية. التعب والوقت والمجهود. ضحيت بكام حاجة ب.." 
سكتت للحظة وهي بتئْص للفراغ» وبعدين كلت بصوت مليان أسى: 
If‏ » 5 3 بكام حاجة : ۳ |" 
بضيت لها بعدم فهم» وبعدين قُلت: 


- "مش فاهم» حاجات زيّ إيه؟!" 





سكتت ومردّتشء قلت لها بصوت أهدى شوية: 
- "نادية» أنا محتاج منّك إِنْك تساعديني عشان أقدر أساعدك" 
7 "بحاول!" 


- "طيّبء بتشوفي أهلك؟ بتزوريهم وكده؟" 

- "أبويا وأمي متوفيين. وإخواتٍ كل واحدة فيهم اتجوزت وبقى ليها 
حياتهاء كنت بزورهضم أول ما رجعتث. بس بعد كده بقيت بحس 
بصيث لها باستغراب» هزّت دماغها وقالت: 

- "معاك حق تبص لي كده. يعني أنا لسّه راجعة من غربة وبقول 
إل في غُربة؟! في الحقيقة يا دكتور... قصدي يا علاءء إن هنا غربة 
وهناك كان غربة" 
سكت للحظة. افتكرت حاجة. وبعدين قلت لها: 

- "عارفة.. في مقولة بتقول.. إن الغربة بُعد عن الوطنء وإن الوطن 
ده ممكن يكون ناس بت بنحبّهم”" 
بيصت ل وضيّقت عينيهاء وبعدين ابتسمت وقالت: 

5-5 "صح» صح حِدًا" 

لے "رة إِْاي هناك كان غربة وإنتي كن : 3 : زة؟!" 
سكتت شويةء وبعدين قالت: 





- "عشان الوضع مع أحمد ماكنش سهلء ماكنش سهل أبدًا" 
- "أحمد؟! طب دي بداية كويسة» عرفنا اسمه على الأقل" 
ضحكت برقةء كانت أول مرة تضحك من ساعة ما جات» وحقيقي 
موي كانت و بصي ل وا و ش 
- "وعارف كمان إنّه كان شغّال معايا وإننا سافرنا سول ركزيا 
دكتور"' 
- "آه صحيح» طيب مش ناوية تكملي بقى؟”" 
- "كده طمع على فكرة" 
- "معلشء تعالي على نفسك المرة دي" 
ابتسمت بسّخرية. سكنت للحظة» شردت فيهاء وابتسامتها ابتدت 
تروح» قبل ما ترّد بأسى: 
- "صدقني ياعلاء كل التعب اللي أنا فيه ده. خوفي من الناس 
وشعوري بالوحدة» سببه إن كنت باجي على نفسي دايًا... دايا" 
سكت وبصيت لها.ء لمحت في عيونها كسرة حاولت تداريهاء فضلت 
ساكتة كتيرء كانت سرحانة» وكأن الجُملة اللي قالتها نقلتها لزمن تانيء 
وكإئها كانت بتستعيد الل ماضي. فضلت بَصّة للفراغ لفترة. لحد ما 
لقيتني بقطع شرودها وبقول: ٠‏ 
- "خلاص لو... لو مش حابّة تتكلمي في ده» مُمكن نتكلم في حاجة 


اة 
انتبهٽ ليا وبعدين قالت: 


- "لا لأ تمام أنا... أنا عايزة أتكلم" 


ابتسمت. بصيت لها وقلت: 
- "وأنا دامًا جاهز عشان اسمعك" 
ابتسمت» رجعت بضهري في الكرسي ومسكت الدفتر والقلم 
وتقمصت دور الطبيب النفسي بشكل درامي أكتر وبعدين قلت: 
- "قوليلي بقى البداية إِزَاي؟!" 
اتنهدت بعمقء طلّعت علبة سجايرها وسحبت منها سيجارة تانية, 
والمرة دي طلعت ولاعة شيك وولعتها بنفسهاء خدت تس عميق 
وطلعته بهدوء. سكتت للحظة. وبعدين بصت لي وقالت: 
- "زيّ ما قلت لك في الأولء البداية كانت في الشغلء بداية عادية 
وبسيطة» مقدرش أقول إِنْها مُميزة. بس أحمد. أحمد كان شايف 
إنها أجمل بداية» يوم ما قالوا لنا نبتدي نجهز ورقناء عشان 
نسافر إنجلترا" 

- "وبكده نقدر نقول إن شغنلنا وتعبنا أجنى ثماره بالفعلء وده 
کله بفضل تعبكوا ومجهودكواء وتفانيكوا في العمل» خلونا نقدم 
أكبر تحية لزمايلناء أحمد رأفت ونادية الجوهري.ء اللي هيشرفوني 
وهيشرفوا فريق العمل كله في منحة إنجلترا" 
أول ما ادير خلص كلام الفريق كُلّه صقف ل"نادية" ول "أحمد“ 
وانهالت عليهم عبارات المباركة والتهنئة. "أحمد" كان بيئّص ل "نادية" 
بسعادة حقيقية "نادية" كانت فاكرة إنه كان فرحان أوي كده لإنّه 
اتقبل في المنحة» مش لإنهم هيسافروا سواء العلاقة بينهم في الوقت ده 
مكانتش تتعدى الزمالة» مجرد اتنين بيشتغلوا مع بعض في فريق بحثي 
واحدء بيهزروا مع بعض أوقات. وده لإن "نادية" كانت حد اجتماعي 
جدًا. وكانت بتحب علاقتها تبقى حلوة بِكُل الناس اللي حواليهاء في 
اليوم ده مُديرهم في الشغل قرر إنّه يعمل حفلة على شرفهم هما 
الاتنين» احتفالًا بيهم عشان تم قبولهم في منحة ماجستير في واحدة 
من أعرق جامعات إنجلتراء وده حصل بعد شهور طويلة من العمل 
الشاق من الفريق كُلّهء وبعد ما ادير بعت نتاج أبحاثهم ودراساتهم 
لأكتر من جامعة في أوروبا وأمريكاء وفي النهاية رت عليهم الجامعة دي 
في خطاب رسميء بإتهم اختاروا "أحمد ونادية" عشان يسافروا ويكمّلوا 
واحد من الأبحاث اللي اشتغل عليها الفريق كرسالة ماجستيرء ثم 
دكتوراة لو قدروا إِنهم يجتهدوا في ده اليوم كان لطيفء والناس كُلّها 
كانت فرحانة بيهم. بس "نادية" مكانتش فرحانة أوي» مع إِنّه كان 
واحد من أهم إنجازاتها العلمية والعملية. بس هي فعلا مكانتش 
حاسة بسعادة غامرة زيّ ما كانت مُتوقعة. خلصت الحفلة وكُل واحد 





رجع لمكتبه عشان يكمّل شغلء أمَا "نادية", فدخلت البلكونة ووقفت 
في الشمس شوية» وهيّ بتفكر في شكل حياتها الجايةء حياتها الجديدة.. 


- "بتفكري في إيه؟" 
الصوت كان جاي من وراهاء لفت عشان تشوف صاحب الصوت 
كان "أحمد". واقف على باب البلكونة وشايل في إيديه كوبايتين عصير, 
ابتسم وهو بيقدّم كوباية منهم ل "نادية". اللي ردت له الابتسامة, 
وخدتها منه وهي بتهز راسها بامتنان» وبعدين قالت له: 
- "مفيشء بفكر في اللي جاي" 
"خايفة؟" 
- "خوف لطيف» مش ضار أو مُقلق" 
- "أنا كمان» من فترة بسيطة جدًا الواحد كان راسم لنفسه حياة 
كاملة هنا في مصرء وفجأة., كل ده اتغيّر. هنودع صُحابنا وحبايبناء 
وهنسيب كل ذكرى حلوة عشناها هناء لحد ما نرجعلها تاني" 
ES -_‏ لو رجعنا" 
قالتها بصوت فيه حبّة وجع» بس هو ماخدش باله» ضحك وهو 
بيهز دماغه. وبعدين قال: 
0 "على رأيك" 
سكت للحظة بص فيها من البلكونة. فتأملته "نادية" في اللحظة 
ديع كان طويل وعريض. وسيم وملامحه هادية بشكل ملحوظ› عيونه 





كان رياضي إلى حد ما وده كان مُتناسب جدًا مع طوله. رجع بص لها 
وهو بيبتسم.» فكشفت ابتسامته عن أسنان ناصعة البياضء. وغمازة 
لطيفة في خده الأمنء حبّت "نادية" تكسر حاجز الصمت فقالت له: 
- "ولا... ولا في حد مُضطر ترجع له؟ خطيبتك؟ حبيبتك؟" 
حس بسعادة إِنْها سألت. رد وقال: 
- "لأ... مَفيشء وإنتي؟ في حد هترجعي له؟" 
سكتت للحظة. ملامحها اتغيّرت وكأنها افتكرت حاجة ضايقتهاء 
بس رجعت تبتسم تاني قبل ما ياخحد باله وقالت: 
- "مفيش غير أهلي. بس مُمكن مضطرش أرجع عشانهم يعني" 

بيقول : 
- "على العموم» أنا بس كنت عايز أبارك لك مرة تانية" 
- "الله يبارك فيك يا أحمد" 
- "وكمان. كنت عايز أقولك إل مبسوط جدًا إننا هنسافر مع بعض 
يا نادية" 
_- "وأنا کان" 


و دي مش مُجاملة» لو الاختيار كان في إيديء ماكٌّنتتش 
م ار حد تاني غيرك" 





له بود» وبعدين قالت له: 
- "أنا عارفة" 
ابتسم لها هو كمانء واستأذنها بعدها عشان يمشيء سابها وطلع 
كلام "احم وهي بتبتسم.. 
#+#* 


بصيت لها وأنا مشدود لكلامهاء قبل ما أقاطعها وأنا بقول: 

- "طيب... ينفع اسألك سؤال؟" 

- "أكيد يا علاء" 
طلعت سيجارة جديدة من علبة سجايري وأنا بسألها: 

- "قلتي إنك ماكُنتيش فرحانة أوي إنك هتسافري» مع إن ده كان 
واحد من أهم إنجازاتك» أقدر أعرف إيه السبب؟!" 
سكتت للحظة. بان عليها فيها التوترء وبعدين قالت: 

- "مَظُنش إني جاهزة أتكلم عن ده دلوقتي" 
بصيت لها وأنا حاسس بالغموض في كلامهاء فضلت ساكت شوية 

قبل ما اولع سيجارتي وأنا بقولها: 

- "خلاصء اللي يريحك. احكي لي طيب عن سفرك ودراستك, أعتقد 

دي حاجة ی تتكلمي عنهاء فشن كده؟" ظ 





هزت راسها بالإيجاب وهي بتبتسم» قبل ما تتنهد بعمق» وترجع 


XH 


إحساس جميل ابتدا يتسرسب ل "نادية" وهيّ نازلة من الطيّارة 
في إنجلتراء إحساسها بِإِنّها فخورة بنفسها لإثها أخيرا وصلت لهناء حلم 
ل ا ات ا ا إنها تقدر 
تسافر تحضر ماجستير ودكتوراه بره مصء > وأديها أهي بت بتحقق الحلم» 
كل حاجة كانت منورة ومتوهجة في عينيهاء الشوارع ونضافتهاء مُعاملة 
الناس الحلوة. اللهجة الجميلة بتاعتهم. المباني العريقة وتفاصيلها 
المبهرة: كان نفسها تلف إنجلترا كلها حتة حتة» وهناء جه دور "أحمد 
"أحمد" كان عنده أخ أكبر منه بعشر سنين» درس واشتغل في إنجلترا 
فترة كبيرة قبل ما يرجع مصر تاني» وقبل ما يسافر عرّفه خريطة 
مزارات البلد وأفضل الأماكن اللي مُمكن يروحوهاء وها إِنّه كان لسَّه 
فاضل وقت على ما يبدأوا دراسة. قرر "أحمد" إِنّه ياد "نادية" 
ويلفوا البلد سوا بدايّة بساعة بيج بن الشهيرة واللي تعتبر أهم 
ما ييز عاصمة إنجلترا لندنء مرورًا بذهابهم لحديقة هايد بارك 
أكبر حديقة في العالمء لما قرروا إِنُهم يأجروا عجل ويركبوه هناك 
عشان يقدروا يغطوا أكبر قدر من مساحتهاء وكمان عشان يستمتعوا 
بمناظرها الخلابة مع هواء لنذن العليلء ودّاها كمان متحف الرُعب 
المشهور هناك بعروض إنجليزية مُرعبة» متحف الشمع ومتحف التاريخ 
الطبيعي وعين لندن» مسابوش مكان 5 قركا إلالماراعو زاروه في الفترة 
دي» > حتی ها حبّت "نادية" تعمل شوبينج وتشتري حاجات جديدة. 





"أحمد" برضو كان عارف أفضل الأماكن اللي تقدر تشتري منها 
وبأسعار رخيصة. كانت فترة لطيفة جدًا بالنسبة لهم قرّبوا فيها من 
بعض بشكل أفضل وكسروا حاجز الزمالة اللي كان ما بينهم» وابتدوا 
يبنوا علاقة صداقة لطيفة» الجميل إن دور "أحمد" ماكنش مُقتصر 
على الترفيه والتسلية وبس» ولكنه كان يعتبر متولي مسئولية "نادية" 
في كل حاجة تتعلق بالإقامة والمعيشة:. والاهتمام بأدق التفاصيل عشان 
"نادية" تبقى مرتاحة في إقامتهاء وده اللي خلى "نادية" تبتدي تحس 
ناحيته بالامتنان والتقدير قبل ما يبتدوا دراستهم. وتبتدي "نادية" 
رحلة جديدة من ابلعافرة في الحاجة اللي بتحبّهاء من غير ما تفكّر في 
أي حاجة فاتت. ولا أي حاجة جاية بعد كده.. 

سنتين من الشغل الدءوب والعمل الُستمرء ليالي من السهر 
والتعب من أجل تحقيق أعلى درجات تحصيل العلم» بيقولوا إِنَكَ لو 
عايز تعرف حد بجد, اشتغل معاه. الشغل كفيل يخليك تعرفه كويس 
وتفهم طباعه وتحدد عيوبه. وده اللي حصل بين "نادية" و"أحمد" 
في الفترة ديء ما إنهم كانوا يعرفوا بعض وجايين من مصر سول 
وكمان كانوا بيشتغلوا على نفس البحث. فده خلاهم يبقوا صُحاب 
ويندمجوا مع بعض أكتر من بقية زمايلهم في الجامعة. حسّت "نادية" 
في الفترة دي إنها لو كانت لوحدها هكن مَكانتش هتقدر إِنّْها تكمُلء 
الدراسة كانت صعبة ومُتعمقة جداء كانت مُختلفة قلبًا وقالبًا عن 
الدراسة والشغل في مصر وجود حد زيٌّ "أحمد" خلى الموضوع يبقى 
هين عليها شوية. وبمرور الوقتء ابتدت تعرفه ويعرفها أكتر. عرفت 
طباعه والحاجات اللي بيحبّها وبيكرههاء ولدهشتهاء كانت تُعتبر نفس 
الحاجات اللي هي كانت بتحبّها وبتكرههاء عُمرها مشلا ما كانت 
تتخيل إنها مُمكن تلاقي حد بيحب السبانخ والبروكلي زيّهاء مش 





مُجرد بتاكلهم عادي ل بتحتهم» اكنشفت إن حُبّه للخضار أكتر بكتير 
من حَبّه للحوم والحلويات» عرفت إنّه بطبعه هادي ومتفهم وبيقدر 
يشتغل تحت ضغطء وده كان بيساعدها جدًا لما كانت بتجيلها نوبات 
عر أوقات بسبب بريزينتيشن مُهم أو امتحان صعب في الجامعة» كان 
داممًا بيكون موجود عشان يهدّيهاء ويساعدها عشان تعذّي النوبة ديء 
كان دمّه خفيف وعُمره ما فشل إنّه يضحكهاء وكان بيهتم بتفاصيل 
شغيرة كانت بتفرحهاء زيّ لما تشوف حاجة في محل وتعجبهاء بس 
متجيبهاش > فتلاقيه جابهالها وبيفاجئها بيهاء أو لما حاجة بتحبّها زي 
خاتم مثلا يضيع منهاء > وتفضل تعبط عليه كتير. ف ييجي بعد فترة 
وا ت خالص يجيب لها خاتم بنفس الشكل والواصفات» 
كأنه الخاتم القديم بتاعهاء ّا كانت بتكلمه بليل في الموبايل وتقول 

له إتها جعانة وبردانة ومش قادرة تقوم تعمل أكلء ولا حابة تطلب 
ديليفريء. ف تلاقي باب شقتها نيخط بعد ساغة هن المكالة: عشان 
تكتشف إنه عملها أكلة حلوة بإيديه مع كوباية حاجة دافية عشان 
تدفيهاء وسابهم قُدَام الباب ومشيء > گل دي تفاصيل عاشتها معاه 
وطباع عرفتها عنّهء كانت كفيلة تخليها تحُطه في مكانة عالية أوي 
عندهاء ويبقى حد غالي جدًا على قلبها.. 

بس برغم ده» وبرغم كل التفاصيل الجميلة دي كُلّهاء إلا إنها 
متوقعتش أبدًا إنه مُمكن يعمل اللي عمله بعد كده. 


سنتين الماجستير خلصواء وقدر "أحمد” و"نادية" يحصلوا على أعلى 
تقدير في الرسالة بتاعتهم» وده اللي هيأهم إنهم يستعدوا للدكتوراة 





الفرحة مكانشش سايعاهم., إنجاز جديد بيتضاف لهم حققوه سول 
واحتفالً بنجاحهم في الماجستير قرر "أحمد" يعزم "نادية" على العشافي 
واحد من أفخم وأغلى المطاعم في إنجلتراء في اليوم ده» لبست "نادية" 
فُستان أحمر أئيق» ا ' كان جاببهولها في عيد ميلادهاء ا 
منها إنها ماتلبسوش إلا بعد ما ياخدوا الماجستیں ٠‏ فقررت تلبسه في 
العزومة دي. مع ميك أب جميل خلاها أكثر تألقًّا وجمالء أا "أحمد" 
فكان لابس بدلة سودا فخمة. وكانت مرسومة على جسمه الرياضي 
بشكل مبهرء > خلى "نادية" تبتسم لاشافتة: ابعسامة إعجاب. في اليوم 
ده أخر "أحمد" عربية بسواق عشان تكتمل الصورة. ما هو مش 
أي يوم برضوء ده الاحتفال بنجاحهم بعد سنتين كد وتعبء. اتحركوا 
بالعربية لحد ما وصلوا المطعم نزلوا هما الاتنين ودخلواء انبهرت 
"نادية" بتفاصيل المطعم وتداخلات الألوان على الجُدران والأرضية 
وباطموسيقى الحيّة اللي كانت بتتعزف في جانب القاعة من عازفين 
محترفين» انبهرت بالجو الأرستقراطي اللي عمرها ما شافته غير في 
الأفللام, الفساتين المطرزة بالمجوهرات, واللي مُمكن تقدر هئات الآلاف: 
زُجاجات الويسي والشمبانياء E‏ المميزة ا بيتفتحواء اللمكان كان 
رائع» تکل ها اة الكلعة من معنى» اتحركت "نادية" مع "أحمد“ 
وقڏامهم جرسون بيوجههم للترابيزة بتاعتهم. وصلوا لهاء وقعدول 
بعدها عرض عليهم الجرسون قاهة الطعام. > وسابهم عشان يختاروا 
الأصناف اللي نفسهم فيهاء وطبعًا لإنهم كانوا شبه نباتيين. اختاروا 
خضار أكتر ولحمة أقل, رجع الجرسون وخد الطلب بتاعهم, وسابهم 
عشان يستمتعوا بجو المطعم مع بعضء بضت "نادية" ل"أحمد" 
واتنهدت بسعادة وهىّ بتقول بهزار: 
- "ملاقتش مكان أفخم من كده تودينا نتعمّى فيه؟" 





ضحك بكياسة» وبعدين قال: 

- "أعمل إيه؟ كنت بفكر أعزمك في قصر باكينجهام» بس أعتقد 
الملكة كانت هتتضايق ا تشوفنا قاعدين بنتعشى على الشفرة 
بتا 75 " 

كنا هنعزم عليها تيجي تاكُل معاناء طب والله لو قعدت معايا 
شوية لنت هبلفها واخليها تحبّني" 

- "هو إنتي ف حد يعرفك... ومايحبكيش؟" 

- "يا يدي يا يدي» خلص: ا دراسة وبق | بنك: 1 5 وبنة ل 
كلام حلو أهو" 

- "من بعض ما عندكم يا فندم" 
ضحكت:» وبعدين قالت: 

- "بس بجد يا أحمدء المكان شكله غالي جداء وإحنا في الآخر يعني 
التكاليف دي كُلّها؟!" 

- "إنتي بتصرفي من مصروف الحافية لکن آنا نکس ت ميق فل 
الدعاية اللي بعمله أونلاينء ولا إنتي ناسية؟" 


- "مش ناسية» بس برضو شغلك مَيغطيش التكاليف دي يا أحمد" 





- "يصيء هو أنا ماكنتش عايز أقولك عشان كنت عارف إنّك مش 
هتوافقي. بس عامّة يا ستي دي ولا فلوس الجامعة ولا فلوس 
الل" 
- "أمّال إره؟!" 
بابا بعت لي شوية فلوس حلوين مناسبة نجاحنا في الماجستير" 
- "ده كلام برضو يا أحمد؟ معقول تبعتر الفلوس كدم؟" 
- شوفتي بقى نكدك. يا نادية افرحي شويةء اللي عملناه ماكنش 
قُليلء إحنا نستحق نروق على حالنا حبتين" 
بصت له وهي بتبتسم بلؤم» وقالت له بهزار: 
- "أنا نكدية يا أحمد؟" 
- "لا يا ستي أنا اللي نكدي" 
- "أيوة نكديء ومبذر كمان» ومحتاجني عشان أقرُص لك ودنك كُل 
ما تصرف الفلوس كده" 
ابتسم» وبص لها بنظرة كُلَّها اهتمام. وبعدين قال: 
- "أيوة. محتاجك فعلًا" 
مَفهمتشء كانت عايزة تسأله يُقصد إيه. في اللحظة اللي قاطعهم 
فيها الجرسون بالطلبات» نرّل الأكل على الترابيزة قُدّامهمء تمنى لهم 
وجبة سعيدة. وبعدين سابهم ومشيء شاور "أحمد" على طبق "نادية" 
وبعدين قال لها: 


- "دوقي بقى البروكلي ده» أخويا بيقول لي إنه أطعم بروكلي داقه 
ف حياته" 





مسكت "نادية" الشوكة وقطعت حثّة من البروكلي» وبعدين حطتها 
في بُقها وابتدت تمضغهاء > الطعم سحرهاء لحري رع ا 
من فرط جماله عشان تستمتع بيه آكترء TOT‏ 
بيقول لها: 
- "إيه رأيك؟" 
- "حلو أوي يا..." 
فتحثت عينيهاء بس ملقتش "أحمد" قاعد على الكُرسيء كان على 
الأرض. نازل نص ركبة. بيبْص لها بابتسامة متوترةء وماسك في إيده 
علبة قطيفة مفتوحة. جواه خاتم منقوش على قمّته حجر أزرق لامع.. 
المزيكا وقفت» والناس في القاعة إبتدوا ينتبهوا للي بيحصلء صيحات 
السعادة والحماس ابتدت تطلع من الجميع» الكل كان متفاجئ» بس 
محدش فيهم كان متفاحئ بجد زې "نادية .. 
اتخضشت,. قلبها كان بِيدّق بشكل سريع. في اللحظة اللي "أحمد" 
بص فيها للخاتم» وبعدين بص لها وهو بيقول: 


- "أقصد... إيه رأيك؟" 


"نادية" مكانتش مستوعبة ولا قادرة تجمع اللي بيحصل» ولا كان 
يُخطر على بالها في يوم إن ن "أحمد" مُمكن يتقدم لهاء هي مكانتش 
غبية. كانت عارفة أو نقدر نقول حاسة من ناحيته مشاعرء أصل 
مش طبيعي إن حد يهتم بحد تاني بالطريقة دي ويبقى شايفه مُجرد 
صديق يعني» » اهتمامه كان صريح وواضح. مما یدل على مشاعره» بس 
هي كانت فاكرة إن مشاعره دي مُجرد مشاعر إعجاب. مش حبء 
مش هيام! مش مشاعر واصلة للدرجة دي» للدرجة اللي تخليه يتقدم 





لهاء "نادية" عمرها ما توقعت إنّه ممکن يتقدم لها كده. بالشكل دم 
وف التوقيت ده» وبالسرعة دي.. 
- "نادية؟!" 
كانت بتقول إنْه كان واثق من اللي 500 فوق الو أمَاء هيّ 
مكانتش واثقة من أي حاجة. أي حاجة خالص. مكانتش عارفة تعمل 
إيه أو تقول إيه. متقدرش تنكر إنّها حست ناحيته بمشاعر إعجاب» 
"ناذية” كانتت شتايفقة اخ" حد غالي على قلبها جدًا. يمكن أغلى 
حد موجود ق حياتها دلوقتي» لکن مقدرتش تشوفه کحبیب» أو أكتر 
من كده كمان! كزوج! 
چ "تقبلي.. تقباي تتجوزيني؟" 
قال الجحملة الأخيرة واستتی يسمع ردها.ء ردها اللي هي نفسها 
مكانتش عارفاه. حاولت تهدي نفسهاء حاولت تفكّر بمنطقية شوية.. 
"إيه المشكلة يانادية؟", قالت لنفسهاء "إيه المشكلة؟ قوليلي؟ 
هتلاقي فين حد يحبّك زيّه؟ ويهتم بيي ويشيلك فوق دماغه؟ 
هتلاقي فين حد فاهمك وعارفك وحافظ تفاصيله زيك؟" 
ن فتن أنا مش بحبّه! إزاي أوافق وأنا لسَه مش بحته!" 
"مش مهم مش مهم يا نادية, الب هييجي لوحده بعد كده. 
الب هييجي من اهتمامه بيكي اا وإحساسك بمشاعره الصادقة" 
"طب طن هو لوالحب بييجي فعلا مع الاهتمام ليه ماحبتوش 
لحد دلوقتي مع إِنّه عدّى على علاقتنا أكتر من سنتين!!" 


0 "نادية؟” 


نده"أحمد" عليها للمرة التانية يا لاحظ تأخرها في الردء ابتدا 
يقلق. قطرات العرق كانت بتنهمر على جبينه. وهي كمانء نبضات 
قلبها كانت في السماء إيديها كانت بتترعشء بصت حواليهاء الكل كان 
بيئص عليهاء لسان حالهم كان بيقول يا ترى هتوافق ولا لأء هي نفسها 
كانت بتصارع أفكارها ومش عارفة ترد تقول إيه. تُرفض وتحرجه؟ 
وتخاطر بإِنُها تخسر حد زيّه؟ أكتر حد اهتم بيها في الفترة دي؟ أكتر 
حد حشت إن ف بينهم حاجات كتبر مُشتركة, وتفاصيل وذكريات 
حقيقية بتجمعهم» تُرفضه؟ ولا تقبل على الرغم من إنها مابتحبوش؟ 
تقبل وتحاول تحبّهء وتسمع لصوت عقلها اللي بيقول إن الحب 
هييجي بعد الجواز؟ 

فضلت "نادية" ساكتة للحظاتء "أحمد" كان قرّب يفقد فيهم 
الأملء بلع ريقه» وكان هيقول حاجة أخيرة. قبل ما يلاقي "نادية 
بتغمض عينيهاء وبتتنهد بعٌمقء وبعدين بتفتح عينيها مرة تانية. 
وبتبتسم» ابتسامة حاولت تطلعها صادقة» وبعدين قالت: 


- "موافقة... موافقة يا أحمد" 


2: 3 





بصيت في الساعة واكتشفت إن ميعاد ١!‏ لجلسة خلص. رجعت 
بصيت لها تاني وقلت لها: 
على الرغم من فضولي اللي مخليني عايز أعرف إيه اللي حصل 
بعد کدہ إلا إن يؤسفني أقولك إن وقتنا خلص النهاردة. نكمل ق 
الجلسة اللي جاية؟" 
- "آه... أكين" 
- "مش هكتب لك على دوا قويء مُهدئ بسيط بس عشان تقدري 
: هو )!ا 
- "تمامء. متشكرة أوي يا علاء" 
قامت وسلمت عليا بعد ماخدت الروشتة مني» > وخرجت,. في 
اللحظة اللي قعدت فيها ورجعت فيها بالكرسي لوراء وابتديت أفكر 
بيني وبين نفسي, > وأنا بستعيد حكاية "نادية" مع "أحميدد" > وحكاية 
"خالر" مع "سارة .. ' 


XH 





عدى أسبوع من وقتهاء كان شاغل بالى فيه حكاية "خالد" أكتر 
من حكاية "نادية"» وكنت مهتم ب"نادية" أكتر ما گنت مُهتم ب"خالد". 
يمكن لإن حكاية "خالد" فكرتني ببداية ارتباطي ب"أروى"” وحُبنا الاي 
ماكنش له حدود. أما اختمامنی بشخص "نادية", فيمكن لإنها كانت 
ست مُميزة. وجميلة» قليل ما بشوف زيها.. 
امهم.. 
گنت فى طريقى لبيت والدة "أروى" عشان أشوف الولاد كعادة 
کل آذ ركيت الغريية وات الك و الاتانينين ودبت 
على رُرار الدور الرابج» وأول ما وصلت وفتحت باب الأسانسيرء لقيت 
"أروى" في وشي.. 
اتخضيت. وهيّ كمان اتخضت زييء قلبي دق دقة فرحة» كان 
بقالي كتير مشوفتهاش» بس حاولت أسيطر على مشاعري ومبینهاش.. 
- "إزيك يا أروى؟" 
سألتها وأنا بطلع من الأسانسير وبمسك بابه عشان محدش يسحبه. 
لقيتها بترجع خطوة لورا وهي بتقول: 
- "إزيك إنت يا علاء؟ عامل إيه؟ 
- "الحمد لله كويس يا أروى» وإنتي؟ كويسة؟" 
- "كويسة" 
قالتها بنبرة جاهدت عشان تطلعها صادقة. بس آنا مَصدقتهاشء 
مَصدقتش إنها كويسة» زي ما گنت مُتأكد إن هيٍّ كمان مَصدقتنيش› 
فضلت باصص لها من غير ما أتكلم., وكأني بتملى من ملامحهاء مين 





عارف هشوفها تاني إمتى» حسيتها اتكسفت من نظرق الطويلة» وشها 
بقى أحمر وبصت في الاتجاه التاني واتلخبطت. حاولت أقول أي حاجة 
عشان الموقف مَيبقاش مُحرج أكتر من كده.. 
- "الولاد جاهزين؟" 
- "آه لد > مهند بيستنى اليوم ده من الأسبوع للأسبوع عشان 
فك» متعلق بيك أوي" 
- "وسما؟" 
سكتت ومعرفتش ترد. سؤالي كان سخیف» بس كنت قاصد أرميه. 
لإني گنٽ متضايق بيني وبين نفسي من مُعاملة "سما" لياء وكنت بلوم 
"أروى' ' على ده. بس اشن قادر أقول كذه.. 
5 "صدقني يا علاء, آنا بحاول معاها بس هي.. مش مُتقبلة اللي 
حصل" 
0 بس الموضوع ميتطورش معاها لمُشكة كبيرة, وأتمهنى 
ماتكرهنيش" 
- "إيه اللي بتقوله ده يا علاء! تكرهك إيه بس! لأ طبعًا مش 
هتكرهك. لا هي ولا مُهند" 
كان نفسي أسألها وأقول لها.. 
"وإنتي.. لسه بتحبيني ولا لأ؟ هتقدري تكرهيني يا أروى!" 
لكن طبعًا مقدرتش» بس من الواضح إن السؤال بان في عينياء 
طول عمرها حافظاني. وبتفهمني من نظرة عينء لقيتها بتحاول تقفل 
الحوار عشان متحرجنيشء وقالت: 
- "أنا لازم أمشي عشان متأخرش على الشّغل" 





- "تمام» اتفضلي" 
فتحت لها باب الأسانسير على الآخر عشان تُدخل» دخلت فعلا 
وقبل ما أقفله عليها لقيتها بتقولي: 
- "هو إحنا هنروح للمُحامي امتى؟ يعني عشان.. عشان إجراءات 
الطلاق وكده" 


Ee‏ قرفت يا أروى إن شاء الله أظيئّط موري بس ق البيت 


والشغل وهنتروح حاضر" 
- "تهمام, 1 نعمل ده بسرعة" 
بصيت لهاء في اللحظة اللي حست فيها إنها اتسرعت ما قالت 
كده. فكملت بسرعة: 
- "أقصد يعنيء عشان إنت تستقر و.." 
- "فاهم يا أروىء مَفيشُ داعي للشرح» أوعدك هنروح في أقرب وقت" 
بصت لي وهزت راسهاء قبل مأ أحييها بابتسامة مفتعلة. قفلت 
EE SS‏ ا e‏ 

عشان اسمع بقية حكاية "خالد”. اللي كان هيحتي لي عن بداية 
اختلاف قناعاته. هو و"سارة" د 

0 للباحا.. 


"کنا داممًا عكس بعضء قولي من إمتى اتفقنا.. ده إحنا لو نشبه 
لبعضء ف الشبه.. هكن فراقنا!" ْ 

فضل "خالد" مركز في كلمات الأغنية وهو قاعد في الكافيه على 
النيل. خد رشفة من كوباية الشاي اللي قَدَّامه. بص في ساعته. وبعدين 
اتنهد في نفاد صبرء كان بقى له أكتر من ساعة قاعد في الكافيه مستني 
"سارة"» آخر مرة كلّمها كان من نص ساعة. وقفلت عليه. جرب 
يكلمها تاني» موبايلها اتقفلء اتضايق أكتر. فجأة. لقاها داخلة من 
باب الكافيه وبتدور عليه بعيونهاء شاور لها من مكانه عشان تشوفه. 
وحاول يبتسم عشان ما يظهرش ضيقه على وشه.. 

"إاهدى يا خالد". قال لنفسه. "أكيد في حاجة أخرتهاء أكيد 


متأخرتش عليك عن قصد يعني" 





اتنهد للمرة التانيةء وقابلها بابتسامة. هى كمان أول ما قربت مته 
انسمت :اول موصت عله غلك 
- "معلش يا حبيبي الطريق كان زيّ الزفت, أنا مخلصة الشُغل في 
معادي بس ماكنتش لاقية حاجة أركبهاء اتأخرت عليك؟" 
قعدت على الكرسي اللي قُدَّامه وهي بتبّص في ساعة موبايلهاء. 
وبعدين ضمّت حواجبها وهي بتبُص له. مدت إيدها ومسكت إيده 
وهيّ بتقول له: 
- "أنا آسفة يا خالد» مخدتش بالي خالص إِني إتأخرت أوي كده" 
هز "خالد" دماغه وقال: . 
- "ولا يهمك. الهم إن إنتي هنا" 
- “صدقني لولا وحيد كان زماني كل ده لسّه في الشارع مش لاقية 
حاجة أركبهاء الحمد لله إِنّه." 
- “وحيد مين؟" 
قاطعها بنبرة هادية لكن مُتشككة, ردّت وقالت: 
- "وحيد يا ابني زميلي في الشغلء ما إنت عارفه" 
- "آه» ماله بقى؟" 
- “شافني واقفة في الشارع ومش لاقية مواصلات فعرض علتبا 
يوصلني» کتر خيره بجد" 


إبتدت ملامح "خالد" تتغيّر. وبان عليه الضيقء افتكر لا كلمها 
من نص ساعة وقفلت عليه. معقول تكون قفلت عليه عشان كانوا 





بيتكلموا في العربية! ابتدا الضيق يتحول لغضب» كان بيكافح عشان 
مايتعصبش عليهاء رد بصوت حاول يطلعه هادي: 
غريب يوصلك يعنىي؟" 
"سارة" اتفاجئت من ردّه. بصت له وقالت: 
- "وحيد مش غریب يا خالد! أنا أعرفه بقالي كتير جدا! وبعدين 
7 مش عئّلة صغيرة برضو > أنا أدرى بالناس اللي ق حياق وأقدر 
- "يعني إنتي ترضي إل أبقى متأخر عليكي عشان گنت بوضل 
زميلتي في الشُغل؟ تقبلي إل أوصلها أصلَا؟" 
- "وفيها إيه يعني يا خالد هي دي حاجة غلط!" 
- "طبعًا غلط! طا تبقي مش محترمة الراجل اللي معاي تبقى غلط!" 
- "مُمكن توطي صوتك؟ الناس بتبّص علينا" 
"خالد" مخدش باله من صوته العالي. ولا وشه اللي بقى شبه حبّة 
الطماطم من كُتر الغضب» وجرد ما الناس شافوا عيونه اللي كانت 
بتطّق شرار بصوا قُدَامهمء في نفس اللحظة اللي "سارة" وجهت كلامها 
ليه فيها وقالت: 
صم "يعني إيه مش بحترمك؟ أنا مش فاهمة!" 
0 يا سارة مش بتحترميني» 5 يبقى اغلب صحابك 0 معنن 
الجامعة, ولأ ده زميلي في الشغل القديم» وده كان معانا في المسرح 





ماإنت عارفه! يبقى آه مش بتحترميني! لما يبقى كل خروجاتك 
ونزولاتك مع ولاد ورايحة جاية معاهم 00 


قاطعته بعصبية: 

- "هو في إيه! هو آنا بنزل معاهم لوحدي؟ ما إحنا بنبقى صحاب 
متجمعين يا خالد ولاد وبنات في بعض!" 

- "النهاردة كُنتي لوحدك" 

- "النهاردة كنت مُضطرة. ماكنش في مواصلات وكُنت متأخرة عليك 
گنت عايزني أعمل إيه يعني!" 

- "كُنتي تكلميني أجيلك!!"' 

- "بقولك الطريق كان زيّ الزفت! كنت هفضل واقفة في الشارع كُل 
ده؟! وبعدين الموضوع مجاش في دماغي لان فاکنتش عايزة أتعبك" 

- "أيوة أيوةء أصلك مش تاعباني دلوقتي» مش كده!" 
بضت له وهي مش قادرة تستوعب اللي بيقوله» هو كمان ماكنش 

قادر يفهم هيٍّ إزاي مش فاهماه. ردّت وقالت: 
- "في إيه يا خالد؟ في إيه بجد!" 


- "فيه إل تعبت يا سارة! تعبت من إل مغصوب عليًا أستحمل 
حاجة أنا مش قابلها ومش موافق عليهاء إنّك تتأخري ف الشّغل 
وأعرف إنك قاعدة مع رجالة لوحدك! ولما اعترض تشغلي لي 
اسطوانة إن ده شغل ومكان أكل عيش وهتعملي إيه يعني. إِنَك 
تخرجي مع صُحابك وأنا عارف طريقتك في الهزار والضحك معاهم 
عاملة إزاي! وتشغلي لي أسطوانة الثقة وإني المفروض أبقى واثق 





إّك بتحبّينيء أنا تعبت من إِنّك مش قادرة تحُطي نفسك مكانيء 
وتشوفي الموضوع بعيني ولولمرة! أنا بفكر زيّهم ياسارة. أي 
راجل في الدّنيا لما يلاقي البنت بتيّص له بطريقة مُعينة وعادي 
معاه وبتضحك وبتهزر هيبدأ يفكر فيها! ومش كل الناس تعرف 
إن إحنامع بعض!" 

فجأة, لقاها بتضحك بسّخرية. استفزته أكتر ما كان مُستفز.. 


- "إنتي بتضحكي!" 

- "طبعًا بضحك! مش ملاحظ إن آخر جُملة قُلتها دي تضحك أوي؟ 
ا 

سكتت لحظة. ضمّت إيديها قَدَّامها وقالت بشيء من الجدّية: 


- "تفتكر دي غلطة مين يا خالد؟ إن مش كل الناس عارفين إنثنا مع 
بعضء وبنحب بعض" 
فضل "خالد" باصص لها وهو ساكت. وإبتدا يفهم الكلام هيوديهم 
على فين. كملت وقالت: 
- "عارف أنا ليه كلمتك وقلت لك نتقابل النهاردة؟ عشان ال موضوع 
ده بالذات» في عريس تاني اتقدم لي يا خالد. عريس تاني! دكتور 
وجاهزء. ومستعجل على الجواز جد" 
سكت "خالد" وبص الناحية التانية. بس هىّ كمّلت: 
- "ده رابع عريس يتقدم لي في سنة واحدة! عمامي في البلد إبتدوا 
يتكلمواء ودول صعايدة. مش هيفهموا رفضي المتكرر ده بشكل 
صح أبدًاء عرفت بقى أنا بضحك ليه؟ أصل لا تقول إن مش كُل 





الناس عارفين إننامع ر بعض» تبقى دي : غلطتي؟ ولا غلطتك إنك 
| 1 دلوق: 5 ماحد 0 EEX‏ دم ؟" 
فضل "خالد" ساكت وبيقاوم عشان ميتكلمش. كان عارف إنْها مش 
هتفهمه. كمّلت وقالت: 

- "أنا فعلًا مش قادرة أفهم! لو على الشغل ف إحنا بنشتغل إحنا 
دعوة أنا هعرف أتكلم مع أهلي والدنيا مش هتبقى تقيلة 
السخيفة اللي في دماغك عن الجواز. مش كده؟" 
استفزته, رد وقال: ٠‏ 

- "يا سارة إحنا مَبقالناش كتير مُرتبطين" 

- "تلات سنين مش كتبر؟" 

- الايا سارة مش كتير. مش كتير خالص! يا سارة ده جوازء يعني ظ 
محتاجين نبقى متأكدين من اختيارنا 10096 قبل ما تُقدم على 
الخطوة دي" 

- "نفس الكلام اللي بتقوله في كل مرة بفتح معاك الموضوع ده 
ونت مُقتنعة بيه» من سنة. من سنتينء لكن دلوقتيء بعد 3 
سنينء بعد كمية العرسان اللي بتتقدم لي دي كُلّها والضغط اللي 
عليًا اللي إنت مش هتقدر تتخيله. ده يخليني أعيد عليك نفس 
السؤال مرة تانية. 3 سنين مش كتير يا خالد؟" 





سكت واتنهد بتعب» حسشّت إنها ضغطت عليه. اتنهدت هي 
كمان» بصت الناحية التانية. وبعدين رجعت بصت له. مسكت إيده 
وقالت بصوت حنين: 

- "أنا عارفة يا خالد., والله عارفة» وفاة والدتك. هروب والدك 
وعلاقة خالتك بجوزها هما السبب في تبنيك القناعة دي وإنك 
تبقى خايف من الجواز كده» لكن يا خالد إحنا مش زيّهم., إحنا 
بنحب بعضء وهنساعد بعض عشان العلاقة دي تنجح" 

- "إنتي مش عارفة ده! مش عارفة إذا كان الحُب لوحده هينجح 
العلاقة ولا لأ يا سارة إحنا كل يوم بنكتشف حاجة جديدة في 
بعضء أديي شُفتي بنفسك أهو إزاي اتخانقنا عشان سي زفت ده 
وصّلك النهاردة" 

- "وهنفضل نتخانق يا خالد! وهنزعل وهنتصاف في الآخر زي أي 
اتنين بيحبّوا بعض وعايزين بعض» ما هو مش معنى إن إحنا 
بنحب بعض إننا هنعيش حياة خالية من المشاكل”" 

- "مقولتش كده. بس أنا عايزك تتخيلي معايا كده لو كانت قناعاتنا 
واحدة» تخيلي معايا الموضوع ده مثلاء لو إنتي احترمتي غيرتي 
واتعاملتي مع كل الرجالة بحدود وفي نطاق الزمالة وبسء أو لو أنا 
كنت شخص مُتفهم وماعنديش مُشكلة في إِنّه يبقى عندك صُحاب 
رجالة. تخيلي لو ده كان جاصل يا سارة» ماكنش هيبقى فيه مشكلة 
من الأساس. مَكُنَاشُ هنبقى قاعدين بنتخانق دلوقتي» قيسي على 
ده بقى حاجات كتير كل حاجة إنتي مُمكن تبقي مؤمنة بيها أو 
عايزاها وأنا مش عايزها أو العكس. ده هيؤدي لزواج وبيت عامل 
إزاي؟" 





سكتت شوية» وبعدين قالت: 

- "عندك حق" 
اتفاجئ من رد فعلهاء فضل باصص لها وهو مستنيها تكمّلء وفعلا 

كملت وقالت: 

- "بس على الأقلء أنا عندي استعداد إن أضحي بحاجة من الحاجات 
اللي أنا عايزاها دي عشان خاطركء عشان المركب تمشيء السؤال 
هناء إنت عندك استعداد تضحي عشاني؟" 
فضل ساكت» لحد ما الدموع ابتدت تتكوّن في عينيهاء قالت 

بصوت مكسور: 

- "من شوية كنت بتقول إنك تعبت عشان بتستحمل حاجات 
مش قابلها» طب وأنا أقول إيه؟ أنا مش بس تعبت يا خالد. أنا 
قرّبت أجيب آخريء إنت عمرك ما هتقدر تحط نفسك مكاني لإن 
رغبة الجواز أصلًا مش موجودة عندك» غمرك ما هتقدر تحس 
بالنظرات اللي بتتوجه لي» سواء من أهلي أو من زمايلي في الشغلء. 
ولا هتقدر تحس إحساسي لما بعرف إن واحدة صاحبتي اتخطبت 
أو اتجوّزتء بعمل المُستحيل عشان أبيّن لها إن فرحانة علشانهاء 
وأنا فعلا بكون فرحانة. بس إحساسي إني مش قادرة أكون في 
مكانها بيغلبني» فكرة إل بحب واحد وهو بيحيبّنيء وبقالنا سنين 
مع بعضء ومَفيش مشكلة مادية معطلاناء ومع ذلك لحد دلوقتي 
مخدناش خطوة رسمي» وهو مش حاطط في اعتباره صلا إنه 
ياحُدهاء دي حاجة بتقتلني» تحب تعرف أكتر يا خالد؟ بعد گل 
ميعاد أو خروجة حلوة ما بينناء قبل ما أنام ولا بغمّض عيني» 
بلاقي نفسي بعيّط غصب عثّنيء. دموعي بتغرق المخدة گل ليلة 





بعد ما بنتقابلء لني على قد ما بكون فرحانة ومبسوطة, إلا إني 
بفوق على أتعس واقع في الوجود, إن الفرحة دي وقتية. إن معاك 
مش قادرة أشوف المُستقبل. وإني مش حاسّة بالأمان» وإنَى خايفة, 
حقيقي خايفة. کل ليلة بدخل في صراع مع نفسيء ما بين حُبّي 
ليك اللي مالوش حدود. وما بين إحساسي إنك مش عايز اللي أنا 
عايزاه» إنك مش هنا عشان تطمني» مش جمبي بحق وحقيقي» 
ومش عايز تفضل جمبي على طول" 
بص لها بتأثرء والدموع كانت هتغلبه. مسك إيدها وهو بيقول: 
- "ماتقوليش كده يا سارة. صدقيني أنا عايز أفضل جمبك على 
طول" 
- "إزاي يا خالد؟! إزاي هتفضل جمبي؟! إيه الفكرة اللي في دماغك 
يعني؟ إن إحنا هنفضل متصاحبين طول العمر!" 
مردشء. فضل ساكت شوية. لحد ما لقاها بتسحب إيدها من 
إيده فجأة. في اللحظة اللي ظهر فيها الجرسون وقال: 
- "تحبي تشربي حاجة يا فندم؟” 
- "لا شكرّاء أنا ماشية خلاص" 
الى الخ رسو :لكك الت سحن لها غا ها باساب 
وقال: 


E‏ "راد 4 فين؟" 





- "هسيبك تفكّر في الكلام اللي قلته» وماتقلقش» هروّح لوحديء ولو 
قابلني أي حد أعرفه هرفض إنّه يرؤّحني» حتثّى لو فضلت واقفة 
ساعتين في الشارع» عشان حضرتك ماتزعلش" 
قالت الجُملة الأخيرة بسشخرية وماستنتوش عشان يرد اتحركت 
وسابته في مكانه. عاجز عن الكلام, عاجز عن التفكير. وعاجز حتّى إِنّه 
يتحرك وراهاء ومايسيبهاش مشي بالشكل ذه.. 
عد عد عد 


بصيت ل"خالد" وبعدين فلت له: 
- "كلامها أثر فيك؟" 
- "جدًا يا دكتور علاء فوق ما تتخيل» حسيت إني وجعتها. وإني 
ظالمها بوجودها معايا" 
- "وبعدين؟! عملت إيه؟" 
رجع بضهره في الكرسيء قبل ما يقول: 
- "هحكي لك" 
HHH‏ 


عدت أيام وأسابيع من ساعة ما اتكلمواء ماكنش شاغل تفكير "خالد" 
'فيهم غير الموضوع ده» إحساسه كان بيقول له إنهم مش جاهزين لده 
لسَّه. أو هو مش جاهز لده. مش جاهز إِنّه ياد خطوة جواز وهُمًا 
لسه بيحاولوا يركبوا اختلافاتهم على بعض. وبيحاولوا منطقوا الأمور, 





عقله کان بيقوله إن مش صح ياخدوا خطوة زي دي وهُمًا مش واثقين 
غير من حاجة واحدة بس» مشاعرهم..! 

كان حاسس إنْهم لو استعجلوا في الخطوة دي وهمًا لسّه بيحاولوا 
يتوافقوا مُمكن يخسروا گل حاجة» بس في المُقابلء قلبه كان بيقول له 
وفيها إيه؟! فيها إيه نا يتجوزوا؟! مشاعره كانت بتدفعه في نفس 
الوقت ناحية الموضوع لإنّه عايز يبقى مع "سارة"» إحساس الفرحة 
اللي هيبقى موجود وقتها أكيد مش هيبقى له مثيلء كان عارف 
ومُتأكد من ده. كان مُتأكد إن الفرحة دي هتستمر لفترة كبيرة. بس 
عقله كان بِيدخّل له من الناحية الثانية ويقول له.. 

"آه هتستمر لفترة كبيرة. بس يا تری» هل هتستمر على طول؟ هل 
هتستمر للأبد؟ هل ده القرار الصح جرد إِنْكم هتبقوا مبسوطين؟" 

ماكنش عارف يجاوب على السؤالء كان مدرك إن اختلافاتهم كتيرة, 
هو رافض مبدأً الخلفة مثلا هي أكيد هتبقى عايزة تخلّف.ء هو 
عنده مُشكلة في الصُحاب الرجالة وبيتمئى تقطع معاهم كُلهم. هي 
متقدرش تعمل ده وهتعتبر ده تحكّم منّه» حاجات كتير كان بيفكر فيها 
كانت بتخلي فكرة الجواز صعبة التحقيق وتكاد تكون غير منطقية: ده 
غير الاختلافات الجسيمة في الشخصية والقناعات اللي بيحاولوا يتأقلموا 
عليهاء گل ده كان بيقول إِنّه مش وقته. بس في نفس الوقت» كلامها 
كان عامل ضغط كبير عليه» ما هي في الأول وفي الآخر بنتء. ومُجتمعنا 
مبيرحمش البنات اللي بتتأخر في الجواز وبثرفض العرسان» گل ده كان 
ضاغط عليها وبالتالي كان ضاغط عليه هو كمانء بس لا فكّر فيها 
بعقله حس إن مش ال مفروض يكون في ضغط أصلا! ما في ناس بتتجوّز 





في التلاتينات! إيه المُشكلة يعني! مش لازم ولا مفروض عشان اللي 
حوالينا بيتجوزوا يبقى نعمل زيّهم.. ظ 

"بنحب بعض؟5", سأل نفسه. "آه بنحب بعض» في حب وفي راحة 
وف مشاعر مَلهاش مثيلء في تفاهم وفي قبول لبعض الطباع والعيوب» 
لكن .في نفس الوقت في اختلافات جسيمة. في قناعات عكس بعضء في 
مبادئ مش واحدة!" 

"خالد" كان مُدرك إن "سارة" خايفة. بس هي مكانتش مُدركة 
إن هو كمان خايفء وإن من حقه يخاف نظرًا لكل اللي شافه في 
طفولته ومُراهقته»ء "خالد" كان نفسه "سارة" تفهم إن كل اللي كان 
بيتكلم فيه هو إنهم .المفروض يبقوا جاهزين من كل النواحي قبل 
ماياخدوا قرار زيّ ده. جاهزين نفسيًا وعاطفيًاء وعقليًا واجتماعيًا 
وماديًاء جاهزين ومُستعدين يبدأوا حياة جديدة بجد سواء مُقبلين 
عليهاء وعايزين يعيشوا کل لحظة فيها بگل طاقتهم. واخدين قرارات 
ضامنينها وضامنين إتهم هيكونوا قدّهاء وواخدين ا في تنفيذها 
مش مُجرد أحلام في خيالهم وخلاص.. 

"هل گل ده متوفر عندنا؟". كان بيسأل نفسه. "ولو متوفر ف 
بنسبة كام في الميّة؟ هل إحنا عايزين نتجوز النهاردة قبل بُكره لأي 
سبب غير مشاعرنا واحتياجاتنا العاطفية وإننا عايزين نبقى مع بعضء 
والأمور المحيطة زيٌ الأهل وإن الناس كلها بتتجوز وبتخطب؟ هل في 
شكل ومُخطط مُستقبلنا مع بعض عشان نفكر في الجواز؟ ولا هنسيبها 
مشي كده؟ هل إحنا شبه بعض وأفكارنا ومُعتقداتنا واحدة فخلاص 
نتوكل على الله لإن إحنا ضامنين إننا هنعرف نكمل بدون قلق؟ هل 
إحنا جاهزين لده؟" 





ده اللي كان "خالد" بيسأله لنفسه. والإجابة كانت دايا إنهم مش 
جاهزين.. ) 

لكنء وبالرغم من كُل شيء» الصراع فضل مُستمر.. 

الصراع ما بين القلب والعقل.. 

أسوأ ما في صراع القلب والعقلء إنهم بيقدموا لك خيارات صعب 
جدًا إنك تختار ما بينهم.. 

الخيار دايا بيكون ما بين اللي إنت عايزهء وما بين اللي إنت محتاجه.. 


وعلى الرغم من كُل فكرة منطقية العقل بيقدمها وبيحاول يقنعنا 
بيهاء إلا إن في الغالبء. القلب هو اللي بيغلب.. 

بس مش دايا خيار القلب» بيكون هو الخيار الصح..! 

الفترة دي كانت فترة سخيفة جدًا على "خالد". لإته ماكنش عارف 
يشوف "سارة" زيّ الأول ولا حتى عارف يتكلم معاها زي زمانء الفترة 
دي فگرته بالفترة اللي بعد عنها طا ابتدا يحس إِنّه بيحبّهاء بس المرة 
دي الوضع كان أصعبء "سارة" كانت موجودة في كل تفصيلة في حياته. 
وفجأة. بقى في سخافة في التعامل مابينهم» بقى حاسس إنّه بيخسرهاء 
الفكرة خوّفته أكتر من خوفه إِنْه مش جاهز للجوازء وإِنْ يفضل الحال 
بينهم كده. ركود وسخافة» لحد ما تبطل تحبّه! أو تروح بمشاعرها 
لحد تالي! مقدرش يتعايش مع الفكرة. وده كان كفيل إنه يهد تاني 
قناعة عنده بعد اعترافه ليهاء ويقرر إنه يكلمهاء ويقول لها إنه 
موافق على الجوازء وهييجي يتقدم أخير.. 


HN 





- "غلط! غلط جدًا يا خالد." 
بص لي وهو مندهش من ردة فعلي» سبت مشاعري تسوقني ولساني 
فلت غصب عنيء حاولت أتمالك نفسي» وقُلت له بصوت هادي: 
- "أقصد... لو سألتني عن وجهة نظري يعنيء فأنا شايف إنه 
ماكنش ينفع أبدًا تتنازل عن قناعتك بالسهولة دي" 
نت ت عارف إن القرار اللي خدنته ماكنش انت قرارء بسن کت 
هعمل يه بأ دكتور؟! بحبها!" 
قالها بنبرة وجعت قلبي» جملته فكرتني بإحساسي بالضعف لما 
گنت برجع أفكر في "أروى"» وفي احتمالية رجوعنا مرة تانية. هزيت 
راسي بتفهم وقلت له: 
- "فاهمك يا خالد. فاهمك جدًاء قول» إيه اللي حصل بعد كده؟" 
فتح بُقه عشان يتكلم» في اللحظة اللي الباب خبط فيهاء ولقيت 
"ذعاء" بتدخل منه وهىّ بتقول: 
- "وقت الجلسة خلص يا دكتورء الممرض المسئول عن.. أستاذ خالد.. 
واقف بره عشان يرجعه لأوضته" 
بصيت على الساعة. ممحستش إن الوقت عدى خالصء لقيت "خالد" 
- "أشوفك الجلسة الجاية يا دكتور" 
رديت له الابتسامة وهزيت راسي» وراقبته وهو بيُخرج من الباب» 
وأول ها "دعا" اتطمنت إنه مشي.ء لقيتها بتقولي: 


- "الإدارة ردت عليا من شوية بخصوص البيانات اللي حضرتك طلبتها منى" 





- "عظيم» فين البيانات؟" 
- "مرضوش يبعتوها يا دكتور!" 


- "نعم! مرضوش يبعتوها ليه؟” 
- "قالوا لي إن المريض اتكلم مع مُدير الممستشفىء. وطلب منه بشكل 
شخصي إنه يححجحب بياناته تماملء عن أي دكتور أو ممرض ف 
ا1 ے2 . 1 
= واد وافق؟" 
- “آه يا دكتورء الظاهر كده إن ادير يعرفه» هكن يكون حد تقيل 
في البلد وخايف على سمعته" 
فضلت ساكت للحظة وأنا بفكر في كلام "ذعاء"» قبل ما أقول لها: 
- "طيبء الحالة الجاية حالة الدكتورة نادية» مش كدن؟" 
- "أيوة. ميعادها بعد ساعة من دلوقتي" 
- "تمام» أول ما توصل خليها تُدخل على طول" 
اا ان 5 أمرك دأ دكتور" 
_ خرجت وقفلت الباب وراهاء ولعت سيجارة وسحبت نفس منهاء 
وبعدين شغلت المسجل على تسجيل الجلسة الأولى بتاعة "نادية" 
عشان استعيد تفاصيل حكايتهاء اللي انتهت بإنها وافقت على جوازها 
فق ا ٣‏ 

- "قولي ورايا ياعروسة. وأنا قبلت الزواج منك على سُنة الله 
ورسوله" 
فا “ "نادية" د | للمأذون لا نا ة» وبعدین ر ل_ "ا ل 
وقالت بصوت فيه حبة تردد: 
- "وأنا.. قبلت الزواج منك.. على سنة الله ورسوله" 
- "ألف ميروكء بالرفاء والبنين إن شاء الله" 
أو أهلها يكونوا حاضرينء بسبب ظروف إقامة "أحمد" و"نادية" في 
إنجلترا اللي منعتهم من النزول مصرء مُجرد كتب كتاب بسيط في 
السفارة المصرية بعد تأكد المأذون هناك من موافقة أهل "نادية", 
وبالرغم من إن اليوم ده المفروض بيكون سعد يوم ف حياة أي بنت.»ء 





إلا إن "نادية" مكانتش مبسوطة. كانت فاكرة في الأول إنها مكانتش 
مبسوطة يسبب عدم وجود أهلها أو بسبب إنهم معملوش فرح. بس 
في الحقيقة هي مكانتش مبسوطة بسبب حاجة تانية خالص» وهي إن 
خوفها كان غالب على سعادتهاء خوفها إنها تكون خدت قرار غلط 
وخوفها من المستقبلء وإيه اللي مُمكن يكون مخبيهولها. ظ 
كانت بتفكر في كل ده» في اللحظة اللي "أحمد" مسك إيدها فبهاء قرب ما 

بالراحة» باسها على جبيهاء وبعدين قال لها: 


- "مبروك يا نادية. مبروك يا أحلى حاجة اتمنيتها من ربناء وهَداني 
بيها" ۰ 


حضنه. وزي ما توقعت» حضنه مريحهاش.. 

في البداية كل حاجة كانت لطيفة» قضوا شهر عسل جميل جدًا في 
واحد من أجمل شواطئ إنجلتراء استمتعوا مع بعض بالبحر والهدوء 
والخدمة الراقية» حست "نادية" إنها كانت محتاجة للأجازة دي عشان 
تستقبل الدراسة في العام الجديد بعقل صافي ونفس مرتاحة, وحاولت 
تأقلم نفسها على التغيير الكبير اللي حصل في حياتها بزواجها من 
"أحمد". حاولت برضو إنها تبعد تفكيرها عن فكرة إنها مش مرتاحة 
أو مش مبسوطة بشكل كامل.. 
"اعقلي يا نادية"» كانت بتقول لنفسهاء "محدش باش كل اة ف الدنياء وبعدين 
إنتي مُمكن تكوني مُتخوفة بس من التغير في علاقتك بأحمد» وإ نكل حاجة حصلت 
بسرعة ومن غير ترتيب» بس كرور الوقت» هتبتدي تحسي بقهمته بجدء مع كل حاجة 
هيحاول يقدما لك عشان تبقي مبسوطة" 





وده اللي كان "أحمد" بيحاول يعمله فعلا مُجرد ما خلصوا شهر 
العسل ورجعواء تكفل بتأجير شقة صغيرة كده على قدهم» وقدم على 
وظيفة تانية في الجامعة إلى جانب وظيفته على الإنترنت» جابوا حاجات 
بسيطة جِدًا عشان يبدأوا حياتهم بيهاء وإبتدوا يحضروا ويجهزوا 
موضوع رسايل الدكتوراة بتاعتهم» أكتر حاجة كانت مريحة "نادية" 
في "أحمد" إنهم كانوا هما الاتنين بيدرسوا وبيشتغلوا في نفس المجالء 
اهتمامتهم تقريمًا واحدة. بيحضروا الندوات واطؤتهمرات العلمية سوال 
بيتكلموا في نفس المواضيع وبيتشاركوا نفس الاهتمامات» أوجه التشابه 
ما بينهم كانت من المُقترض تكون عامل قوي بيخدم العلاقة» وبيخلي 
"نادية" تبطل تفكير في أهم وأكتر حاجة كانت شاغلة بالها من ساعة 
ما اتجوزت "أحمد'» إنه بالرغم من كل حاجة بيعملها عشان خاطرهاء 
برغم المصاريف اللي بيصرفها والاهتمام اللي مغرقها بيه» برغم طيبته 
وجدعنته ووقوفه جمبهاء برغم من إنه بيدعمها في شغلها وفي دراستها 
ومصدقها ومؤمن بيها أكتر حتى ماهيٍّ كانت مؤمنة بنفسه. إلا 
إنها... مكانتش بتحبه! ش 

الحُبء حاجة واحدة بس زي إن الحّب مش موجود كفيلة إنها 
تعكر صفو أي علاقة مهما كانت مزاياهاء مهما كان في توافق فكري 
وطبقيء مهما كان الشخص اللي إنت مرتبط بيه كويس معاك» مهما 
كان بيحبك وبيهتم بيكء لو إنت مابتحبوش» أو لو معرفتش تحبه مع 
الأيام» هتفضل حاسس بإن في حاجة كبيرة أوي ناقصة في حياتك.. 

وعلى الرغم من إن الحُب كان يُعتبر حاجة واحدة بس اللي ناقصة 
في علاقتهم قُصاد كل المزايا التانية» إلا إن ده كان كفيل يساوي الكفة. 
ويحسسها إنها مش مبسوطة ولا مرتاحة.. 





برغم کل شيء "أحمد" كان بيقدمه. إلا إن ده ماكنش كفاية أبدًا... 


أبدًا ل"نادية". 

- "في إيه يا نادية؟" 


يا 


- "آنا آسفة يا أحمدء آسفة بجر" 
إتعدل أحمد في جلسته على السريرء قام بعدها وقعد على طرفهء 
كان شبه عاري» وبينهج بشدة. وكان باين على ملامحه الضيق› ولع 
الأباجورة اللي جمبه في اللحظة اللي رَفعت "نادية" فيها الملاية لحد 
دقنها عشان تداري جحسمها العاري. حست إنها مش قادرة تيبقى 
عريانة قدامه في النورء كانت خايفة. خايفة من اللي بيحصل ما 
بينهم. واللي لسه حاصل دلوقتي..! 
قد ما قدرت وحاولت تلمس كتفه بكف إيدهاء كانت مستغربة» هي 
ليه مش قادرة تخليه يلمسها؟ ليه مش عارفة تستمتع بالعلاقة معاه؟ 
همست ف ودنه بصوت واطي: 


س "حم افد إنت كويس؟" 


ويواجههاء ملامح وشه ابنتدت ترجع للهدوء والاتزان مرة تانية› مسك 
إيدها برقته المعهودة. وبعدين قالها: 


- "أنا تمام» تمام يا نادية» إنتي كويسة؟" 





هزت راسها بالسلب وابتدت الدموع تتكون ف عيونهاء انهارت من 
العياط وهيٍّ بتقول له: 
- "أنا.. أنا آسفة بجد. أنا مش عارفة مالي» مش عارفة مالي يا 


احمد!" 
- "شششء اهدىء اهدي يا نادية" 


مال عليها وحاوطها بدراعاته» حَضَنها جامد. بگل قوته» حاول 
يحتويها في حُضنه على قد ما قدر» بس هي مهديتش. بالعكسء 
حست برعشة بتنتاب جسمها كله رعشة رفض. وحست إنها عايزة 
تبعده عنها في اللحظة دي» قالت له وهي بتعيط: 
ا" مش قادرة بأ آل مش قادرة" 
کا خلاصء أنا ماكنشش هعمل حاجة. أنا.. گنت بحاول 
أهديكي بس" 
مكانتش قادرة تبص له من كُتر ما كانت مكسوفة منه. فضلت 
_- "بكره إن اء اله هنتروح لدكتور كويس نكشف عنده. وإن شاء الله 
ربنا هيكرمنا بحل أنا مش عايزك تشيلي هم. گل حاجة هتبقى 
كويسة بإذن الله. ماشي؟" 
بصت له بصعوبة»› وهزت دماغهاء حاول يبتسم لها عشان يطمنهاء 
وبعدها قام, وسابهاء ساب الأوضة خالص» وجرد ما مشي ولدهشتهاء 
حستثث "نادية" إنها بقت مرتاحة شوية. وكأن وحوذدهة جمبها كان هو 
السبب ف انهيارها! 





عند الدكتور. كانت "نادية" قلقانة وخايفة. كانت خايفة من إن 
الدكتور يلاقي حل فعلًا. وده لإنها من جواهاء مكانتش عايزة الموضوع 
حقيقي مكانتش عايزة..! 
عملوا هما الاتنين كل الفحوصات اللي الدكتور طلبها منهم» وفضلوا 
قاعدين في مكتبه مستنيين» "أحمد" كان بيئّص ل "نادية" بنظرات 
مُطْمّئنةء بس "نادية" كانت بتتحاشى إنها تيص له» عشان نظراته 
مكانتش بتطمنهاء بالعكس كانت بتقلقها أكتر فضلوا قاعدين قُدام 
بعض ق الوضع الموتر ده. لحد ما الدكتور رجح لهم أخيراء دخل من 
الباب واتحرك ناحية مكتبه. حياهم» وبعدين قال بإنجليزية مُمتازة: 
ف "واليسية A‏ كلة اللي بتحصل ما بينكوا دي ف ماتقلقوش» في 
حلول كتيرة جدًا أقدر أقدمهالكم, شرط الاستعداد النفسيء وإن 
طبعًا يكون في قبول ما بينكوا" 
كعك "أحمد" باستهزاء. وبعدين قال: 
- "ما هو طبعًا يا دكتور في قبول» أمال إحنا اتجوزنا لبه؟" 
قال الجُملة الأخيرة وبص ل "نادية"” اللي مردتشء وبان عليها 
التوترء استغرب جِذداء بس مدهاش اهتمام أوي لإن الذكتور رد وقال: 
- "أما بقى بالنسبة للمُشكلة التانية. ف دي للأسف ملهاش حل" 
"نادية" بصت له باستغراب» وبعدين قالت: 
- "مشكلة تانية؟ مُشكلة إيه يا دكتور!" 





سكت الدكتور للحظات. بص فيها في الورق اللي قدامه»ء وبعدين 
بص ل "نادية مرة تأنية. وقال بنبرة هادية شوية: 
- "للأسف يا مدام نادية» وإحنا بنعمل التحاليل والفحوصات» 
اكتشفنا إن حضرتك... غير قادرة على الإنجاب" 
وقعت الجُملة الأخيرة في قلب "نادية" زي الحجر! للحظة حست 
إنها مسمعتهوش كويس. أكيد مقالش كده لأ. 
- "إيه! بتقول إيه!” 
- "آنا مُتأسف جد" 
صدمة "أحمد" مكانتش أقل من صدمة "نادية" في شيء. بص 
للدكتور وقال له: 
لل 5 تك أكيد غلطان" 
- "إحنا خلينا مدام نادية تعيد الفحوصات أكتر من مرة عشان 
'نتأكد ياأستاذ أحمد" 
- "لأ.. أكيد في حل» دوا أو جلسات إشعاعية» حتى لو أطفال أنابيب" 
ك "للأسف) دف حل" 
"نادرة" : 3 له وقالت بانفعال: 
- "يعني إيه مفيش حل!' 
- "اهدي يا مدام نادية مش كده. أنا عارف إن الصدمة شديدة 
من العلم والثقافة وقاطعين شوط كبير ق البحث العلمي» ودة 
معناه إنكوا أكيد مُدركين للكلام اللي بقوله. مدام نادية» أنا آسف 





إني بقولك ده بالطريقة دي. بس حضرتك لازم تفهمي رامن إن 

المشكلة اللي عندك ملهاش حلء لا دلوقتي... ولا بعدين." 

فضلت "نادية" بّصة للدكتور في عدم تصديق» وكأنها مستنياه 
يقولها إنه كان بيهزرء وإن الموضوع كله هزار في هزار. بس الدكتور 
مقالش كده. وفضل ثابت على موقفه. عشان يأكد لها إن اللي اتقال 
ده حقيقيء وإنها فعلا مش بتخلف» ومش هتحس بطعم الأمومة, 
دورت وشها وبصت ل"أحمد"”. اللي لأول مرة من ساعة ما عرفته. 
مقدرش يبص لها بحب زي ما كان متعود. كان باصص لها بحُزن. حُزن 


عميقء. مقدرش يخبيه أو يداريه.. 


NH 


بصيت لهاء ومنعت دموعي بالعافية من إنها تنزل» قبل ما أقول: 
- "أنا... أنا آسف يا نادية» حقيقي آسف" 
إتنهدت بعمق وهيّ بتبُص لي» قبل ما ترد وتقول: 
- "ولا يهمك. عدّى وقت طويل على ده" 
- "بس أكيد ده لسه بيزعلك ومأثر عليي لحد دلوقتي" 
هزت راسها بحزن حقيقي»› سكت شوية» وبعدين قلت: 
- "وأحمد.. استقبل ده إزاي؟ وعملتي إيه معاه؟" 


- "للأسف» اللي حصل ده يا علاء كان البداية, البداية لكل حاجة 
سيئة حصلت بيني وبين أحمد بعد كده" 


1 "إزاي؟" 





سكتت للحظة. ولعت سيجارة ونفثت ذخانها في الهواء غمضت 
عينيها وكأنها افتكرت ذكرى أليمة في حياتهاء قبل ما تفتحهم تالي. 
وتكمل كلام.. 

- "نادية.. نادية يا حبيبتي» إنتي فين؟" 
- "أنا هنا في الصالة يا أحمد" 


عذى شهور من ساعة ما "نادية" عرفت إِنّها مش بتخلفه في 
البداية كان عندها حالة إنكار للموضوع ككل» مش راضية تصدق إن 
ده حقيقي» ل 0 ش بتتكلم» 
مكانتش بتخرج. ومكانتش عايزة تعمل أي حاجة» بعدهاء ابتدت تدرك 
إن ده حقيقي فعلًاء وإنّها عُمرها ما هتجرب إحساس الخلفة»ء وإحساس 
الأمومة, مش هتحس بابنها وهو بيكبر جُوَاها شوية شوية» بيتحرك 
في بطنهاء مش هتشوف صورته على السونار ولا هتسمع دقات قلبه 
الصغْبّرء مش هتحش بآلام الولادة اللي بينتّج عنها في النهاية أجمل 
معجزة ربنا خلقهاء معجزة الحياة, وأجمل إحساس في الذنيا بالنسبة 
لأي ست» إحساس استقبال مولود جديد بين إيديهاء ابنهاء حثّة منهاء 
بيحمل صفاتها وملامحهاء ابنتدت تدرك إنها مش هتسمع صوته أول ما 
يتولد وهو بيعيّطء مش هتاخده في حُضنها وتسقيه من حنانهاء ومش 
هتشوفه وهو بيكبر قَدّامها يوم بعد يوم.. 

فجأة. ابتدت "نادية" تدرك إنها مش هتخلف» وده دخلها في حالة 
انهيار شديدة. بقت قُليل ما بتنام» ولو نامت... بتصحّى مفزوعة وهي 
بتصرخ وبتعيّطء ولو "أحمد" حاول يهديها أو يطمتها كانت بتثور 





آکترء بقت قُليل ما بتاكل, ولو كَلِت.. بترجع اللي في بطنها وكأئها مش 
قابلة شيء يُدخل معدتهاء حالتها ساءت وبقت عايشة حياتها بالزق 
حرفيًاء فضلت على الحالة دي لشهور طويلة» "أحمد" ماسبهاش فيهم 
للحظة. كان بيوذيها لدكاترة عشان تتعالج بيخرجها دايمّاء بيسفرها في 
الأجازات» بيتكلم معاها عن الرضا بقضاء الله عمل كل اللي قدر عليه 
عشان يساعدها ترجع لطبيعتها ولحياتها من جديد, وبمرور الوقت, 
اإبتدت ترجع فعلا. شوية شويةء واحدة واحدةء لحد ما بدأت تواظب 
على دراستها مرة تانية, و"أحمد" ساعدها عشان تلم اللي فاتهاء طبعًا 
"نادية" مرجعتش زيّ زمان» بس على الأقل كانت أحسن كتير من 
الأولء من الفترة اللي عرفت فيها إنْها مبتخلفش» في اليوم ده» "أحمد" 
رجع البيت وهو فرحان ومبسوط جدًاء ما هو النهاردة ماكنش يوم 
عادي برضو.. 

النهاردة» كان عيد جوازهم. 

اتحرك "أحمد" ناحية الصالة لما سمع صوت "نادية", لقاها قاعدة 
على الكنبة قُدَام التليفزيون» بتقلب فيه بدون اهتمام» أول ما شافته 
ابنتسمت له غصب عنهاء أمّا هوء فاتحرك لحد عندهاء قعد جمبها 
على الكنبة وهو بيقول: 

- "گل سنة وإنتي طيبة يا أحلى نادية في الدّنيا" 
- "وإنت طيب يا أحمد, ربنا يخليك ليا يا رب" 

مد "أحمد" إيده في جيبه وطلّع علبة طويلة, فتحهاء وخرّج منها 
أنسيال جميل جدا "نادية" بت للأنسيال بدون اهتمام. بس حاولت 
تبيّن إنها فرحانة بيه لما عيونها اتلاقوا بعيون "أحمد". 





- "إيه الأنسيال الحلو ده.. ده عشاني؟" 


ابتسمت له. في اللحظة اللي طلّع فيها الأنسيال من العلبة» ولفه 
حوالين إيديهاء بضّت على الأنسيال مرة تانية» وقالت له: 
- "الله حلو أُوي يا أحمدء ربنا ما يحرمني منك أبدًا" 
- "ولا يحرمني مٽك يا حبيبتي" 
رفع إيدها لحد شفايفه وطبع عليها بوسة رقيقة. قبل ما يشم 
ريحة بيرفيوم جميل جدًا طالعة من إيدهاء بص ل "نادية" وركز في 
ملامحها أكش لقاها مُهتمة بنفسها شوية» شعرها شكله حلو وحاطة 
ميك أب خفيفء كان بقاله كتير جدًا مقربش منها وملمسهاش» شهور 
طويلة, من قبل ما يعرفوا موضوع الخلفة ده» فكّر بينه وبين نفسه. 
معقول تكون عملت كده عشان تدي له إشارة إنها جاهزة؟ إنها 
أخيرًا بقت كويسة؟ ماكنش يعرف إِنّها كانت لسّه مش كويسة» وإنها 
حطت الميك أب والبيرفيوم في اليوم ده عشان في واحدة صاحبتها جات 
تزورهاء ومكانتش عايزة تشوفها وهي تعبانة. فقررت تداري تعبها 
بالميك أبء "أحمد" ماكنش يعرف ده. وافتكر.. إنها عايزاه زي ما هو 
عايزهاء واللي شجع الفكرة دي جاه إِنّه لقاها بتمد إيدها ناحية 
ده و ملش لبه بلطف وهي بتقول له: 
- "أنا عارفة إن الفترة اللي فاتت كانت صعبة عليك وإنك 
استحملتني كتير صدقني أنا مهما عملت مقدرش أوفيك حقك 
عليًا أبدًا" 





- "لأ.. لأ يا ناديةء ماتقوليش كده" 


كان کل اللي بيدور في ذهن "أحمد" في اللحظة دي إنه هينعم بليلة 
جميلة مع مراته. البنت اللي بيحبّهاء بس "نادية" مكانتش بتفكّر في 
كده خالص» هي بس حبّت تبين له إِنْها مقدراه ومقدرة تعبه معاهاء 
فقررت تلمسه بالأطصف ده» وتقول له كدف فجأة وقبل ما "نادية" 
تدرك أي حاجة» لقت "أحمد" بيقرب منهاء لحد ما حسّث بأنفاسه 
على وشهاء وهو بيقول: 
- "وحشتيني.. وحشتيني يا نادية" 
- "إنت بتعمل إيه يا أح.." 
مقدرش هسك نفسه. انقض عليهاء كالأسد اللي بينقض على 
فریسته» صرّخت,. حاولت تبعده عنهاء بس هو ماكنش في وعيه. رغبته 
كانت أقوى منّه. فضل يحاول معاها وهي بتدفعه عنها بكُل قوتهاء 
بتصارعه وكأنه واحد غریب عنها وبيحاول يغتصبهاء مش جوزها! 
فضلت تقاومه لحد ما قدرت تفلت مته بالفعل» حاول بمسكها مرة 
تانية من إيدها في اللحظة اللي إيده جت فيها على الإنسيالء شدّه 
منها من غير ما يُقصد. عشان يتقطع من إيدها فجأة. هىّ كمان 
اختل توازنها ووقعت على الأرض وهي بتُصرخ فيه وبتقول: 
- "إنت مش طبيعي! إنت مجنون! أكيد مجنون!" 
فا ایتا اخم" يدرك المشهد اللي قُدَامهء "نادية" واقعة على 
الأرضء هدومها شبه مقطعة. الإنسيال اللي لسه شاريه مقطوع وقطعه 
متبعترة جمبهاء كان بينهج بقوة. ومش مصدّق إِنّه عمل كده. فجأة 





ملامحه اتغيّرت وإبتدا يبص لها بغضب» غضب شديد أول مرة تعهده 
7 قبل ما يقول: 


"أنا اللي مش طبيعي يا نادية؟أنا اللي مجنون! ماشيء آنا قابل 
أصدّق إن أنا مجنون فعلاء بس لو ده حقيقي فده عشان إنتي 
اللي جننتيني. حرام عليكي يا شيخة إنتي مابتحسيش؟ 

"عايزني أعمل إيه يعني! ما أنا بتعالج عشانك! بلف على الدكاترة 
والمستشفيات وأنا مش قادرة ولا عايزة عشانك! ليه مش قادر 
تفهم إل بحاول؟!" 


قن بتكدبي عليًا ولا على نفسك؟ لا يا دكتورة! إنتي بتتعالجي 


عشان نفسك. عشان ترجعي لحياتك و شغلك ودراستك. اللي هما 
"إنت بتقول إيه؟” 

"بقول الحقيقة يا نادية, بقول الحقيقة. شهور وأنا مستحملك 
ومستحمل نفورك مني وكأني مخلوق من نارء وكأني شيطان مش 
بني آدم» وأقول معلش» استحملهاء ما الصدمة اللي هيٍّ فيها مش 
سهلة برضوء بس لحد إمتى هفضل مستحمل! لحد إمتى هتفضلي 
مش فاهمة إن أنا راجل وليًا مُتطلبات وليا حقوق عليكي!" 

"وأنا مش قادرة أديك حقوقك دي» مش قادرة!" 

"لا يا نادية إنتي تقدريء تقدري عادي» بس إنتي اللي مش عايزة. 
عارفة ليه؟ عشان إنتي مش بتحبيني." 





بصت له "نادية" في صدمة ومقدرتش تنطق» مقدرتش تدافع عن 
نفسهاء في اللحظة اللي كمل فيها وقال: 

- "دي الحقيقة يا نادية. إنتي عمرك ما حبتيني» إوعي تكولي 
فاكرة إلى مش عارف أو مش فاهم» أنا حاسس ده منّك من أول 
ما اتجوّزناء معاملتك ليا مختلفتش كتير من قبل الجواز وكأننا 
لسه صحاب. ده آنا عغمري ما سمعت منك كلمة حُب واحدة, 
عشان إنتي مش كذابة يا نادية» ولا بتقدري تعملي حاجة إنتي 
مش عايزاهها" 

- "يا أحمد أنا..." 

اتا تعبت تعبت يا نادية غلاض: كل إتساق وله اغ مش هقد 
اشتخمل أك من كده. أنا عايز أخسكن حياة طبيعية, مع واحدة 
مترفضنيش وماتبعدنيش عنها بالشكل ده. عايز يبقى ليّا ابن من 
صلبي» وده حق تاني مش هتقدري توفريه ليّا!! آنا مش هقدر 
أكمّل كده! مش هقدر أكمّل كده وإلا هيجرالي حاجة أنا كمان." 
بص لها بصّة أخيرة. قبل ما ياخُد تقس عميق» وبعدين قال: 

- "إنتي طالق.. طالق يا نادية." 

3 هد هن 

بصيت لها وأنا متأثر. بس هي ماكنش باين عليها التأثر أوي, 


حسيت وكإنه مش فارق معاها انفصالها عنه. وده طبيعي جدًا 
بالنسبة لإنها ماحبتهوش. 





خدت نفس من سيجارتها وبعدين قالت: 

- "انفصاله عني كان صعب لإني ماكنتش ناقصة وقتهاء كان فيا اللي 
مكفيني وماكنش عندي استعداد أستقبل أي تغيير في حياتي2. بس 
شئت أم أبيت هو ذه اللي حصلء كنت متضايقة من نفسي جدا 
لإ عملت فيه كده. ووصلته للمرحلة دي» "أحمد" ماكنش يستاهل 
مني ده أنا مُعترفة إِنِي ظلمته معايا ملا وافقت أتجوزه, لمت نفسي 
كتير جدًا على اللي عملته فيه. ودخلت في مرحلة مش لطيفةء 
البداية الحقيقية لوحدت» بدأت أشرب سجايرء كانت بتخلي دماغي 
تهدى شوية. وبعد فترة قررت أقبل الأمر الواقع» وألحق الحاجة 
الوحيدة اللي فاضلة لي في حياتي» قررت أركز في دراستي وشغلي 
مرة تانية. وطبكًا الموضوع كان صعب جداء لارتباطي ب"أحمد" في 
الدراسة» انفصالنا خلى كل حاجة تبقى أصعبء. خصوصًا عليه لإنه 
كان بيشوفني كتير في الجامعة. لحد ما بمرور الوقت. عرفت إنه 
اتعرف على بنت إنجليزية بتدرس في الجامعة. وبعد مرور سنة 
أو أكتر ارتبط بيهاء أما آنا فارتبطت بدراستي وخليتها هي شغلي 
الشاغل في الفترة دي» لحد ما ربنا كرمني وحصلت على الدكتوراة, 
ظبطت أموري عشان أرجع مصر بعد ما قدمت طلب التحاق 
بكُلية العلوم هناء وقبل ما أرجع على طول عرفت إنه اتجوز 
البنت الإنجليزية دي» وقرر يعيش معاها في إنجلتراء فرحت له. 
فرحت له من كل قلبيء واتمنيت إنه يكون قدر يتجاوزني بشكل 
كامل" | 
بصيت لهاء وبعدين قُلت: 


- "مُمكن أسألك سؤال؟" 





08 "أكيد با علا" 

- "هو.. طاطا إنتي مش بتحبيه.. اتجوزتيه ليه؟" 
سكتت للحظة, وبعدين قالت: 

2 اک كان إنسان طيب ومحترم, بيحبني وبيخاف علياء مستعد 
يعمل أي حاجة عشان خاطريء والأهم من ده كله إننا گنا شبه 
بعض» قناعاتنا ومبادئنا كانت تقريبًا واحدة. گنا بنشتغل في نفس 
المحجال وإحنا الاتنين حابين السفر بره مصرء کان شخص متفتح 
وعصري وده خلاني أحس بالراحة في تعاملاق مع الناسء التوليفة 
دي حسستني إني أبقي عبيطة لو رفضته. كنت فاكرة إني مش مُهم 
أحبة. كنت فاكرة إن قلبي هيحبه مرور الوفت. بسن للأسف هزه 
محصلشء وإحساس الراحة اللي كنت فاكرة إني هنشده باختيار 
ال لخن نادي 

- "طيب.. إيه اللي خلاي تسمعي لصوت عقلك بدل قلبك؟! هل 

1 "وخذلني." 
قالت الكلمة الأخيرة بصوت مجروحء ابتديت ألاحظ تكون الدموع 

في عينيها.ء كملت وقالت: 

- "بس برغم حُذلان قلبي لياء إلا إني عُعمري ما قدرت ألومه زي ما 
/ 24 4 لي" 

ع "| 5 و" 


- "لاني گنت بحب يا علاء" 





سكت للحظة» قبل ما أسألها: 
"کن بتحبي حد قبل ما تتجوزي من مش كده؟" 
- "مش بس گنت بحب حد.. گنت متجوزة حد" 
مقدرتش مبينش اندهاشي من حملتها الأخيرة, ابنتسمت وهي 
بتطفي سيجارتها وبتقول: 
- "أيوة يا سيدي» اللي قدامك دي واحدة اتجوزت مرتينء في غضون 
سنوات فليلة» أي نعم أنا ناجحة في حياتي العملية جدًاء بس لما 
الأمر بيتعلق بحياتي الاجتماعية. فيُستحسن تبعد عنى عشان أنا 
فاث 3 x2‏ | ذريع" 
قالتها بهزار نس آنا اتخضيت للحظة. مقدرش انك إن جمالها 
وكلامهٍ وقوة اذوه علياء وخلوني ي معجب بيها! 


إحساسي» وبعدين قلت لها 


- "كان اسمه إيه؟ جوزك الأولاني" 
- "خسام» حسام المصري" 
- "إيه! حُسام المصري؟ الروائي والسيناريست ال معروف!" 
- "أيوة" 
بصيت لها بانبهار وأنا مُبتسم» وبعدين قُلت: 
- "معقولة إنتي كنت متجوزة حسام المصري! ده إنسان مبدع 
وعبقري جد" 


- "هو فعلًا إنسان مُبدع وعبقري» بس 





4 "یس إبه؟!" 
كانت هتقول حاجة» بس الساعة اللي على المكتب رنت جرس 
انتهاء الجلسةء ابتسمت وهىّ بتتص على الساعة. وبعدين قالت: 
- "بس دي حكاية تانية. تتحيي في الجلسة الجاية. أشوفك بعد 
أسبوع يا دكتور." 
قامت وقفت ف قُمت أنا كمان» وابتسمت لهاء وبعدين قلت: 
- "آه آه. أكيد" ٠‏ 
مديت إيدي وسلمت عليهاء وبعدين راقبتها وهيٍّ بتتحرك ناحية 
الباب» كانت جميلة ومُثيزة في نفس الوقت» ال مرأة في مُنتصف التلاتينات 
بيكون لها جمال ورونق خاصء وهيّ. كانت في أوج رونقهاء أول ما 
وصلت عند الباب لقيتها بتلف وبتبّص لي» رفعت عيني لعينيها بسرعة, 
واتمنيت ماتكونش خدت بالها إني گنت بيّص عليهاء لقيتها ابتسمت 
وقالت لي: 
- "أنا بس كنت عايزة أقولك إني برتاح جدًا لما بتكلم معاك يا علاء 
أنا حقيقي مُتشكرة" 
- "العفو يا نادية, ده واجبي» وشرف ليا كمان قبل ما يكون واجب" 
- "مع السلامة" 
- "مع السلامة" 
خرجت وقفلت الباب وراهاء قبل ما أقعد على الكُرسي مرة تانية, 
وأفكر في كل الكلام اللي قالته. بالتفصيل.. 
3 2 





- "علاء؟! عاش من شافك يا راجلء إيه الغيبة الطويلة دي؟" 
اتحركت ناحية "فاروق". صاحبي من أيام الكليةء واللي كان قاعد 
على القهوة قدامه حجر معسل وكوباية شاي خمسينة. أول ما شافني 
قام وخدني بالحُضنء قبل ما أقوله وأنا بضحك: 
e‏ 4ه زي ما إنت. تخا اله يفت بتا 9 وتبح هه رب لك 
الحجرين التمام» إيش حال ماكنتش دكتور وعارف أضرار الشيش ة!" 
- "والنبي بلاش تتكلم يا حريقة السجاير إنت» إنت ناسي أيام 
الكلية لما كان الدكتور بيشرح لنا مُسببات السرطان والعياذ بالله, 
وإنت قاعد في المدرج بتشرب سجاير من تحت لتحت!" 
ضحكت وأنا بفتكر الموقف» وبعدين قلت له: 
- "أيوة صح» طب فاكر ما قفشني؟" 
چ "با ديني» د۵ إنت كان يومك أسود يوميها" 
ضحكنا إحنا الاتنين في نفس الوقت» وبعدين لقيته بيقول: 
تت "تشرب شاي؟” 
5 “ل ل مالوش لزوم" 


دايا عم أقعد هو أنا بعزمك على كوارع! دي هی كوباية شاي 
يعني» يأ دقدق! واحد شاي خمسينة هنا للدكتور و... أجيب لك 


حجر ؟" 


- "لا يا عم معايا سجايرء تسلم" 


- "طب اح لي» أخبارك إيه والدنيا عاملة معاك إيه؟ أنا معرفش 
عنك أي حاجة من ساعة !![..." 





سكت للحظة. وبعدين قال بتردد: 
"من ساعة يعني ما أروى والأولاد.. سابوا البيت" 
ابتسمت بتکلف» قبل ما أرّد وأقول: 
"أهو مَفیش جديد يُعتبر. من البيت للمُستشفى ومن المُستشفى 
البيت" 
حب يُنكشني فقال وهو بيغمز لي: 
"يا جدع؟ يعني مَفیش جو جديد اليومين دول؟" 
"جو جديد إزاي؟!" 
"جو جديد, يعني مّزة حلوة قابلتها في كافيه» دكتورة عسولة 
معاك في E‏ كده يعني" 
ضحكت من اللي قاله» وبعدين قلت له: 
"هو.. هو في بصراحة" 
"أيوة بقى» هو ده الكلام" 
"بس لا هي واحدة قابلتها في كافيه, ولا دكتورة معايا في ا مستشفى" 
"إيه ده! أمال إيه! إوعى ياض تكون بتلعب بديلك مع مرات 
البواب!" 
ضحكت وقلت له: 


- "لأ لأ متخافش" 


"أمال:فيق؟ اليك ذعاء الممرقة!" 


"يا عم اسمع بقى» هي... هي تبقى حالة بتتعالج عندي" 





كان بيسحب نفس من الشيشة وأنا بقول الجُملة الأخيرة. فجأة 


لقيته بيككح جامد وبيبّص لي باندهاش» وبعدين قال: 


ييا 


"إنت بتهزر صح: 
"لأ وهكون بهزر ليه؟" 

"عشان ماينفعش! افعض يا علاء!" 
"وإيه المشكلة يا فاروق؟" 


- "إيه المشكلة إيه بس يا علاء! ما إنت دكتور وعارف! ماينفعش 


يبقى في علاقة بين الدكتور والمريض!" 

"أيوة بس... بس نادية إنسانة مُختلفة و..." 

"في الأول وفي الآخر اسمها حالة يا دكتور! حالة وبتتعالج عندك, 
والأمانة المهنية بتحتم عليك إنك متتورطش في أي علاقة مع حالة 
من حالاتك. مهما حصل" 

بصيت له للحظة. كان معاه حق» كمل وقال بنبرة عتاب: 

"وأنا اللي كنت فاكرك لسه بتحب أروى" 

"في إيه يا فاروق! ده إنت لسه سألني بعضمة لسانك إذا كان في 
حد جديد ولا لأ" ۰ 

"كنت بنكُشكء بهزر معاك. مستنيك تقولي مَفيش حد. لإنك لسه 
بتحب أروىء تنكر يا علاء؟! تنكر إنك بيه بتحبها؟” 

سكت للحظة. هزيت راسي فيها بأمى وأنا بقوله: 

"لأء مانكرش" 





5 "خلاصء» بىقشى تشيل موضوع نادية ذه من دماغك خالص» 
ومتفكرش غير في حاجة واحدة بس.ء إزاي تصلح الأمور بينك وبين 
أروى" : 

- "اطموضوع ده انتهى يا ف..." 

- "لا يا علاء منتهاش» آنا مش لسه عارفك إمبارح عشان تقولي 
انتهىء أنا مش فاهم» إنت بتحبها وهيّ بتحبك! يبقى تبعدوا عن 
بعض لبه؟" 

- "عشان مُختلفين يا فاروق. عشان كل واحد فينا عايز حاجات غير 
التاني" 

- "ولوء تحلوا اللوضوع مع بعض" 

- "إزاي يا فاروق! قولي إزاي!!" 
سكت للحظة. بص ل فيها منتهى الحدة. وبعدين قرب مني وقال 

- "أنا مش طرف في العلاقة يا علاء عشان أقولك تحلوها ازاي» بس 
برغم كده. عندي ليك كلمتين عايزك تسمعهم كويسء لو سبت 
مراتك. اللي بتحبها وبتحبك. يا إما هتعيش بقية عُمرك لوحدك 
يا إما هتتجوز واحدة مابتحبهاش جرد إنك متبقاش لوحدك. وفي 
الحالتين هتندم" 

- "وليه متجاوزهاش! ليه ملاقيش واحدة تانية أحبها وتحبني بجد 
وتكون قناعاتنا واحدة؟" 





- "الدنيا مش كرهة للدرجة دي ياعلاء مش هتديك كل حاجة,. 
وبعدين متحاولش تقنعني إنك تقدر تحب بعد أروى. على رآي 
عمرو ديابء. هو آنا بعد الحُب ده كُله. هقدر أعيش للب 
العادي!" 


وخصوصًا مما افتكرت قصة "نادية" و"أحمد". وإزاي مقدرتش تكمل 
معاه لإنها مكانتش بتحبه. ومكن لإنها... مقدرتش تتجاوز"حساءم"! 
فضلت أفكر في كلام "فاروق" كتير جدًاء بس في النهاية. فضلت 
ثابت على موقفي ناحية "أروى". وفضلت شايف إن اللي عملته هو 
الصح. لحد ما سمعت بقية حكاية "خالد”"”, وجوازه من "سارة".. 


NHN 











0 مباحًا. 


قفل باب الشقة وراهم» هيّ جريت لحد أوضتهم ودخلتهاء وقفلت 
على نفسهاء وهو فضل واقف مكانه» وبدأ يسمع صوت الهدوء أخيراء 
ابنتدت أصوات الزغاريط والهيصة تهدى في دماغه. وكلاكسات العربيات 
اللي كانت بتزفه فضلت تبعد لحد ما اختفت تمامًاء وقف للحظة, 
وركز في الهدوء. كان الصوت الوحيد اللي سامعه هو صوت عقرب 
ساعة إيده. اللي ماكنش مُتزامن إطلاقًا مع صوت دقات قلبه» قلبه 
كان داخل سباق مع نفسه. مخضوض مكنء فرحان. مُتحمس بزيادة, 
ماكنش قادر يحدد بالظبطء وماكنش عارف يهدّي نفسه. أو يطمّن قلبه.. 
اتحرّك بهدوء ناحية الصالة. قعد على كرسي الأنتريه. قلع الجزمة 
والشراب» قلع ساعته وفك كرافتته اللي كانت خانقاه طول الفرح. 
قفل موبايله. وبعدين قلع دبلته اللي لسة مش متعود على 
مكانهاء بقاله فترة بيلبسها في إيده اليمين» فجأة مكانها اتغيّر 





فضل ماسكها في إيده للحظات وهو بيراقب اسمها المحفور جُواهاء 
قبل ما يحّطها جمب الوبايل والساعة» ويتحرك ناحية الحمام.. 
طول ف الحمّام على قد ما قدر» ساب الايّة السُخنة تنزل على جسمه 
ودماغه لأطول وقت مُمكنء بس في النهاية كان لسة قادر يسمع صوت 
دقات قلبه الغير مُنتظمة. وقف قُدَام المرايا ومسحها بإيده. عشان 
يشوف انعكاس صورته. وملامح القلق اللي على وشّه.ء فجأة افتكر كُل 
حاجة مر بيها في حياته. من قبل ما يعرف "سارة" ومن بعد ما شرفت في 
حياته» أزماته النفسية وهو صغير. خوفه من الارتباط والجوازء إحساسه 
ما كان هيفقدهاء كل التعب اللي شافه عشان يوصلوا لليوم ده. افتكر 
گل ده» وابتسم» وكأئه لسشّة مش مصدّق إنّها دلوقتي مراته» ومستنياه 
دلوقني في أوضتهم» وإن في حياة جديدة هيبتدوها سواء من اللحظة دي.. 
خرج من الحمام وراح ناحية الأنتريه تانيء لبس دبلته في إيده اليمين, 
وبعدين افتكرء ورجح لبسها في إيده الشمالء اتحرك بخطوات تقيلة 
ناحية أوضتهم» ضربات قلبه فضلت تزيد. وقف قُدَّام الباب للحظة. 
خد فيها نفس عميقء. وبعدين خبّط خبطتينء. مجالوش رد. خبط تانيء 
وامرة دي سمع صوتها وهيّ بتقول له بحذر: 
ت "ها جل" 


فتح الباب ودخل من غير ما يبص ناحيتهاء قفل الباب. وبعدين 
لف وبص لهاء كانت قاعدة على السرير ورافعة البطانية لحد دقنهاء 
مقرفصة ولافة إيديها حوالين رجليهاء وبتبص له بقلقء اتحرك ناحيتها 
وحاول يداري توتره. لحد ما قعد جمبها على السرير» قرب منها لحد 
ماحسّت بسخونة أنفاسه. وفضلت تتأمل ملامحه اللي بتعشقهاء 





ضربات قلبه زادت ووصلت طرحلة خطرء فجأة كسرت الصمت وقالت 
له: 
- "ينص بقىء» أنا... أنا هغمض عينيًاء وإنت بوسني زي بتوع الأفلام 
الأجنبي كده ماشي؟" 


ضحك غصب عنه. وبعدين قال لها: 

- "أيوة بس.. بس أنا مش عايز أبوسك" 

- "نس؟" 

- "أقصد يعني... مش عايز أبوسك دلوقتي حالًا يعني» مش أولوية 
بالنسبة لي" 

- "يا سلام؟! أمال إيه اللي أولوية بالنسبالك إن شاء الله؟!" 


كانت للكلمة الأخيرة وقع كبير على مسامعهاء اتهرّتء وابتسمت 
غصب عنهاء ومن غير ما تفكر كتير فتحت دراعاتها على الآخر. ومن 
غير ما يفكر هو کمان» ساب نفسه في حضنهاء وبمجرد ما عمل كذده. 
ابتدت نبضات قلبه تهدى. وحس إنه رجع عيل صُغيّر من جديد. 
وإنه رجع لحُضن أمَّه اللي اتحرم مته طول غمره. فجأة. كل مشاعر 
القلق والخوف والتوتر ابتدت تروح. وحل مكانها مشاعر أجملء أول 
مرة يحسّها بالقوة ديء أمان وحُب وطمأنينة. ضمّها بقوة واستكان في 
عُضنها أكتر» لحد ما حس إن كل سنين التعب والمعاناة اللي شافهاء 
مايسووش حاحة قُدَام اللحظة ديء والحضن ده. والسكن ده. 





فضلوا على الوضعية دي لوقت طويل جذداء رفع راسه بعدها 
عشان يشوفها مرة تانيةء ولأول مرة بقميص النوم» صغنونة كانت» 
رُفيعة ويقدر يشيلها بإيد واحدة. مكانتش يعني مُتفجرة الأنوثة أو 
كده. لكن لإنه بيحبهاء فكان شايفها أجمل بنت في الذنيا في اللحظة 
دي» مسك إيدها برفق وقربها من شفايفه برفق» وطبع عليها بوسة 
صُغيرة ابتسمت,. في اللحظة اللي إتحرك فيها بكف إيده على دراعهاء 
بهدوء. عشان تبتدي تحس بقشعريرة الحب وهي بتنتاب جسمها 
گله» مسكها من دراعها برفق» وقربها منه أكتر. اتكسفت» خدودها 
ابتدت تحمر وبصت لتحت» عشان تواجه شفايفه بجبهتهاء قرب أكتر 
وطبع بوسة تانية على جبهتهاء واتحرك بشفايفه بهدوء لحد ما وصل 
لخدها اليمين» وطبع عليه بوسة كمانء كان حاسس بحرارة جسمها في 
اللحظة دي» وهج الحُب خلاه يتحرك بشفايفه ناحية شفايفهاء عشان 
يُقطفها كما الثفاح. بس طعم شفايفها في اللحظة ديء كان أطعم 
من كل فاكهة الأرضء كان بيسمع زمان إن تلاقي الشفاه هو أمتع 
ما في العلاقة بين الراجل والست» ومفهمش ده غير في اللحظة ديء في 
الأول "سارة" كانت ثابتة ومش بتتحرك» بس وهج الحَب قدر يغلبها 
هي كمان» وابتدت تستجيب لحركات شفايفه مع شفايفهاء في اللحظة 
دي» قرر "خالد" يحاوطها بإيديه ويضُمها في حُضنه أكتر. وهيّ كمان 
حاوطته بدراعاتهاء فبدا التحام أجسامهم وكأنه جسد واحد. وروح 
واحدة. ابتدت "سارة" تحرك إيديها على شعره بالراحة» في اللحظة 
اللي مال بيها على السريرء عشان تهجر شفايفه شفايفها وتبدأ تتحرك 
لأماكن تانيةء اتحرك لحد رقبتهاء وابتدا يكتشف معالها بشفايفه. أما 
هي فغمضت عينيها واتنهدت وهي حاسة بأنفاسه بتلتهمهاء فضل 





ينزل بشفايفه أكتر. وأكتر. رفع إيده لحد كتفها وابتدا ينزل الحمالة 
بالراحة: لحد منا.. 

- "أيوة؟ لحد ما إيه؟" 
كس بص له وقطرات العرق بتنهمر على جبيني» الظاهر إنه 
لاحظ انفعالي واهتمامي بالجزء ده بالذات فقرر يوقف كلام بص ل 
وابتسم بلؤم» وبعدين قال: 
را 
بلعت ريقي» بصيت له وابتسمت آنا کمان» وبعدين قلت له: 
- "لو إنت شايف كده يبقى خلاص» مش لازم نكمل الجُزئية دي" 
اتنهدت. عملت نفسي بص على الورق اللي قدامي للحظات. 
افتكرت ليلة دُخلتي على "أروى" وإحساسي وقتهاء وإِنّ بقالي كتير بعيد 
عنهاء فوحشني إحساسي وأنا معاهاء معرفش! بصيت له مرة تانية, 
- "هو الجواز كده يا خالدء أول سنتين حب ودلع وفرفشة» وبعد 
كده بتبتدي المشاكل" 
- "إنت بتقول فيها؟ ماهو ده اللي حصل فعلاء بس الفرق يا 
دكتور إن المشاكل مبتدتش زي ما بتقولء المشاكل كانت موجودة 
من زمان» من قبل جوازناء الجواز واليومين الحلوين اللي في الأول 


خلوا ال مشاكل تهدى وتستكين» تختفي تحت السطح شوية. لكن 
مجرد ما اليومين دول خلصواء رجعت المشاكل تظهر على السطح 
بشكل أوضحء وأقوى بكتيرء وده حصل بظهور عمرو في حياتنا" ` 


- "عمرو؟ عمرو مين ده كمان؟" 
- "ده واحد كان بيشتغل معاها" 
هزيت راسي ونت هقول حاجة. في اللحظة اللي كمل فيها وقال: 
> "9 57 ا القديم!" 
عد عد جد 


- "إزيك يا حبيبي» وحشتني جذًا" 

- "إيه اللي أخرك كده يا سارة؟ أنا جعان جدًا" 

- "معلش يا قلبي» رُبع ساعة بالظبط والأكل يبقى جاهز" 
اتحركت ناحية الدولاب وإبتدت تغير هدومهاء بص لها "خالد" 

وهو نايم على السرير. وفضل يقلب في التليفزيون وهو بيقول: 

- "مقولتليشء إيه اللي آخرك؟" 
لت توت هلان دة 

- "مفیش» فاكر عمرو؟" 

- "عمرو مين؟!" 

- "عمرو يا ابني اللي كان معايا في الخليةء امهم قابلته بالصُدفة وأنا 
خارجة من الشغل وعرفت إنه اشتغل في المجال و..." 


- "عمرو؟! إنتي قصدك عمرو اللي... اللي كان بيحبك؟" 
قالها بصوت مصدوم شوية» بصت له وهي مستغربة» وبعدين قالت: 
- "يااه» إنت لسه فاكر الموضوع دن؟” 
- "طبعًا فاكر! وفاكر إن إنتي كمان كُنتي بتحبيه!" 
- "بس مرتبطناش!" 
- "فرقت يعني؟” 
- "طبعًا فرقت يا خالد" 
- "مش فارقة بالنسبة لي!” 
- "يا خالد ده كان حوار قديم من أيام الجامعة, يعني گنا عيال 
وقتها!" 
د اانا وشي حبينا بعض أيام الجامعة. هتقوليلي گنا عيال 
برضو؟' 
11 مش فاهمة إنت بتفتح ال موضوع ده دلوقتي ليه. ماأناوإنت 
اتجوزنا خلاص و..." 
- "لا عال واللهء افتكرتي دلوقتي إن إحنا متجوزين؟ وما إنتي عارفة 
إن إنتي متجوزة مفكرتيش ليه تكلمي جوذك وتعرفيه إنتي فين 
ومع مين؟ ها؟" 
صوته ابتدا يعلى. سكتت وهي بتبّص له بغضب» بس مرضيتش 
تتكلم عشان ماتستفزوش أكتر. بس هو.ء مقدرش يفضل ساكت: 
- "إيه اللي حصل بعد كده يا سارة؟" 


١0 





- "فيش حاجة" 

- "إيه اللي حصل يا سارة بقولك!" 
سكتت للحظة. اتنهدت فيها وبعدين قالت: 

- "رُحنا قعدنا في كافيه والكلام خدنا للشغل وكده" 

- "كمان!" 

كنا خالد اسمعني بس» عمرو شغال في المجال بتاعي بقى له فترة, 
وعايزني أشتغل معاه و...' 

- "نعم! إنتي بتقولي إيه!". 

- "افهم بسء ده عرض عليا مُرتب أكبر بكتير من اللي باخده في 
شغلي دلوقتي» ده غير إني لو اشتغلت معاه هيبقى عندي فُرصة 


آي 


| 
اللي إتني بتقوليه دة ميل خضل جاسارةا [فني سامهة 


1 ستحيل ! يعني إيه تشتغلي مع واحد كان بيحبك وإنتي كمان 
كُنتي بتحبيه زمان؟ مركب إيريال أنا ولا إيه!" 


قال الجُملة الأخيرة بأعلى صوت عنده» كان متعصب جدًاء "سارة" 
اتخضت وفضلت واقفة مكانها وهي مش قادرة تستوعب إنه زعق 
لها بالشكل ده. وفي اللحظة دي» مقدرتش تفضل متماسكة أكتر من 
كده. ضمت حواجبها وبصت له باستغراب. وهيّ بتقوله: 


- "هو... هو إنت على أي أساس بتقول مُستحيل؟" 


بص لها باستغراب هو كمانء وكأنه مش فاهم السؤال» كملت 
هي وقالت: 





- "دي حياتي أناء وشغلي أناء أنا بس اللي مفروض أخُد قرار في ده 
وأقول إذا كان ينفع أقبل الشغل ده ولا ماينفعش!" 

- "ده ما تبقى عايشة لوحدك يا سارة! لكن لطا تبقى ست متجوزة 
ده بیفرض علي واجبات واضح إنك لحد اللحظة 5 مش قادرة 
تفهميهاء أهمها وأولها طاعة الزوج!" 

- "طاعة زوج إيه بس» الكلام ده كان أيام ستي وستك! لما كانوا 
بيُقعدوا في البيت يخبزوا العيش ويحضروا الماية السخنة عشان 
سي السيد لما يرجع يغسلوا له رجليه! لكن دلوقتي الدنيا اتغيرت 
والست بقت تشتغل زيها زي الراجل تمام! بأي حق بقى أطيعك 
ف حاجة ممكن أندم عليها قُدام؟ ها؟ بأي حق & "I$‏ 

- "بقولك إيه! كلام النسويات ده مَيتقاليش أنا! ده يتقال للرجالة 
العيرة اللي مش بتحترم مراتتها وبيؤذوهم في الرايحة والجاية, 
إنما إنتي مَشوفتيش مني أي حاجة وحشة من ساعة ما اتجوزناء 
مَشوفتيش مني غير دعم لشغلك ومتقدريش تنكري ده يا سارةء 
مسألتيش نفسك رد فعلي كان هيبقى إيه لو كُنتي قلتي ليه إن 
العرض ده جاي من أي حد تالي؟ كنيف هشجعك تقبلي بالوظيفة 
ا زي ما طول عُمري بدعمك! لکن کل شيء وله حدود! 
ماتبقيش رايحة تشتغلي مع عمرو وتتخيلي إني هدعمك أو هوافق! 
ده اليد كان بيحبك!! فاهمة يعني إيه كان بيحبك؟! مش ممكن 
نسة ف دماغ مس يكن كا حافك حب يرجح تام ان عفان 
كده عرض عليكي الشغل ده؟ هو إنتي مبتفكريش خالص كده!" 

- "في إيه يا خالد :هو آنا هروح أنام معاه! ده شغل: شغل زي أي 
شغل في الدّنيا!" 





للحظة. إيده اتهزت وثبتت مرة تانية» عواطفه أمرته يضربهاء بس 
عقله لغى الأمر في جُزء من الثانية» وكنتيجة لعدم تنفيسه لغضبه. 
نبضات قلبه زادت والعروق بانت في وشه من كُتر العصبية. بصت 
تهدید: 
"أناهعتبرإنك ماكنتيش في وعيك. وهعمل نفسي مسمعتش 
الجّملة الأخيرة دي. لكن لو كلمتيني بالشكل ده تاني. صدقيني 
مش هيحصل كويس" 
ذا “x‏ ل إيه يعني؟" 
tf 2‏ لاقك با سارة!" 
قال الجُملة الأخيرة بقوة لدرجة إنها اتهزت» مقدرتش ترد فكمل 
هو وقال: 
- "ويكون في علمك» الموضوع ده آنا مش هتكلم فيه تاني» يا أناء يا 
الواد ده! وإنتي وشوقك بقى!" 


سابها واتحرك ناحية الدولاب» خد قميص وطلع من الأوضة بشرعة. 
غير وهو بيتحرك لباب الشقة. وبعدين فتحه وخرج منه»ء ورزعه وراه 
نزل وهو بيتنفس بالعافية. مسك قلبه اللي كان حاسس إنه هيقف 
في نفس اللحظة اللي "سارة" رمت فيها نفسها على السرير» وفضلت 

عدت أيام وأسابيع و"سارة" قاعدة عند أهلها وسايبة "خالد" 
لوحده. وفي الفترة دي» "خالد" كان بيعاني من صراع جبار بينه وبين 
نفسه. كان فاهم ومُدرك قد إيه الشغل ده مهم بالنسبة لهاء بس 
في نفس الوقت ماكنش قادر يستوعب هي إزاي مش فاهمة إنه 
ماينفعش! هي من البداية وهيّ عارفة مبادئه وقناعاته في الصداقة 
مع الجنس الآخر دي» خصوصًا بعد الجواز. تقوم مش بس تقوله إنها 
هتشتغل مع حد معرفة من زمان» لأده كمان يبقى الشخص اللي كان 
بيحبها وكانت بتحبه؟ 

"هىّ مش شايفاني طيب؟". كان بيسأل نفسه. "مش شايفاني بتعامل 
إزاي مع أي بنت أعرفها في حياني؟ ده آنا تقريبًا ماعنديش صحاب 
بنات! وله عشان إيه؟ ما هو عشانها في الآخر! عشان ماتحسش إن في 
بنت واخدة مكانة في حياتي غیرهاء وبعدين حتى لو كان عندي صحاب 
بنات. فأنا من زمان وأنا راسم حدودي معاهم والعلاقة بيننا يدوب 
سلام وسؤال على الحال وخلاصء. لكن سارة. سارة أنا عارفها وعارف 
طبيعتهاء بتتعامل ببراح مش مقبول بالنسبة ليء بتاحد راحتها وبتهزر 
وبتضحك» من غير ما تحس إنها بتعمل حاجة غلط أو ماتصحش! 
وده... ده ماينفعش! ماينفعش أبِدًا!" 

فضل "خالد" مُتمسك مبدأه وقناعته لأطول وقتء برغم الوحشة 
اللي كان حاسسها بسبب فُراق "سارة". لحد ما والدتها وإخواتها اتدخلوا؛ 
وحاولوا يصلحوا بينهم ويعرضوا حل وسط يرضي جميع الأطراف» طلبوا 
منه يوافق إنها تقبل الشغل الجديد. وفي المقابل هيٍّ هتفهم "عمرو" 
الوضعء وإن "خالد" بيغير عليها منه» وتفهمه إنها هتشتغل معاه بس 
بدون ما يكون في تعامل مُباشر بينهم» يعني تعاملها يبقى مع زمايلهم 





في الشغل مش أكتر, "خالد" كان رافض الفكرة دي لأكتر من سببء 
أهمهم إن شكله هيبقى وحش جدًا قُدام "عمرو"» وكأنه مش واثق في 
نفسه مثلًا وإنّه حاسس إن "عمرو" بيهدده! والسبب التاني إنه ماكنش 
شايفه حل وسط ولا حاجة» لإنه مش مضمون نهائي» ده شغلء يعني 
صعب جدًا الفكرة دي تتحقق بشكل كاملء رفض "خالد" الفكرة بس 
أهلها فضلوا يتحايلوا عليه إنه يوافق» وفي النهاية. اضطر إنه يوافقء 
لإنه ماكنش عايز يحسسهم إنه فاقد الثقة فيها للدرجة دي. ومن 
ناحية تانية, لإنها فعلا وحشته! 

رجعوا لبعض تاني بس الحياة ما بينهم مرجعتش زي الأول. "سارة" 
كانت دايا حاسة إنها بتعمل حاجة غلطء و"خالد" ماكنش قادر 
يثق فيها بشكل كاملء لإنه مايعرفش إيه الل بيحصل في الشغلء كان 
بيحاول على قد ما يقدر يطمن نفسه ويبعد عن دماغه وساوس 
الشيطان دي.. 


"هتقول لك" كان بيقول لنفسه. "أكيد لو حصل حاجة هتقول 
لك ومش هتخبي عليك. ولو في حاجة صدرت من عمرو ده تهدد 
علاقتكواء أكيد هتختارك إنت وهتسيب الشغلء أكيد يا خالد أكيد" 

لسبب ماء مهما حاول يقول لنفسه الكلام ده ماكنش بيصدقه., 
طول ماهيّ في الشغل كان بيبقى عايش في عذاب مُستمرء وبيفكر 
ياترى إيه اللي بيحصلء بتتعامل إزاي» بيشوفها؟ بيتمنى يكلمها؟ أكيد. 
طب هي بتعمل إيه. هل بتعمل حاجة غلط؟ طب غلط من منظور 
مين؟ ما هو ممكن من منظورها هيّ مابتعملش حاجة غلط وبتتصرف 
على طبيعتهاء بس من منظور "خالد" لأ مُمكن تكون بتغلط وبتعمل 
حاجات تضايقه ومايسمحش بيها لو عرفهاء كان بيفضل في العذاب 





ده كُل يوم لا بيعرف يشتغل ولا يعمل حاجة» لحد ما اليوم يخلص 
ويرجعوا البيت.» ويحاول ینسی گل ده وهما مع بعض.. 

لحد ما فی یوم کان رايح مشوار تبع شُغله وكان في مكان قريب 
من شُغلهاء فقرر يفاجتها ويعدي عليها ويروحوا سوا ماينكرش إنه 
فكر في حاجات كتير مُمكن يشوفها وتضایقه» بس گل اللي فكر فيه 
ماكنش ييجي حاجة جمب اللي شافه فعلا.. 


قرب "خالد" من مكان الشّغْلء كان شايفه من بعيد., وما ركز أكتر 
شاف "سارة" واقفة قُدام المدخل ومستنية حاجة تركبهاء ابتسمء وهو 
متوقع إنها هتنبسط لما هتشوفه. خصوصًا إنها أول مرة ييجي يزورها 
في شُغلها الجديد. قرب منهاء في اللحظة اللي شافه فيها وهو بينزل 
من سلا المبنى» وبيّقف جمبها.. 


عمرو .. 

بقوامه الممشوق وشعره الطويل الناعم» بدقنه الحليقة وابتسامته 
السمجة. بغروره اللي مالوش مثيل» > وقف جمبها وبص لهاء بصت له 
هي نّ کمان» ف ابتسم لهاء وهيّ ردت له الابتسامة بتردد. فضلوا واقفين 
لحد ما وقفت قُدامهم عربية فجأة, خرج منها سايس وقدم مُفتاحها 
ل "عمرو". خد المُفتاح وبص ل "سارة". وبعدين إتحرك ناحية العربية 
عشان يركبها.. 

كل ده و"خالد" واقف مستخبي ورا عامود. بيراقب اللي بيحصل» 
كان متوقع إنه خلاص کده "عمرو" هيركب عربيته ويدورها ويمشيء 
بس اللي حصل إنه فتح باب العربية ووقف للحظة.ء بص فيها ل 





"سارة" اللي كانت بتشّص على الطريق وبتشوف لو في مواصلة جاية, 
وبعدين رجع تاني لحد عندههاء نده عليها ف بصت له. ابتدا يتكلم 
وهو بيشاور على العربية. الدم غلي في عروق "خالد". كور إيده 
بعصبية وكان هاين عليه يضرب العامود من كُتر العصبية, "سارة" 
بصت ل 'عمرو" وابتسمت له بذوق وهزت راسها مين وشمال» رفش 
لاقتراحه بإنه يوصلهاء بس هو ماستسلمش من أول رفضء > فضل يتكلم 
معاها وهو بيشاور على الطريقء وكأنه بيقنعها إنها مش هتلاقي 
مواصلة دلوقتي وإن الطريق زحمة. رفضت للمرة التانية. لكنه برضو 
استمر في مُحاولة إقناعهاء والمرة دي شاور على ساعته. وكأنه بيقول لها 
إن الوقت هيّتأخر. وإنه ماينفعش يسيبها واقفة في الشارع لوحدهاء 
ال مرة دي مرفضتش» بصت ناحية الطريق وكأنها بتستجدي أي مواصلة 
تيجي عشان تنقذها من الموقف ده. فكر "خالد" إنه يظهر في الصورة 
عشان يخفف عليها الموقف» بس راجع نفسه وقرر يفضل واقف 
ويشوف هتتصرف إزاي وهتعمل إيه. فضلت واقفة للحظة. لحد ما 
فجأة, لقت "عمرو" بيمد إيده وبيلمسها من كتفهاء وهو بيشاور 
ناحية العربية لتاني مرةء نبضات قلب "خالد" زادت بشكل ملحوظ, 
بس اللي صدمه أكتر إن "سارة" منزلتش إيده لماعمل كده لا دي 
بصت له» وابتسمت» وهزت دماغها بإنها موافقة تركب معاه وابتدت 
فعا تتحرك ناحية العربية» ابتسم "عمرو" ابتسامة المُنتصرء اتحرك 
معاها وفتح لها باب العربية, وتعمد إنه يلمس ضهرها بكف إيده 
وهي بترکب» "خالد" ماكنش عارف الاي شافه بعد كده كان حقيقة 
و هيخ ا کی موو 
"عمرو" بيتأمل مراته وهي بتركب العربية, وبيُنظر لها برغبة, "خالد" 
مقدرش يُصبر أكتر من كده. جري ناحيتهم بأقصى سُرعة عنده عدّى 





الشارع وكان هيتداس من أكتر من عربية» بس للأسف المسافة كانت 
بعيدة شوية, لإنه جرد ما وصل كانت العربية اتحركت بالفعل» فضل 
واقف مكانه وهو بياخُد نفسه بالعافية ومش قادر يستوعب الموقف 
اللي حصلء وبعدين فاق فجأة على صوت كلاكس عربية» لف وراه 
واكتشف إنه واقف في نص الشارع. وإن العربية اللي كانت بتزمر له 
كانت تاكسي» مفكرش كتير. جري ناحية التاكسي بشرعة وفتح الباب 
وركب» وهو بيشاور على عربية "عمرو" وبيقول للسواق يمشي وراها 
بالراحةء السواق داس بنزين وجري عشان يلحق العربية ومتتوهش 
منه. وما قرب منها ساب مسافة بينه وبيهاء حاول "خالد" يتمالك 
نفسه بكُل طاقته. بس مقدرشء طلع موبايله واتصل ب"سارة". فضل 
يدي جرس» ومردتش في الآخرء العربية كانت متفيمة ف ماكنش قادر 
يشوفهم من ورا الإزاز خالصء رن تانيء إدى جرس والمرة دي "سارة" 
قفلت عليه! 

فضل "خالد" في الحالة دي لحد ما وصلوا لأول شارعهم» فجأة عربية 
"عمرو" هدت ورکنت على جمبء "خالد" خلى سواق التاكسي يركن 
الناحية التانية عشان يعرف يراقبهم» فضل باصص عليهم من بعيدء 
"سارة" مانزلتش على طولء فضلت في العربية دقيقة أو أكتر. مروا على 
"خالد" كأنهم عُمر بحاله. كان هاين عليه ينزل يكسر العربية على 
دماغهم هُما الاتنين. بس في نفس الوقت. كان عايز يجيب آخرهاء 
كان عايز يعرف إيه اللي هيحصل بعد كده. فجأة, لقى سارة بتنزل 
من العربية وهىّ بتضحك» شاورت ل "عمرو"» وبعدين قفلت الباب 
وابتدت تتحرك» معدتش ثواني و"عمرو" زمر لهاء ف لفت ورجعت 
له من ناحية بابه هو نزل الإزاز واداها حاجة. دقق "خالد" عشان 
يشوف اداها إيهء كان موبايلهاء غالبا نسيته على الكرسي وهيٍّ نازلة, 


خدته منه وهي بتشكره بنفس الضحكة» وبعدين سلمت عليه. 
ارک اع ات المرة دي "خالد" اتأكد إنه مش بيتوهم. لإنه 
شاف "عمرو" بشكل أوضح وهو بيئّص على جسم "سارة" وهي 
ماشية» فضل باصص لها للحظات. وبعدين اتحرك بعربيته. في اللحظة 
دي موبايل 'خالد" رن» بص على الوبايلء الاسم كان حبيبتي» بص 
على "سارة" لقاها حاطة الموبايل على ودنها وهيّ ماشية» سابها ترن 
شوية. وقي النهاية رد وقال: 


_- "ألو ؟" 


انو يا حبيبي» معلش المواصلات كانت زحمة معرفتش أرُّد عليك 
أنا خلاص طالعة البيت أهو" 


حط المفتاح في الباب» وفضل واقف للحظة. وبعدين لفه في الكالون 
مرتين وفتحه. كان بقى له أكتر من نص ساعة واقف تحت» بيحاول 
ما ف النهاية قرر إنه كفاية كده. وإنه لازم يطلع.. 

دخل من باب الشقة وقفله وراهء سمعت صوت الباب ف اتحركت 
على الصالة. بصت له بقلق وقالت له: 

- "إيه يا خالد.. گنت فين؟ مش عوايدك تنزل دلوقتي!" 

فضل باصص لها ومردش في لحظتهاء كان باين عليه التعب» والوجع, 
اتحرك بهدوء ناحيتهاء وبعدين تخطاهاء وقعد على الكنبة. بص لها 
للحظة. اتنهد بعمق. وبعدين قال لها بصوت هادي: 


ب "عمرو بيوصلك كل يوم” ولا النهاردة بس؟" 
السؤال وقع عليها زي الصاعقة, للحظة مكانتش عارفة ترد وتقول 
إيه. فضل باصص لها بنفس الشباتء نظرته كانت بتخترقهاء حاولت 
تفكر في رد حاولت تقلب الترابيزةء وفعلا قالت: 
- "إنت... إنت 5 كنت بتراقبني؟” 
ابتسم» وبعدين ضحك. ضحكة طويلة مُفتعلة. كح على أثرها أحة 
قوية» وبعدين سكت للحظة وقال بابتسامة وبنفس الهدوء: 
0 "زم 3 35 براقبك" 


- "إنت مش من حقف.." 
"ردي عليا!" 
زعق في الخُملة الأخيرة بكل قوته لدرجة إن قلبه وجعه. اتهز 
للحظة ومسك قلبه. اتخضت من صوته ومن حالته. والدموع ابتدت 
- "كُنتي بتستغفليني کل يوم؟ ولا النهاردة بس؟' 
كمان كان عارف إنها مش هتقدر ترد قام وواجههاء كانت خايفة 
که تر وحن الشغل» وتقدمي استقالتك. وماتروحيش هناك تاني 
لأي سبب» وشوفي شُغلك القديم ترجعي له» ولا ماتشتغليش خالصء 





معادتش تفرق بالنسبة لي خلاص. الهم إنك مش هتكملي في 
الشغل ده مفهوم؟" 
- "يا خالد أنا..." 
- "مش عايز اسمع كلام كتير أنا تعبت خلاص» تعبت من الكلام ومن 
على نفسي وبقبل حاجات مُتعارضة تمامًا مع مبادفي وقناعات» أنا 
خلاص» مبقتش عايز غير إني أبقى مرتاح وبس» عايز زوجة تسمع 
الكلامء وتحترمني» وماتس تغفلنيشء ماتقوليش على حاجة وتعمل 
عكسها من وراياء آنا مش بطلب كتير على فكرة, أنا بطلب نفس 
اللي أنا بقدمه. لا أكتر ولا أقلء ف ياريت متقعديش تجادليني في 
قرف مالوش لازمة, مش عايز اسمع قرفك ده تالي, عايز اسمع 
كلمة واحدة حاضر. حاضر ویس" 
فضلت بصة له وهي منهارة من العياطء وهو فضل مستنيها 
تجاوب. عدت أكتر من دقيقة وهيّ بتفكرء بتراجع نفسهاء لحد ما في 
النهاية ردت وهيّ بتعيط وقالت: 
- "حاضرء حاضر يا خالد" 
اتنهد بعمق جرد ما سمع الكلمة الأخيرة. كملت وقالت: 
- "هسيب الشغل ومش هروحه تانيء ولو عايزني أبطل شغل خالص 
وأقعد في البيت» هعمل كده" 


بص لهاء وهو بيراقب وقع الكلمات اللي بتقولها على ملامحهاء 
5506 


- "بس بشرط!" 





استغرب الردء سألها: 
= "'شرط إبه؟!" 
2 "تنخلف" 
الكلمة صدمته: متوقعهاش أبدًا في حوار زي ده. كملت: 
- “أنا مُستعدة أتخلى عن الشغل عشان خاطرك» بس ماعنديش 
الو أفضل , قاعدة بين أربع 0 مستنياك - ات من 
- "أنا مقدرش أعمل كده" 
- "ليه؟ هتقولي لسه مش جاهز صح؟ سنين عدت وإنت مش 
جاهز! هتبقى جاهز إمتى! رد عليا هنخلف إمتى؟” 
بص حواليه ومردش. لإنه كان عارف إن الإجابة مش هترضيهاء بس 
هي كده كده كانت عارفاها: 
-"أناأقولك يا خالدء إحنا عُمرنا ما هنخلف. لإن ببساطة. طول 
ما الأفكار بتاعة زمان دي لسه في دماغك مُستحيل هتبقى جاهز, 
هتفضل 0 عُمرك شايف نفسك مش قد المسؤولية" 
كلمي ف طقلا طفل من لحم ودم ارو جديدة هتيج الأ 
شايفانا ولا إيه؟ ده إحنا كل يوم في مشاكل! عايزانا نخلف والولد 





بيجي يلاقي أبوه وأمه مُنفصلين؟ عايزاه يتعقد زي ما أنا اتعقدت؟ 
إنتي مش مُدركة إنتي بتتكلمي في إيه أصلًا" 
- "أنا بتكلم في حقي! حقي اللي ربنا وهبهولي وزرع فيا غريزة 
تحقيقه., إنت اللي مش مُدرك أنا مُستعدة أضحي بإيه علشانه., 
مُستعدة أضحي بشغلي وكاريري کله في سبيل إن يبقى عندي ابن, 
يبقى هو مشروعي في الحياةء يبقى هو أملي بعد الحياة الصعبة 
اللي عشتهاء هزرع فيه كل حاجة حلوةء هحبه أكتر من أي حد في 
الدنياء نفسي في ابن يا خالد! نفسي أبقى أم يا أخي!" 
اتهز للحظة. بس تمالك نفسه وحاول مايبينش تأثره. كان بيفكر إنه 
اتخلى عن أغلب قناعاته عشانهاء وقي النهاية مبقاش مبسوط برضو 
فكر إن دي القناعة الوحيدة اللي لو اتخلى عنهاء > مش هتؤدي لتعاسته 
هو وبسء» >لادي مُمكن تؤدي لتعاسة شخص تالي مالوش ذنب» طفل 
كل ذنبه إنه جه الذنيا عشان يرضي غريزة ة أم أنانية» مبتفكرش غير في 
نفسها وبس.. 


بص لهاء ورد منتهى الثقة: 


- "أنا آسف يأ سارة مش هقدر أقدم لك دم ومعتقدش ي هقدر 
أقدمهولك أبدًا" 


دموعها زادت. لكنها ردت وقالت رغم دموعها: 


- 'يبقى مش من حقك تقولي أسيب الشغل أو ماسيبهوش» مش من 
ف أي جاجة امك 


- "عندك حق" 





ماكنش بيتريأء قال الجُملة الأخيرة وهو مُقتنع بيهاء لأول مرة من 
زمن يكون قناعة جديدة ويضيفها على قايمة قناعاته» وعمره ما تخيل 
إن القناعة ديء. هتتعلق بيه وب"سارة".. 

فضل واقف مكانه لدقايقء. وهو مدرك المفروض يعمل إيه 
دلوقتي» بس جسمه ماكنش مساعده إنه يتحرك أو ياد خطوة. كان 
عارف إنه لو اتحرك يبقى خلاص كده. مَفيش رجوع تاني» فضلوا 
ثابتين في مكانهم هما الاتنينء ما بين دموع وحسرة. وصدمة مش 
قابلها العقلء لحد ما في النهاية قدر "خالد" إنه يتحرك ناحية أوضته. 
غاب فيها ربع ساعة. وبعدين خرج وهو بيجّر وراه شنطة سفر كبيرة, 
"سارة" راقبته وهو بيتحرك بيها لحد الباب» من غير ما تقول أي 
حاجة؛ الموقف ماكنش مستدعي أي كلمة من طرفهاء بس "خالد"» كان 
لازم يتكلم.. 

وقف على الباب للحظة» بص لها وبصت له. اتملى فيها على قد 
ما قدر. وبعدين قال بصوت مجروح: 


- "ورقتك هتوصلك على بيت مامتك» أشوف وشك بخير يا سارة" 


خدج غ2 








0 تلشرا.. 


فضلت قاعد في مكاني وأنا بفكر في حكاية "خالد". اللي نهاها 
ومقدرش مسك دموعه من كُتر تأثره بالموقف. كنت حاسس بيه جدّاء 
لإن أنا كمان افتكرت موقف انفصالي عن "أروى" وافتكرت قد إيه 
كان صعب علياء مقدرش يكمل الجلسة. وقرر ينهيها ويروح يستريح» 
فوافقته. وندهت على "دُعاء" عشان تجيب الممرض ويوديه لأوضته. 
ومن ساعتها وأنا قاعد بفكر في اللي قاله» وإن بنسبة كبيرة» برغم كُل 
الوجع والألمء هو أكيد خد القرار الصح.. 

سألت نفسي بعدها.. 


"أكيد.. أكيد یا علاء؟ ولا إنت بس عايز تحس إن إنت كمان 
قرارك كان صح؟!" 





بصيت في ساعتي» كإنت داخلة على 12 وربع» في اللحظة اللي 
الباب خبط فيها ولقيت "نادية" بتدخل عليا بابتسامتها المعهودة, 
ابت 5 لها و 5 5 ان ا | لد 1" لقيتو 1 3 لي: 
- "معلش يا علاء أعذرني على التأخيرء أنا دايا بتأخر كده. مش 
بعرف أبقى مظبوطة في مواعيدي خالص" 
- "ولا د لک ١3خ‏ 0 ي" 
طريقتي كان باين عليها الرسمية جذداء هىّ كمان لاحظت ده 
حاولت أبعد عن دماغي أي أفكار غير احترافية من ناحيتها أو 
إحساس بإعجاب أو خلافه: اتحركت ناحيتي وسلمت علياء قبل ما 
تتحرك ناحية الكرسي وتقولي بصوت فيه شوية اهتمام: 
5 "إنت كويس؟!" 
- "آه تمام, كنا الشغا ن“ 
- "طيب لو حابب تتكلم» أنا مُستعدة ألعب دور الدكتور النفسى 
النهاردة واسمعكء إيه رأيك؟" 
ابتسمت لهاء بصيت على المكتب وبعدين قلت لها: 
- "مفيش حاجة ماتشغليش بالك خلينا في قصتك بس الأولء أنا 
مُتشوق جذدًا أعرف أكتر عن حسام" 


- "تحب تعرف عنه إيه؟" 





- "كل اللي نفسك تحكي لي عليه" 
اتنهدت بعُمق» وبعدين قالت: 

) - "كان جميلء جميل يا علاء الراجل الوحيد اللي قدر يخطف قلبي 
من أول يوم شُفته فیه» كنا صُحاب» ونشأت بيننا قصة حب 
جميلة. انتهت بالجواز' 

- "طيب حلو جِدّاء ليه بقى حصل الانفصال؟!" 
سكتت للحظة» ابتسمت فيها بسخريةء قبل ما تكمل وتقول: 

- "عشان زى ما قلت لك يا علاء قصة الحُب الجميلة دي... انتهت 
بالجواز!" 

%3 





- "نادية؟ إنتي فين؟" 
- "أنا هنا في الصالة يا حبيبي" 

فرق كبير بين رد "نادية" على "حسام" وبين ردها على "أحمد“ 
ردها على "حسام" كان أجمل وأرق وألطف. باشتياق حقيقي إنها 
تشوفه بعد يوم شغل طويل ومُرهقء, كانت قاعدة في الصالة فاتحة 
اللاب توب بتاعها وشغالة عليه. وبمجرد ما سمعت صوت "حسام" 
ردت عليه والتفتت عشان تشوفه. عشان تلاقيه ظهر قدامها ملامحه 
اللي بتعشقهاء عيونه البُنية الصافية ودقنه الكاملة وشعره الفُصير 
وابتسامته اللي وقعت في سحرهاء جرد ما شافته. لقت نفسها بتقوم 
فجأة عشان تستقبله بحُضن طويل دافي. ضمها جوه حُضنه بقوة وهو 
بيدفن وشه في شعرها الهايشء قبل ما يهمس في ودنها: 


- "وإنت كمان يا قلبي" 
باسها من رقبتها بحنية. غارت وضحكت برقة,. وحاولت تفلت منه 
بنعومة وهي بتقول: 
- "يا ابني إنت لسه جاي من بره. ده إنت حتى ملحقتش تاخد 
رَه تفسك من طلوع السلم» إنت مابتشبعش خالص كده؟" 
- "مقدرش أشبع منك أبدًا" 
- "طيب يلاء روح غير كده ود ذش» وأنا هخلص اللي في إيدي 
وفهظر لك القند" 
خطف مہا بوسة سريعة على شفايفهاء اتفاجئت بها وبرقت له وهي بتضحك» قبل 
ما يسيما ويتحرك ناحية أوضتهم وهي بتقول له: 





- "وماتولعش سجاير في الأوضة عشان ريحتها بتضايقني" 
_- "حاضر با قلبي”" 
قلبها كان بيُرقص في كل مرة كان بيقول لها كلمة حلوة, أو كان 
بيلمسها فيهاء هي كمان مكانتش بتقدر تشبع منه» من شقاوته 
وبراءته وحنيته» وجوده بالنسبة لها كان كافي جدًا عشان تبقى مرتاحة, 
ومبسوطة وسعيدة. اتنهدت بعمق. > قبل ما ترجع تالي عشان تكمل 
اللي كانت بتعمله على اللاي 


"نادية" في الوقت ده كانت مشغولة في إنها بتدور على منح في المجال 
بتاعها عن طريق الانترنت» الموضوع ماكنش سهل أبدًاء الجامعات 
كانت كتير بس ال منح كانت قليلة ومُتطلباتها صعبة. وهىّ كانت لسه 
في البداية. معملتش حاجة مُميزة أوي تخلي الجامعات تتهافت عليها 
يعني. بس برغم كده. مبطلتش تحاول وتدورء أصل ده كان حلمها 
من زمان» من ساعة ما قررت إنها تُدخل الكلية» إنها تحصل على 
ماجستير ودكتوراة من جامعة بره مصرء وإنها تسافر وماترجعش 
تانيء "نادية" مكانتش حابة الحياة في مصر خالص» وكانت بتحلم إنها 
تشتغل وتعيش في أي دولة أوروبية. أا كانت هي إيه الهم إنها 
تسافن لأنها اكنقفت من الغياة ق صر ومشاكلها ومتاعبهنا بالذات ف 
المجال بتاعهاء اللي كانت فرص الشغل فيه في مصر قليلة جدًا.. 

- "بتعملي إيه يا نادية؟" 

فاقت من شرودها على صوت "حسام" اللي كان خارج من الحمام 

ومتجه ناحيتهاء قبل ما تقوله: 


- "مفیش» بدوّر على منح ماجستير" 





قعد جمبها على الكنبةء وبعدين خد تفاحة من طبق ثفاح كان 
- "وإيه الأخبار؟" 
5 "الموضوع صعب أوي يا حسام صعب بجدف المتطلبات تعجيزية 
وحاسة إني مش هلاقى حاجة تناسبني أبدًا" 
- "ماهو طبيعي يا بنتي» هما يعني هيعرفوا ال مميزين إزاي؟ لازم 
طلباة تة , 2" 
کڪ "أيوة بس مش للدرجة دي» أنا حاسة إن قُدامي مش أقل من 
3 سنين عشان لاقي منحة مدفوعة بالكامل وتكون في صميم 
دراستي"' 
- "لا لا مش للدرجة ديء أكيد هتلاقي إن شاء الله. أصل إحنا في مصر 
بع : الث في أوروبا أو أمريكا" 
5 "د “2 : إيه؟!" 
- "أقصد إنك بتدوري على منحة في جامعات هنا في مصر مش كده؟ 
سكتت "نادية" للحظة. استوعبت فيها إنه فهمها غلط. ف قالت 
له وهی بتذ بتضحك: 
- "يا حبيبي لذ جامعات هنا إيه بس اللي هدور فيها؟ آنا بدور 
E‏ منح بره مصر" 
كان بيُقطم التّفاحة لما قالت الجُملة الأخيرة. ثبت للحظة وملامحه 
اتغيرت. بص لها وبعدين قال: 





E‏ فاهم» منح بره مصر إزاي؟" 
بصت له وهىّ مستغربة. وبعدين ردت: 

- "بره مصر يا حسام» يعني في فرنسا في انیا في إنجلتراء كده يعني" 

- "أيوة يعني هتسافري إزاي برضو!" 

- "يعني إيه هسافر إزاي؟!" 
بصت له وهيٍّ مش فاهمة سؤالهء اتنهد بعمقء وابتدا صوته 

يتغير ويبقى جاف شوية وهو بيقول لها: 

- "يعني... هتسافري إزاي وإحنا متجوزين؟!" 

- "وإيه المُشكلة مش فاهمة؟! ما إنت عارف من زمان إني حلمي 
اسافر وأدرس بره مصرء وأعيش بره كمان" 


- "أيوة ده كان زمان» قبل ما نتجوز, أنا كنت مُتخيل إنك بطلتي 
تفكري ف الملوضوع ده خلاص”" 


سكتت "نادية" للحظة وحست بشوية خوف من كلامه. وبعدين 
قالت: 


- "وأبطل أفكر فيه ليه؟! وإيه اللي هنع إننا نبقى متجوزين واسافر 
یا حساءم؟!" 


بص لها للحظة. وبعدين ضحك وقال: 
- "لأ لأء إنتي أكيد بتهزري" 


- "مش بهزر و الله بتكلم جد!" 





بص لها مرة تانية وهو مش قادر يستوعب إنها مبتهزرش.» سكت 
شويةء. وبعدين قال: 
- "فعلا؟! مش شايفة أي حاجة تمنع سفرك وإحنا متجوزين؟!" 
J"‏ خالص" 
- "طب اشرحي لي كده معلش» الموضوع ده هيتم إزاي» يعني إيه 
الخطوات اللي بتتاخد من بعد قبولك في المنحة لحد ما بترجعي؟" 
- "بسافر وإقامتي بتبقى عليهم» بقعد هناك سنة أو اتنين على 
دكتوراة كمان وأنا هناك" 
هز دماغه باستهزاء شوية» حط بقية الثفاحة في الطبق» وبعدين 
عدل نفسه وابتدا يعد على صوابعه وهو بيقول: 
- "يعني... أولّا هتسافري لوحدك. في بلد أوروبية مُنفتحة. وثانيًاء 
هيبقى بيني وبينك آلاف الأميال ومش هنبقى سواء وثالثاء هتبعدي 
ما تبقي مُقيمة معاه بشكل دائم» دي كُلها حاجات ماتمنعش 
سفرك يانادية؟" 
سكتت للحظة» وبعدين قالت: 
- "أكيد في حلول يا حسام!" 
- "زي إيه؟ قوليلي" 


ج زی إن هيبقى في أجازات أكيد وهنزل مصر و..." 





- "ده مش حل يا نادية» أنا ماتجوزتكيش عشان تبعدي عني 
بالشهور وترجعي تقعدي معايا أسبوعين وتمشي! ده مش جواز 
ده!" 5 

- "ليه محسسني إن دي هتبقى حياتنا العُمر كله يا حسام؟! دي 


هو ع 


فترة مؤقتة!" 

- "ممفيش حاجة اسمها فترة مؤقتة يا نادية. الفترة بتجّر فترة, تُكره 
تسافري عشان تحضري ماجستيرء بعده تكملي للدكتوراة. بعده 
تقوليلي جات لي فُرصة شغل حلوة بره ومش عايزة أضيعها 
9 5 " 

- "يبقى تسافر معایا يا حسام" 


_- "وش 1 1$" 


اأ ب 


5 بره" 

- "أشتغل إيه بره؟ إحنا هنضحك على بعض؟ أنا كاتب يا نادية. 
كاتب وسیناريست» وبشتغل في واحدة من أكبر شركات الإنتاج في 
مصر.ء اللي بتنتج أفلام ومسلسلات مصرية! يعني لازم أفضل في 
مصرء لازم أحتك بالشارع والناس عشان أعرف أكتب عنهم وأعبر 
عن أفكارهم. لما أسافر هشتغل إزاي؟! أنا مش دكتور ولا مُهندس! 
أنا كاتبء لا الغة هيّ اللغة ولا الأفكار ولا الثقافة. هبدأ هناك 
من الصفر بعد ما بنيت اسم ومركز وبقى ليا مكانة كبيرة هنا؟ 
بقى ده كلام ناس عاقلين يا نادية؟!" | 





- "أمال كلام الناس العاقلين إن لو جات لي فُرصة عظيمة زي دي 
أسيبها؟! أتخلى عن حلمي عشان خاطرك؟! هو إنت ترضاها 
لنفسك يا حسام؟! يعني لو جات لك فرصة شغل حلوة في الخليج 
مقلاء كنت هترفضها؟" 
- "آه يا نادية كنت هرفضها! أو لو كانت ظروف شغلك غيري وگنتی 
هتقدري تشتغلي في أي بلد وأي كان کت هسافر وأخدك | 
وتشتغلي هناك إنما لو كانت ظروفك زيي كده وماينفعش تسيبي 
مصر كنت هرفضهاء عارفة ليه؟" 
سكت للحظة» قبل ما يقرب منهاء ويقول بصوت أهدى شوية: 
- "عشان بحبك» عشان مقدرش أبعد عنك أسبوع واحد! ده إنتي 
البو الال هان فة كه ماك نا وة بيفرعليا كأقه ينل فيا 
بالك لو بعدت عنك شهور وسنين! خليني أفكرك إحنا اتجوزنا ليه 
يانادية, اتجوزنا عشان نفضل مع بعض طول العمرء يبقى إزاي... 
إزاي تتخيلي إني مُمكن أقبل أو أرضى إني أبعد عنك؟!" 
سكت وهو بيبّص لهاء وبعدين مسك إيدها وهو بيقول: 
= "إنتي... إنتي تقدري تبعدي عني؟ 
فضلت بصاله ومردتش على طولء لإن گل الحاجات دي ماجتش في 
دماغها أصلاء رغبتها في إنها تسافر وتدرس بره كانت أكبر من إنها 
تفكر في إيه اللي هيحصل لو بعدت عن "حسام'. أكيد كانت مُتخيلة 
إن الموضوع هيبقى صعب عليهم» بس متخيلتش أبدًا إنه مُمكن 
يوصل لإنها تتخلى عن حلمها بالسهولة دي» سكتت شوية. قبل ما 
تبص له وتقول بتردد: 





- "لا يا حسام» مقدرش أبعد عنك» بس..." 

= "مفية بس" 
مد إيده وقفل اللاب بالراحة. وكمل وقال: 

م "مدام ماتقدريش يا حبيبتي» بىقى تشياي الموضوع ذه من دماغك 
خالصء ودوري على منح هنا في مصر براحتك» وأنا هدعمك في ده 
ومش همنعك عنه أبدّاء وهفضل أدعمك عشان تبقي أحسن في 
شغلك» طول ما إنتي هناء طول ما إنتي جمبي" 
قرب منها وطبع بوسة على جبينهاء وبعدين مسك وشها بكفوفه 

الاتنين وقرّب منها أكتر. قبل ما هيل بيها على الكنبة ويبوسها بوسة 
طويلة على شفايفهاء خلت "نادية" توقف تفكير في الموضوع وتدوب 
فيهاء وكأن عقلها اتخدر في اللحظة ديء لما قلبها داق طعم القُرب منه. 
من حبيبها! 

ند ند 


- "بس للأسف يا علاء. مقدرتش أشيل الموضوع من دماغي بسهولة" 
سحبت سيجارة من علبة سجايري وولعتهاء وأنا بسألها: 
د "كنت حاسة بصراع» صراع جوايا مش راضي يهدىء ما بين قلبي» وعقلي" 
- "احكي لي أكتر" 
سكتت للحظة. قررت هىيّ كمان تولع سيجارة» وبعدين كملت.. 

مكانتش حاجة سهلة أبدًا إنها توقف تفكير في أكتر حاجة كان . 
نفسها فيها بجد. فُرصة الدراسة بره. عند الناس اللي بيقدروا العلم 
والعلماء» طول عمرها عندها طموح كبيرء وشايفة إنها تقدر توصل 
وتبقى زي زويل وفاروق الباز وغيرهم كنير. بس لو اتوفرت لها 
الإمكانيات الصح. والتعليم امناسب» فكرة إنها تتخلى عن ده كُله. 
إنها توافق تحجّم طموحها وتخليه لا يتعدى الشغل والدراسة في مصر 
كانت حاجة صعبة عليها جِدًاء أصل ليه يعني! ليه وعشان مين؟ 
عشان "حسام"؟! ده مش ذنبهاء مش ذنبها إنه رافض فكرة سفرها 
من أساسها وإنه شخص أناني و... 

"إيه اللي إنتي بتقوليه ده يا نادية؟". قالت لنفسهاء "حسام آخر 
واحد في الدنيا مُمكن يكون أناني. حسام ضحى بحاجات كتير جدًا 
وتعب وشقي عشان تتجوزواء وتكونوا مع بعض في الآخر. وطول عمره 
بياعميك ق دراسقك وشغلك وبيحترم كيانتك ومقيدزة وبيشاهى نيي. 
وسط معارفه المشهورين. واحد غيره كان قعدك ف البيت ومخلاكيش 
تشتغلي أصلاء مش كده ولا إيه؟!" 


"أيوة بس... بس ده مش صح! مش معنى إنة معملش معايا كده 
إني أوافقه وأتخلى عن حلمي في السفر والدراسة بره. آنا مش عايزة 
أحقق كياني هناء مش عايزة أفضل هنا!" 


"محدش بياحُد كل حاجة يا نادية" 


"ومين قال إلي طا أبقى عايزة أحقق طموحي» ببقى ده گل حاحجة؟" 


"يكفيكي زوج بيحبك وبيموت فييي» وإنتي بتموتي فيه. يكفيكي 


إنه راجل مُتفهم ومُناصر لشغلك. مش لازم تفكري في أكتر من كده 

فضلت "نادية" في الحيرة دي لفترةء قلبها بيقول مش لازم وعقلها 
بياخدها غصب عنها للتفكير في حياتها اللي هتتغير تماما لو سافرت 
تدرس بره» الصراع جواها كان قويء ما بين إحساسها بإن "حسام" معاه 
حق» وإنه مش طبيعي إن اتنين متجوزين يتفرقوا بالشكل ده. وما بين 
تفكيرها اللي بيقول لها مش منطقي تتخلى عن حلمها بالبساطة دي, 
بعد ماعاشت سنين بتحلمه وبتسعى إليه. بعد كل التعب اللي تعبته 
في الجامعة عشان توصل له وتحققه في الآخر. غمرها ما تخيلت للحظة 
إن التعب ده كُله. هيبقى في الآخر نتيجته إنها ترضى بنصيبها وتشتغل 
في مصر أي حاجة» زيها زي غيرهاء من غير ما تحاول تبقى أحسن حد 
في مجالهاء من غير ما تسيب بصمة تخلد اسمها في التاريخ.. 

عقلها كان بيحاول يقنعها إنها بتضحي بحاجة مش سهلة. وإنها 
ماينفعش تضحي بيها من الأساس» أما قلبهاء فكان مصدق "حسام" 
وبيخليها تفكر في كلامه طول الوقت» فضلت "نادية" تتخيل إيه اللي 
ممكن يحصل لها لو بعدت عن "حسام" وإنها فعلا مش هتقدر 
تستحمل البُعد زيه بالظبطء ده "حسام"! عشرة العمر والحبيب 
والزوجء أكتر حد بتحبه في الدنيا دي كُلهاء أكتر حد اتعودت عليه وعلى 
قربه منهاء إزاي مُمكن تصحى في يوم ومتلاقيهوش جمبها على السرير؟! 
إزاي هترجع لبيتها من غير ما تجري عليه عشان ياخدها في حُضنه؟! 
هتعيش إزاي من غير لمسته؟! من غير حُبه وخوفه عليها وحنيته؟! 

قلبها كان بيحاول يقنعها إن بُعدها عن "حسام" هيكون مُتعب 
ليها جدًا على الصعيد النفسيء وإن هيبقى صعب عليها جدًا إنها 
تعمل أي حاجة في حياتها وهو مش موجود. فكرت في إنها لو سافرت 
.فعلا وسابته» هيّ مُمكن ماتقدرش تكمل في الدراسة ولا في الشغل! 





لإنها كانت بتتحامى فيه من مصاعب الحياة ومتاعبهاء في الجامعة 
مما كانت بتحس بصعوبة في الامتحانات أو إن الدنيا مش متظبطة في 
مشروع أو بحث بتعمله. كانت بتجري عليه تحكي له وتشكي له 
تطلع كل اللي جواها قدامه» تقوله إنها زهقت ومش عايزة تكمل في 
الكُلية وإنها جابت آخرها خلاص» عشان في اللحظة دي بمسك إيديها 
ويقربها منهاء ويقول لها إنه مش هيسمح لها تستسلم مهما حصلء 
وإنه هيفضل معاها وفي ضهرها لحد ما تعدي الأزمة دي» وده اللي كان 
بیحصل فعلًاء كان بس يكفيها وجوده» يكفيها إنه يكون قاعد قدامهاء 
مسك إيديهاء يبص لها بكُل حُبٍ ويقول لها بل صدق إنها قدهاء 
وتقدر تعمل أي حاجة, "حسام" كان داها مآامن بيها وبإمكانياتها 
وقُّدراتهاء كان دايا مصدقها وبيدعمها وبيشجعهاء وده كان أكتر من 
كافي بالنسبة لها عشان تعدي كُل صعب وتنجح فيه» عشان في النهاية, 
تلاقيه قاعد قُدامها في أول كرسي وسط الناس اللي بتصقف لها على 
نجاحها في بحث أو مشروع» بعيون كلها فخر وسعادة. وكأنه بيقول 
لها.. 

"صدقتيني؟ صدقتيني يا نادية؟ مش قلت لك إنك تقدري". ف 
ترد عليه بضحكتها اللي مزينة وشهاء وكأنها بترّد عليه وبتقول له 
"أيوة. أنا أقدر. طول ما إنت هنا يا حسام ".. 

طول ماهو هناء طب لو مبقاش هناء هل تقدر؟! ولو قدرت» 
هل هتبقى سعيدة وهيٍّ بتحقق نجاحاتها لوحدها زي ما بتبقى 
سعيدة وهي معاه؟ 

قلبها كان بيقول لأ. وعقلها كان بيقول مجربتيش عشان تقدري 
تُحكمي» يمكن تقدري.. 





فقلبها كان بيرد ويقول... ومكن لا! 

في النهاية. قررت إنها تبطل تفكير في الموضوع على الأقل بشكل 
مؤقت» قالت لنفسها إنها كده كده مش لاقية منحة كويسة» وفرصة 
قبولها في منحة تكاد تكون معدومة. قررت إنها هتبطل تدور على 
منح» وهتركز في شغلها أكتر. بدل ما كانت معتبراه شغل مؤقت لحد 
ما تلاقي منحة» وفعلا ابنتدت تعمل كده وتركز في شُغلهاء وبقى يومها 
بيدور ما بين الشغل والبيتء والبيت والشغل.. 

وبمرور الوقت» إبتدا ضغط الشغل يزيد عليهاء والاهتمام ب"حسام" 
وبالبيت بقى حاجة تقيلة وصعبة عليها أويء كانت كُل يوم بتصحى 
الضبِح بدريء قبل "حسام" تاخد دش وتدخل المطبخ. تحضر الفطار 
ل "حسام" وبعدين تجهز عشان تنزلء "حسام" كان شغال في الميدياء 
يعني ماكنش مُرتبط بمميعاد مُعين لازم يقوم يروح الشغل فيه. فكان 
دامًا بيصحى بعد ما "نادية" تنزلء وما كان بيقوم كان بيلاقي فطاره 
خن وجاهز.ء أما "نادية" فيُعتبر مكانتش بتلحق تفطر وهي في البيت, 
كانت بتنزل وتقول هتفطر في الشغل. بس ضغط الشغل كان بينسيهاء 
لحد ما تحس إنها هتسقّط خلاص, فتبعت تجيب أي حاجة تاكلها 
لحد ما تروّح. وطا كانت بتروح مكانتش بتلاقي "حسام" في البيت في 
الأغلب» كان بيتأخر شوية في شغله.. 


"نادية" مكانتش بتلحق تستريح» يدوبك تغير هدومها وتجري 
على المطبخ عشان تحضر الغداء عشان "حسام" لازم يرجع ويلاقي 
الغدا جاهزء كان بيبقى صعب عليها جدًا يرجع وهي لسه بتطبخ» 
كان بيُقعد كل شوية يقول لها إنه جعان وتعبان وعايز ياكُل. وهي 
مكانتش. بتقدر تستحمل كلامه ده» لأنها كانت بتبقى تعبانة وجعانة 





تمكن أكتر منه كمان. في بداية جوازهم ما كانت بتعمل الأكل كانت 
بتعمله بحب ونفس راضية. لكن دلوقتي» دلوقتي هي بتعمله غصب 
عنها! 

فكرت كتير في ده؟! هي ليه أصلا مُجبرة تتعب التعب ده كله؟ 
ليه بعد ما تخلص غدا وياكلوا تبقى مُضطرة ثقف تغسل المواعين 
في المطبخ بدل ما تقعد وتستريح؟! ليه يومها ينتهيٍّ بإنها مش قادرة 
تفتح عينيها من كُتر التعب؟! وليه يوم أجازتها يبقى مُقتصر على 
التنضيف والكنس والمسح بدل ما تُخرج فيه ولا تستريح وتنام براحتها! 

فكرت إن اللي بيحصل ده مش طبيعي» ومش عدل أبدّاء وده اللي 
خلاها تفاتح "حسام" في الموضوع ده» قالت له إنها تعبت» مابقتش 
قادرة تشيل هم الشغل والبيت مع بعضء وإنها محتاجاه يساعدها 
في شُغل البيت شوية, استنكر طلبها في البداية, قال لها إنه عُمره ما 
وقف في مطبخ ولا عمل حاجة ليها علاقة بشغل البيت» وإن مش 
طبيعي بالنسبة له إنه يقف يُطبخ ولا يغسل المواعين ولا يعمل 
أي حاجة من الحاجات دي» حاولت تقنعه إن مافيهاش حاجة. وإن 
الموضوع مش هيبقى صعب وإنها هتعلمه. قالت له مش لازم تطبخ 
على الأقل يتكفل با مواعين. وهي تطبخ» ويوم التنضيف يبقوا ينضفوا 
سواء "حسام" كان متردد وماكنش حابب يعمل الموضوع خالص» بس 
"نادية" فضلت تلح عليه. ولإنه بيحبهاء مقدرش يشوفها تعبانة كده 
وميساعدهاشء فقرر في النهاية إنه يساعدها فعلا ويشيل من عليها 
شوية في شغل البيت. 

- "للأسف. وقت الجلسة انتهى يا نادية!" 

- "حابب تعرف أكتر مش كده؟" 

- "جداء مش مُتخيلة قد إيه" 

- "أنا كمان عايزة أتكلم ياعلاء. بس مش مُشكلة. الدنيا مش 
هتطير. وكلها كام يوم ونتقابل تالي" 

- "حاسة إنك أحسن يا نادية؟" 

- "حاسة إني أخف. والدوا كويس إلى حد ماء بس لسه. معتقدش إن 

- "عشان لسه قُدامنا شوية» بس صدقيني» إحنا ماشيين كويس" 

- "أنا عارفة» وحقيقي مُتشكرة ليك يا علاء" 
ابتسمت لهاء في اللحظة اللي قامت فيها وسلمت علياء وبعدين مشيت.. 


¥ 





في اليوم ده. فضلت أفكر وأنا راجع في الطريقء إني خدت القرار 
الصح ببُعدي عن "أروى". والدليل على كده تفاصيل حكاية "خالد" 
وحكاية "نادية" اللي بيقولوا إن عدم اتفاق القناعات أمر مُرهق جدًاء 
وبيؤدي لتساؤلات كتير. ولصدع في جدار العلاقة» مُمكن يخلي العلاقة 
ك كنت بيفكر في ده طول الطريقء. لحد ما و صلت البيثت. وحطيت 
المفتاح ف البأاب» عشان اسمع صوت حد بيتحرك جوه! 
ا5 غضم تخضتء. وفتحت الباب بسرعة.. 
عشان ألاقى "أروى" واقفة في الصالة.. 
للحظة. حسيت إني بحلم» أو إن كل اللي مريت بيه قبل كده 
وانفصالي عن "أروى" كان هو اللي حلم» للحظة قلبي فرح. وأنا بتخيل 
إن "أروى" لسه موجودة. مامشيتش. بس فقت على صوت "أروى" 
- "إزيك يا علاء؟ آنا آسفة إني جيت البيت من غير ما أبلغك» بس 
آنا كلمتك كتير وإنت ماگنتش بترزد". 
سكت للحظة. رجعت فيها للواقع من جديدء وبعدين رديت وقلت: 
- "ولا يهمك يا أروىء إزيك إنتي؟" 
- "الحمد لله معلش مرة تانية بس كان لازم أجي عشان في حاجات 
تخصني گنت ناسياهاء ومحتاجاها دلوقتي جِدًا" 
دخلت ورديت الباب وراياء مقفلتوشء. واتحركت خطوتين ناحية 
الصالة وأنا بقول: 





- "إيه اللي إنتي بتقوليه ده بس يا أروى؟! ده بيتك, يعني تيجي في 
أي وقت ومن غير استئذان" 
- "كان بيتي" 
قالت الجُّملة الأخيرة بنبرة يكسوها الحُزنء وجعتني الكلمة, 
ومقدرتش أرد عليهاء حاولت تغطي على اللي قالته. فابنتسمت وهيّ 
بتقول: 
- "على العموم أنا خدت اللي أنا عايزاه خلاص" 
- "أنا... اتكلمت مع المحامي. وحددت معاه ميعاد الأسبوع الجايء 
يعني خلاص» كلها أيام والموضوع هينتهي" 
ابنتسمت همرارةء وهزت راسهاء وبعدين ابتدت تتحرك ناحية الباب» 
مرت من جمبيء قبل ما ألاقيني بسألها فجأة: 
- "ده اللي إنتي عاوزاه يا آروی» مش کده؟" 
بصت لي بعدم فهم» فكملت وقلت: 
- "ده اللي إنتي عاوزاه؟ ولا... ولا إحنا اتسرعنا ما خدنا القرار ده؟" 
سكتت شوية» فكرت فيهم على مهلهاء قبل ما تجاوب وتقول: 
- "اتسرعنا؟ معرفش» معرفش يا علاء إذا گنا اتسرعنا ولا لأ¿ بس 
أكيد... أكيد مش دي الحاجة اللي أنا عاوزاها" 
سكتت تاني» وابتديت ألاحظ الدموع بتتكون في عينيهاء وبعدين قالت: 


- "الحاجة الوحيدة اللي أنا عارفاها ومُتأكدة منها يا علاء هيّ إني 

قالت الكلمة الأخيرة عشان تنزل في قلبي وتقسمه نُصين.. 
- "وإن إنت كمان بتحبني" 
| وكأنها بتدعولي إني أرمي كُل حاجة ورا ضهري» وأجري على حُضنهاء 
زي ما كنت بعمل زمان.. 
- "لكن... لکن غير كدهيا علاء. فأنا معرفش»› حقيقي معرفش إيه 
الصح وإيه الغلط" 
الباب ال موارب وتُخرج منه. خرجت. ومقفلتوش برضوء سابته موارب.. 
لإن هو ده حالنا سواء لحد اللحظة دي» برغم كل شيء. برغم 
الوجع والفراق» برغم كلامنا للناس إن كُل شيء انتهىء إلا إن الباب لسه 
الباب ما بينناء لساه موارب.. 


HHH 








0 للناحا.. 


"أول يوم في البُعد.. يوم بيعدي سی عم قا فق عمرين.. ماشي 
لوحدك تسأل نفسك هو أنا رايح فين؟" 

"سارة" كانت كل حاجة بالنسبة ل"خالد". الصديقة. الحُب الأول 
والوحيد. الزوجة» وعشرة السنين.. 

فكرة إنك تبني حياتك على حد وفجأة الحد ده يختفي من حياتك 
هى فكرة مُرعبة جدًاء ناس كتير بتتجنب إنها تنفذها حتى لو كان 
الاختيار الصح. لعلمها إنها بعد كده هتتوه وهتتعب أكتر من تعبها 
وهيّ مع الشخص ده. وده اللي حصل ل"خالد"» الموضوع كان مختلف 
تمامًا عن فراقه الأول عنها أيام الجامعة. هنا هو فارق زوجة» حبها 
بشكل مُختلف تمامًا عن أيام الجامعة» عاش معاها وعاشرها وشاف 
كل تفصيلة حلوة فيها عن قُربء حُضنها كان ملاذه وملجأه لما كانت 





الحياة بتضغطه. قلبها كان حنين عليه. كان فيها حاجات كتير حلوة 
تخليه دايا يأجل قرار البُعد. كفاية حُبه ليهاء كفاية حُبها ليه. كفاية 
إحساس انتزاع الروح اللي كان حاسس بيه» وكأنه ساب روحه على 
باب البيت قبل ما ينزل يوميها.. 

زمان» كانت بتقوله إن قلبه معاهاء شايلاه وبتاخد بالها منه 
ومحافظة عليه. يبدو إنه لها مشي نسي يطالبها بيه. أو هكن قلبه 
مستوعبش إنه هيهجرها ويرجع له. فقرر ميرجعش وفضل معاهاء هو 
ده اللي "خالد" كان حاسس بيه وقتهاء إنه من غير قلب» بس برغم 
إحساسه بالفراغ ما بين ضلوعه. إلا إن الوجع كان موجود. قاسي وموم 
لأقصى درجة. رهيب» ومش مفهوم! 

حاول "خالد" على قد ما قدر إنه يفكر نفسه هو ليه عمل كده 
ليه سابها وقرر يتخلى عن كل حاجة حلوة ما بينهم» أكيد الموضوع 
ماكنش سهل علیه» بالعكس ده كان أصعب من کل قرار اتخذه قبل 
كده. کان أصعب حتى من تخليه عن مُعظم قناعاته ومبادئه عشانهاء 
لإن في النهاية تخليه عن قناعاته ده كان ليه مردود ولو بشكل مۋؤقت» 
إنه يفضل معاهاء إنه يستمتع بكُل دقيقة وهو مع حبيبته. لكن 
دلوقتي» لما اتخلى عنهاء ماكنش لاقي أي مردود يهوّن عليه أو يحسسه 
إنه خد القرار الصح.. 

ف بالتالي. كان بيحاول يوجه تفكيره ناحية اختلافاتهم اللي ماكنش 
ليها حلء "خالد" كان إنسان غيور جدًا وهو نفسه كان مُعترف بده. في 
حاجات كتير ماكنش بيقدر يتحملها ولا يسمح بيها ممكن رجالة تانية 
يعتبروا مَفيش مشكلة فيها ويسمحوا بيها عادي. فضل يفكر نفسه لما 
في بداية ارتباطهم قبل ما يتجوزواء كانت محاوطة نفسها بأصدقاء ولاد 





كتير جدًاء وكانت مُمكن تنزل تقابل واحد من صحابها دول من غير 
ما تقوله. وترجع تحكي له عن يومها معاه. الموضوع ماكنش راكب 
على دماغ "خالد" خالص.. 

"يعني إيه؟" كان بيسأل نفسه» "يعني إيه يبقى عندك صديق ولد 
وإحنا مع بعض؟ تنزلوا وتخرجوا سواء تضحكوا وتهزروا مع بعضء 
تتكلموا عن أدق تفاصيل حياتكواء تسمعي منه مشاكله وهمومه 
ويسمع منك حاجات مُمكن متحكيهاليش! إنتي ماكُنتيش مُدركة 
الموضوع مؤذي بالنسبة لي قد إيه. لإن بالنسبة لك كان وإيه يعني؟ 
إيه المشكلة مدام بحبك إنت وعايزاك إنت؟ المشكلة ببساطة إني عايز 
مشاعرك واهتمامك ونك ميبقوش لراجل تان غيرئ! زي ما آنا كنت 
معتبرك الصديقة والأم والحبيبة والزوجة» ونت بخاف على مشاعرك 
وعلى إني أجرحك عرفتي لواحدة متحبيهاش أو متستريحيش ليها! 
المشكلة إن محدش بيقدر يتحكم في مشاعره ولا نظرته للشخص اللي 
قُدامه. وبرغم ثقتي فيكي اللي ملهاش حدود إلا إني مش هقدر أثق 
في أي راجل بتقربيه منك بحجة صداقة أو عشرةء إيه اللي يضمن لك 
إنه زيك؟ بيعرف يفصل مشاعره كويس؟ إيه اللي يضمن لك إنه 
مايحبكيش لاهتمامك بيه؟ إيه اللي يمنعه إنه يحس بممشاعر مختلفة 
ناحيتك لما يتعود على وجودك! إنتي بتبقي فاكرة إني لها بتضايق 
وبتعصب من علاقاتك برجالة تانيين ده لإني مش واثق فيكي أو مش 
واثق في نفسي أو حاسس إنك ممكن في يوم تبطلي تحبيني وتروحي 
بمشاعرك لحد منهم» لكن الحقيقة مش كده. الحقيقة إني ماحبش إن 
البنت اللي أنا بحبها تبقى بتقسم مشاعرها واهتمامها بالتساوي على 
أكتر من راجل في حياتها! ده حبيب وده صديق مقرب وده صديق 
دراسة وده صديقي في الشغل! الحقيقة إني ماحبش أشوف منظر زي 





اللي شفته لما رُحت لك الشغلء لما واحد زي عمرو لمسك عشان 
تُدخلي العربيةء لما عينه منزلتش من عليكي وتفحصت كُل جُزء فيي 
وإنتي نازلة من عربيته.. 

ده عادي؟ ده مافيهوش مُشكلة؟ ده أنا المفروض أرضى بيه وأتعامل 
معاه من غير أي تعب ولا أي أذى نفسي؟ إزاي وإنتي السبب؟ إزاي 
وإنتي اللي بتدي الضوء الأخضر لكل واحد منهم لما تتعاملي معاهم 
بطبيعتك وعفويتك» بضحكك وهزارك واهتمامك» وإزاي وإنتي بتخلي 
گل واحد منهم يتعود على وجودك وتبقي جُزء مُهم من حياته 
ويومه؟ أنا المفروض أقبل بده؟! 

طب وأنا؟! مقبلتش ده عليكي ليه؟ ماقسمتش اهتمامي على 
صحباتي البنات ليه؟ غلطتي يعني إني ماكنشش زيك؟" 

فكر "خالد" في إن دي كانت غلطته فعلا في الموضوع ده وإنها 
كا تسكن قادرة تفهمه لإنها مكانتش مكانه ولا عغمرها هتفهم طبيعة 
الراجل وغيرته من أقل احتكاك براجل غيره» المشكلة إن "خالد" كان 
مقتنع إنه مش عامل فيها سي السيد ولا حاجة. ماكنش بيضيق عليها 
الخناق مثلا ورجلي على رجلك في كل مشوارء ماكنش بيمنعها من 
الشغل بالعكس كان بيشجعها عليه وعلى إنها تبقى أحسن وأحسن. 
ماكنش بيتخانق على حاجة متعملتش في البيت أو غيره. "خالد" كان 
شايف إنه طبيعي وغيرته عليها طبيعية. وإن هيّ.. هيّ اللي طبيعتها 
مبتتوافقفش معاه.. 

حاول "خالد" يركز کل تفكيره على الحاجات اللي كانوا مُختلفين 
فيهاء حاول يشغل عقله أكتر عشان مشاعره تهدى. زي ما فكر في 
عدم احترامها لغيرته وإصرارها على الإبقاء على أصدقاء الجنس الف 





زي إنها تبقى تشتغل مع حد كانت بتحبه وكان بيحبها زمان وتتعامل 
معاه من ورا ضهره» زي موضوع الجواز اللي كان رافضه تمامًا وفي النهاية 
قبل بيه لإنه التطور الطبيعي لعلاقتهم» وعشان يعفيها من كلام أهلها 
وكلام الناس اللي كان بيئذيهاء وفي النهاية اتضح له إن تخليه عن قناعته 
كان غلط لإن علاقتهم الزوجية فشلت» وأخيراء موضوع الخلفة» اللي لو 
كانوا اتفقوا على كل حاجة كان هييجي الموضوع ده بمنتهى البساطة 
ويهد كل شيء» لإنها مكانتش هتستوعب خوفه من المسئولية ورفضه 
التام للفكرة. غريزتها كانت هتبقى أكبر منهاء كانت هتعوز تخلف› 
وده حقهاء مش ذنبها إن "خالد" كان معقد نفسيًا من الموضوع ده 
بسبب طفولته الكئيبة» حاول "خالد" يقنع نفسه إن كده أو كده 
ال موضوع كان هيبوظ وينتهي.. 

"عارف لبه يا خالد؟". قال لنفسه. "لإن في حاجات مهما حاولنا 
وعافرنا مَفيش فيها اتفاقء في حاجات يا خالد. يا إحنا الاتنين نعوزهاء 
يا إحنا الاتنين منعوزهاش!" 


وبرغم کل ده» برغم كل التحاليل المنطقية اللي كانت بتؤدي في 
النهاية لنفس النتيجة. إن القرار اللي خده كان صح إلا إنه فضل 

"في ناس كتيرة بتتهمني في حُبي ليك.. قالوا عشت بهمل نفسي وأنا 
بهتم بيك.. وأنا اللي تاه بعدك وأنا.. برضو اللي بيدور عليك" 


RN# 


مال بجسمه لقُدام وهو بيقول: 


- "لحد ما هايدي قررت تدخل حياتي يا دكتور" 





بصيت له باستغراب» وبعدين قُلت له: 
- "هايدي! هايدي مين؟" 
ابتسم» سرح بخياله وقال: 
- "هايديء تبقى الأنثى الكاملة, البنت اللي طول عمري بتمناها" 


HHH 


- "إيه ده؟ إنت لسه مامشتش؟!" 


"خالد" كان قاعد على مكتبه في الشغلء فاتح اللاب توب قُدامه 
ومسحول في شغله. في اللحظة اللي سمع فيها صوت "هايدي" عند 
باب المكتب» بص لهاء تأملها للحظة وبعدين قال: 


- "لآ لسه» ورايا حاجات كتير محتاجة تتسلم قبل يوم الخميس, 
ولسه مخلصتش نُصها حتى" 
- "أنا مش فاهماك بصراحة. ليه بتضغط نفسك كده؟ وريني وريني 
بتعمل إيه" ظ 
اتحركت ناحية المكتب. سحبت قرسي وقعدت جمب "خالد"“ 
ومالت بإيدها ناحيته عشان تمسك الماوس» مناخيره ابتدت تُلقط ريحة 
البيرفيوم بتاعهاء كان جذاب جدًاء عينه وقعت على إيدها ودراعها 
غصب عنه. بشرتها كانت تبان ناعمة جذاء مقدرش هنع نفسه من 
إنه يتأملهاء شعرها الأحمر الطويل الناعم النمش المنتشر على وشهاء 
عيونها الزرقاء وشفايفها المكتنزة. عينيه اتحركت على بقية جسمهاء كان 
مرسوم ومنحوت زي تماثيل الآلهة الإغريقية. صدرها كان بيعلو ويهبط 
خلال تنفسهاء بطنها كانت مشدودة. وكانت حاطة رجل على رجل 





للكلمة. الجسم المثالي بالنسبة له. اال الملائكي العو واللي أضاف له 
الميك أب سنة شقاوة. "خالد" كان بقاله سنين مُنفصل عن "سارة"". وق 
خلال الوقت ده كله مشافش واحدة قدرت تجذب كيانه بالشكل ده. 
زي "هايدي".. 
"واضح إنك | . 1 [" 
59 "إيه؟” 
ارتبك وبص لهاء هل خدت بالها من نظراته؟! لقاها بتيّص له 
وبتقول له: 
- "الشغل كله ملخبط. الظاهر إن في حاجة شاغلة تفكيرك ومش 
مخلياك عارف تركز 
حد ا إنت لسه بتفكر فيها؟!" 
وقالت: 
"أنا آسفةء أنا عارفة إننا مش صُحاب أويء. بس برغم كده إحنا 
< عشرة وبقالنا سنن بخ بنشتغل مع بعضء» وأنا حقيقي زعلانة 4 علىك› 
ومش حابة أشوفك كده" 


- "ماتقلقيش يا هايديء الموضوع ده انتهى خلاص" 





- "وما هو انتهى, ليه مرجعتش خالد بتاع زمان لحد دلوقتي؟! ليه 
لسه في نظرة حزن وانكسار في عينيك؟ ليه... لسه مش كويس؟!" 
كلامها نزل على قلبه زي البلسم» ماكنش عارف يرد يقول إيه 
- "أنا... أنا..." 
- "إنت محتاج تفرفش يا خالد" 
مدت إيدها وقفلت اللاب توب خالصء بص لها "خالد" باستغراب 
وهو بيقول: 
- "إنتي بتعملي إيه؟" 
- "طول ما إ إنت في الحالة دي لا هتعرف تشتغل ولا تنه تنتج ولا تعمل 
أي حاجة» قوم معايا" 
- "على فين؟" 
- "هسهرك سهرة ماتحلمش بيها" 
- "سهرة إيه بس يا هايديء أنا ورايا شُغل كتير و..." 
مدت إيدها ومسكت إيده. و تبتت فيها بقوة. كان عنده حق, 
a 020‏ 


- "هتنبسط والله. عشان خاطري" 
يقاوم سحرهاء بس فى حاجة جواه استنکرت مقاومته.. 
"وفيها إيه؟". سأل نفسه. "فيها إيه لما أقوم معاها وأحاول 
أنبسط شوية؟! مش أحسن من السجن اللي آنا حابس نفسي فيه 


بقالي سنين؟! مش يمكن... تبقى هيٍّ المهرب لحياة جديدة؟! حياة 
أجمل من اللي عشتها قبل كده؟!" 
فجأة, ساب "خالد" نفسه تقع تحت تأثير سحرهاء شبك إيده ف 
إيدها وهو بيبتسم» وبيهز راسه وهو بيقول: 
- "ماشيء يلا بينا" 


- "مساء الخير» حضراتكم حاجزين ولا... إيه ده.. هايدي! يخرب 
عقلك معرفتكيش! غيرتي لون شعرك إمتى؟” 
خدت الراجل اللي واقف على باب الديسكو بالحضن وهيّ بتقوله: 
- "إيه رأيك؟ مش كده أحلى برضو؟" 
- "طول عُمرك طقة والله" 
- "حبيبي يا جوء قولي» في حد من الشلة جوه؟" 
- " ما إنتي عارفاهم بيسهروا خميس وجمعة بس" 
غمزت ل"خالد" وهی بتقوله: 
- "مصلحة» عشان نبقى على راحتنا" 
معرفش يرّدء فجأة لقى "جو" ده بيبتسم له وهو بيقول: 
- "منورنا يا فندم» اتفضلوا" 
سحبت "خالد" من إيده ودخلوا من الباب» عشان يتفاجئ بعام 


جديد عليه. صوثت مزيكا عالي» الوان بتنور وتطفي» وعشرات من 





البشر بيُرقصوا في المكان كُله. وسط جرسونات كتير لابسين نفس الطقم 
بيعدوا من حواليهم عشان ينزلوا المشروبات على الترابيزات» الوضع 
كان جنوني. فوق قُدرة أي عقل إنه يشهده لأول مرة ويتقبله عادي» 
سحيتثه من إبده وس ط الرقص والأضواء لحد ما وصلوا لترابيزة فاضية, 
كانت صغيرة بكراسي عالية, قعدته على كرسي منهم. وقالت له: 

598 11 © لك هنا و9 عيلك تاي" 

- "رايحة فين؟!" 

- "متخافش, هعمل حاجة وجاية على طول" 


وهي بتتحرك وقفت واحد من الجرسونات وهمست ف ودنه وهی 
بتشاور على الترابيزة» الجرسون هز دماغه ومشي» فضل "خالد" مراقبها 
وهي بتتحرك وسط الناس وبتتمايل بجسمها على نغمات المزيكاء 
لحد ما لقاها وصلت للولد اللي بيشغل الدي جيء» وأول ما الولد 
ده شافها راح حاضنها وبايسها على خدهاء "خالد" استغرب جدًاء مش 
من الفعلء استغرب لإنه محسش بالضيق أو بالغيرة خالصء وبعدين 
استنكر استغرابه ده وسأل نفسه.. 

"وأنا هغير عليها ليه يعني؟ آنا مالي ومالها أصلّا؟" 


في اللحظة ديء رجع الجرسون وفي إيده مشروبين ونزلهم على 
الترابيزة. ومشي» فضل "خالد" باصص للمشروب شوية. وبعدين رجع 
يبص ناحية "هايدي" مرة تانية. لقاها بتقول للدي جي حاجةء والدي 
جي هز دماغه ليها بتلقائية. سابته بعدها واتحركت ناحىة "خالر" 
مرة تانية» حاول "خالد" يشغل نفسه بأي حاجة عشان ااا 
إنه كان بيبّص عليهاء وملقاش غير الكاس اللي قدامه» مسكه. وشرب 





منه شوية صغيرينء الطعم عجبه. كان مسكر وفيه مذاذة في نفس 
الوقت. ف اللحظة دي وصلت "هايدي”, بصت له وهی بتېتسم وقالت 
له: 
2 1 : 9 $" 
5 "جد" 
- "ده اسمه لونج أيلاند. كوكتيل لذیذ» كنت مُتأكدة إنه هيعجبك" 
- "إنتي بتيجي هنا كتير يا هايدي؟” 
- "مرة في الأسبوع على الأقل» أصل شغلانتنا دي مُهلكة للأعصابء 
عشان كده باجي هنا عشان أفصل وأفرفش شوية" 
ق اللحظطة دي» امزيكا وقفتء واشتغلت مزيكا جديدة أهمدى 


ورتمها أبطأ. بصت "هايدي" ناحية الدي جي وهي بتبتسم لهء قام 
مشاور لها بإيده. بصت ل"خالد" فجأة وقالت له: 


38 وعم 
535 "ناد إيه؟!" 
مسكته من إيدهء وسحبته ناحيتها وهي بتقول له بدلع: 
EE‏ 11 1 لله if‏ 
اتحركت بيه خطوتين, حطت إيديه الاتنين حوالين وسطهاء وحاوطت 
رقبته بإيديهاء وابنتدت تتمايل معاه على نغمات المزيكاء طولهم كان 
متقارب» فده سمح لها إنها تسند بدماغها عان كتفه. وشفايفها تقابل 
رقبته. شوية شوية ابندت تتعمق في حُضنه آکتر» وهو کمان» کان 
بيضمها ناحيته بقوة. للحظة حس بسعادة وجسمها الجميل الداق 





ملاصق لجسمه بالشكل ده. ماكنئنش قادر يحدد هل ده لإنه كان 
مبسوط فعلاء ولا ده تأثير الكحول اللي شربه. فضلوا على الوضعية 
دي لدقايقء شعر فيها "خالد" إنه عايز البنت ديء عايزهاء. بل ما 
تحمله الكلمة من معنىء. ووصل لقمة شعوره ده. ما قررت "هايدي" 
إنها تطبع على رقبته بوسة من شفايفهاء بوسة طويلةء ومُثيرة لكل 
الغرائز.. 


- "إنت عايش هنا لوحدك» مش كده؟" 
قفل "خالد" باب الشقة وراه» وهو مش مصدق لحد اللحظة دي 
إنه طلب منها تيجي معاه البيتء وإنها وافقت بالسهولة دي. لف 
وواجههاء وبعدين قال: 
- "أيوة, دي الشقة اللي أنا اتربيت فيهاء خالتي الله يرحمها كتبتها 
مش هتلاقي هنا كوكتيلات والكلام ده" 
کے "ماية كفاية" 
قالتها بابتسامة, اتحرك "خالد" بعدها ناحية المطبخ عشان يجيب 
اطاية. وهو هناك بَدَر لذهنه سؤال» فقرر يسأله ل"هايدي" من غير 
مايفكر. على صوته عشان تسمعه وقال: 
= قوليلي يا هايدي. هو إنتي متجوزتيش لحد دلوقتي ليه؟" 


- "وهما اللي اتجوزوا عملوا إيه يعني؟ متأخذنيش يا خالد بس 
ئص لنفسك كمثالء. اتجوزت والعلاقة فشلت» وعشت سنين في 





تعاسة» هو ده اللي بيحصل لأغلب الناس اللي بتتجوزء. يا يتطلقوا 
ويعيشوا في تعاسة. يا يفضلوا مكملين في علاقتهم ويفضلوا برضو 
تعساء» الجواز مشروع فاشل يا خالد. إيه اللي يخليني أتجوز لما 
مُمكن أعيش بحُرية؟ من غير أي حاجة تربطني أو تقيدني؟ لعلمك 
بقىء أنا بقالي سنين رافضة الجواز وعايشة بالطول والعرضء 
وعُمري ما حسيت إني خسرت حاجة: بالعكس, گل صحابي اللي 
اتجوزوا بيقولوا يا ريتنا ما اتجوزناء وأنا الوحيدة فيهم اللي لسه 
مبسوطة وسعيدة" 
ابتسم وهو بيسمع كلامهاء وافتكر تمسكه هبدأ عدم الزواج وهو 
صُغيرء وإزاي كان بيفكر بنفس طريقتها دي» صب الماية في كوباية 
واتحرك بيها ناحية الصالة. ولكنه ملقاهاشء. فضل يبّص حواله وبعدين 
قال: 
- "روحتي فين؟" 
- "أنا هنا" 
الصوت كان جاي من أوضته. قالت الجُملة الأخيرة برقة ونعومة, 
بلع "خالد" ريقه وحس برجفة في قلبه غير مفهومة. ماكنش قادر 
يحدد هل كان خايفء. ولا متحمس» اتحرك بخطوات بطيئة ناحية 
الأوضة. ودخلء لقاها ناهة على سريره: على جمبهاء عشان تبان 
مُنحنيات جسمها أكتر. كانت ماسكة في إيدها صورته اللي كان حاططها 
على الكومودينوء وبتيّص لها باهتمام وهي بتقول: 
- "كان شكلك حلو وإنت صغير" 


بصت له وهيّ بتعض شفتها السفلى برفق» وبعدين قالت بدلع: 





- "بس شكلك أحلى وإنت كبير" 
اتحرك ناحيتها بالراحة. قعد جمبها على السريرء اتأملها للحظة 
وبعدين ناولها كوباية الماية. خدتها منه وشربتها من غير ما تنزل 
عينها من عليه» كان خلاص» بيجيب آخره. أدرك اللي هيحصل بينهم 
دلوقتي» وكرد فعل اعتيادي منه فتح درج الكومودينو وفضل يدور 
إيهء راحت مايلة عليه ومسكته من دراعه وهي بتقوله: 
- "مالوش لازمة اللي إنت بتدور عليه ده» مش هنحتاجه" 
- "مش هنحتاجه إزاي؟!" 
- "آنا شايلة الرحم" 
اتفاجئ بجُملتهاء رد وقال: 
- "ليه كفى الله الشر! كنتى مريضة أو حاجة؟" 
- "لأ خالص» أنا شايلاه بإرادق" 
مقدرش يخبي صدمته من الجُملة الأخيرة. غمره ما توقع إجابة 
زي ديء ولا كان في مُخيلته إن في واحدة ست تقدر تتخلى عن رغبتها 
دراعها بالراحة وبعد عنها للحظة. وهو بيسألها: 
- "ليه شلتي الرحم؟ وإزاي قدري تعملي كده؟!" 
ضحكت بشدة. وبعدين قالت: 
- "يعني واحدة ملهاش في الجواز وکل يوم مع واحد. فكرك هتبقى 
عايزة تخلف عيل من علاقة غير شرعية؟ يا خالد. آنا طول عمري 





ف الدُنيا دي لوحديء اتولدت وملقتش لا أب ولا أم» مُستحيل أفكر 

أجيب عيل الدّنيا دي وأشيل مستوليته. آنا يوم ما قررت أعمل 

العملية وأشيل الرحم» كنت واثقة إني عُمري ما هندم على ده» أنا 

واحدة خُرة, لا محتاجة راجل يُربطنيء ولا عيل أشيل مسئوليته 

على كتاف" 

كان مصدوم من طريقة تفكيرهاء بس في نفس الوقت ماكنش 
مصدق إنه لقى واحدة مش عايزة تخلف زيه. وكمان مش عايزة 
تتجوز! مالت عليه وهمست في ودنه وهي بتقول: 

- "ده غير إن العلاقة بتبقى أجمل بكتير من غير الحاجات اللي 

بتمنع الخلفة ديء وهتشوف بنفسك" 

عضته في ودنه بالراحة» أثارته أكتر» فجأة لقى نفسه بيترمي عليهاء 
بيحاوطها بدراعاته» بيبوسهاء بيتحرك بإيده على گل جّزء من جسمهاء 
مقاومتوشء بالعكس كانت بتساعده. بتك زراير قميصه وبتقلعهوله. 
بتنأوه برغبة» بتملس بإيديها على عضلات جسمه. بتدفعه عشان 
يخترقها أكتر. "خالد" كان مُغيب في اللحظة دي» معمي بنار الشهوة 
اللي عذبته طول السنين دي» وحتى قبل ما ياخد القرارء عقله ماكنش 
معارضه. بالعكس كان بيشجعه. هيلاقي فين واحدة بالمواصفات دي؟ 
رافضة الجواز زيه» مش عايزة تخلف» تحت أمره في أي وقت من غير 
ما يُربطهم أي شيء» مابيحسش بالغيرة من ناحيتهاء مش هياد منها 
غير الجنس وبس.. 

مش هياخد منها غير... الجنس ويس! 

الجُّملة الأخيرة اترددت في دماغه فجأة. وبالرغم من انغماسه في 
العلاقة. لقى حاجة جواه بتوجعه. نفس الرجفة اللي حس بيها في 





المطبخ من شوية. فجأة إبتدا يحس إن نار شهوته بتنطفي جّواه 
بشكل غير مفهوم» وابتدا يستعيد وعيه. ورؤيته. تأمل "هايدي" مرة 
تانية» عريانة قدامه» جسمها تحت أمره. ولدهشته. ولأول مرة في 
- "مش قادر!" 
2 "إبه! مالك ؟" 
بصوت مرڌ تعش : 
- "مش... مش قادر أحسّك." 
مافهمتوش» قام فجأة من عليها برغم مُحاولاتها لاستقطابه مرة 
تانية› اتحرك بسرعة وكأنه بيهريا من حاجة بتطارده. وقف قدام 
الشباك. بص منه وهو مديها ضهره» وكأنه مش قادر يئص لها.. 
شاف انعكاس صورته على الإزاز» كان مخضوضء ومستغرب» كان 
عاوز يفهم, إيه اللي حصل؟! غريزته مكانتش ممانعة اللي بيحصل» 
عقله ماكنش ممانع اللي بيحصلء ليه قلبه رفض؟! ليه قلبه كان أقوى 
وكان له اليد العليا فوق غريزته وتفكيره؟! 
س "إنت لىد بتفك فيها؟" 
سألته وهيّ على السريرء مردشء ماكنش عارف يرد عشان تسأله 
هي سؤال تالي وتقول: 
- "إنت... لسه بتحبها؟" 





السؤال خلى قلبه يترج»› وكأنه بيجاوب مكانه وبيقول آه. مسكه 
وضغط عليه بقوة وهو بيفتكرهاء ملامحها وصوتها وريحتهاء سنينه 
معاها اللي حاول بمحيها من ذاكرته بځل قوته» گل ده رجع في لحظة. 
وكأنه انتکس» وكأنه لسه سايبها إمبارح.. 
52 "'مكرهتهاش" 
رد عليها بصوت مرتعش» وكمل قال: 
- "مقدرتش أكرهها!" 
فضلت "هايدي” بصاله» اتنهدت بعدهاء وقامت من مكانها وهي 
وبعد ما خلصتء. اتحركت ناحيته بالراحة. حضنته من ضهره حضن 
يتخطى "سارة". وفجأة. لقاها بتسيبه وبتتحرك ناحية باب الأوضة 
وهي بتقول: 
- "أنا آسفة لك يا خالدء حقيقي آسفة" 
سكتت للحظة. وبعدين قالت: 
- "آسفة لإني ماكُنتش كفاية" 
سابته بعدها وخرجت من باب الأوضة. في اللحظة اللي فكر فيها 
ف "سارة"” ومس لنفسه وقال: 
- "ومحدش أبدًا هيكون كفاية" 


XH 





بصيت له. وأنا مش عارف أرّد ولا أتكلم. للحظة تخيلت نفسى 
شكاتتة: ا كنت بفكر ألاقي بديل ل"أروى" في "نادية". واستوعبت قد 
إيه الفكرة كانت مرعبة! ومقدرتش استمر في تخيلهاء حاولت أبان 
ثابت قُدامه على قد ما قدرت. بصيت له. خدت نفس عميق 
وبعدين قلت له: 
- "وبعدين يا خالد؟ إيه اللي حصل بعد كده؟" 
فضل باصص للفراغ لفترةء اتنهد بعدهاء وبعدين قال: 
- "بقيت لوحديء مُضطر اشتغل» بس مش قادر أحتك بحد في 
الشغلء لحد ما في الآخر قررت أتخلى عن شغليء وده لإني فقدت 
الشغف فيه تمامًاء بقيت لوحديء مَلیش حد بيزورنيء وكل صُحابي ‏ 
ومعارفي طلعوا فالصو. ومانفعونيش بحاجة» سنين عدت وأنا 
لوحديء عايش بالقليلء مبخرّجش إلا گل فين وفينء ومبفكرش 
غير في سارة, وفي أيامي معاهاء الحُبٍ اللي كان بينناء الشغف الاي 
كان دايا موجود, وبيدفعنا لقدام. إحساني إني عُمري ما هلاقي 
واحدة أحبها قد ما حبيتهاء برغم كل اختلافاتناء برغم عدم الراحة 
اللي گنت بحسه معاها. إلا إنه كان في حاجات تعوض ده. بس 
أنا ماكنشش شايفهاء الواحد لما بيألف النعمة مبيفكرش غير ق 
الحاجات اللي تاعباه» كان المفروض أفكر نفسي طول الوقت بفضل 
النعمة اللي كنت عايشها لما كنت مع سارة. لإن لما النعمة دي 
راحت مني» عشت ندمان على كل حاجة ألفتها ومحستش بقيمتها 
غير لما راحت» بقول يمكن لو كنا تعبنا شوية» كان زماننا واصلين 
لحلول ترضيناء هكن لو كنا فكرنا شوية وماستسهلناش الفُراق» 
كان....زماتنا مع يعض مش كده؟ مش كذة يا ذكثور؟" 





حاولت أمنع نفسي من العياطء كانت أول مرة قلبي يوجعني كده 
وأنا بسمع حكاية مريض عنديء يمكن لإن حكايته لمستني بشكل 
شخصيء حسيته وكأنه أناء بس في المستقبل. مستناش ردي» كمل وقال: 
- "في النهاية. الدّنيا اسودت في وشيء لدرجة إني ندمت إني مخلفتش› 
تخيل؟ على الأقل لو گنت خلفت ماكنش زماني بقيت لوحديء 
كان هيبقى لي ابن يشيلني ويراعيني» وأحبه. أحبه من کل قلبي, 
عشت عُمري يا دكتور بتبنى قناعات ومبادئ تخص الحياة اللي 
إحنا عايشينها دي» واكتش فت في النهاية إن أسوأ مافيهاء إن ينتهي 
بيك الحال وحيد» ملكش أي حد. لإن الوحدة الحقيقية هيّ اللي 
بتؤدي لليأسء واليآس» هو الدافع الحقيقي للانتحار" 
- "وده اللي خلاك..." 


- "مفكرتش كتيرء حسيت حياتي مَلهاش قيمة. محدش هيفتكرني ولا 
هيزعل علياء فكرت إن موتي هيبقى أهون وأخف عليا من حياتيء 
اتحركت ناحية المطبخ» طلعت السكينة و... قطعت شراييني”" 
بصيت له ومديت إيدي عشان أمسك إيده. طبطت عليه باهتمام 
حقيقي. حس بيه في عينياء قبل ما يكمل ويقول: 
- "لحُسن حظي أو لسوءه» البواب طلع وخبط عليا وآنا مرمي في 
الأرض وسايح في دمي» كنت بعته يجيب لي حاجة وما غاب نسيته 
خالص. عرفت بعد كده وأنا في المستشفى إنه خبط عليا كتير وما 
مفتحتش» دخل علياء هو الوحيد اللي گنت سايب له نُسخة من 
المُفتاح عشان يبقى يُدخل ينضف الشقة وأنا نايم» لقاني مرمي في 
الأرض وبطلع في الروح» حاول يتصرف ونقلني للمُستشفى وهناك 
لحقونيء وفوقوني وحولوني على ال مستشفى هنا" 





سكت لحظة وبعدين كمل: 

- "ومن ساعتهاء وأنا طريح الفراش في أوضة صّغيرة هنا في ا مستشفى, 
أقدر ف أي وقت أخرج. أقدر ف أي وقت أحاول انتحر تاني" 
بصيت له باستغراب» وبعدين سألته: 

- "وإيه اللي خلاك ماتعملش كده؟ أقصد يعني... كان إيه الدافع 
بص لي وابتسم مرارة. وبعدين قال: 

- "إني... ولو لفترة قُليلة من الزمن... مببقاش لوحدي" 
بصيت له بألم» وهو بيكمل: 

- "إني لقيت حد أتكلم معاه. أخرج معاه اللي جواياء وبرغم يقيني 
إنك مش هتقدر تحل لي مُشكلتيء إلا إني حبيت أتكلم. حبيت 
أرجع تاني أجرب المشاركة. ومبقاش لوحدي" 
بص لي» وبعدين قال: 

- "دلوقتي بعد ما الكلام خلص» أعتقد إني هرجع تاني لوحدي" 

- "لا يا خالد لأء إنت مش لوحدك صدقني» والكلام لسه مخلصش" 

- "بس الوقت خلص يا دكتور" ) 


بص على الساعة اللي على المكتب وهو بيقول الجُملة الأخيرة 
بصيت على الساعة واكتشفت إن الوقت فعلا خلص. بصيت له. 
لقيته باصص لي بثبات وكأنه مستني يعرف هقوله إيه. فكرت شوية, 
وبعدين قلت له: 





- "بص يا خالد» صدقني إحنا مش مُختلفينء إحنا شبه بعض فوق 
ما إنت مُمكن تتخيلء أنا... أنا عندي كلام كتير عايز أقوله., عايز 
أتكلم معاك كتير كتير أوي. بس دلوقتي مش هينفع, زي ما إنت 
عارف أنا هنافي شغلء» لكن... لكن أوعدك» أول ما أخلص هاجيلك 
ف أوضتك, وهتقعد ندردش شوية, ماشي؟ ممكن تستناني لحد ما 
أجيا لى النهاردة؟ 2 5 .ات تناني لڪ ما نشکا و" 
فضل باصص لي بنفس الثبات» عينيه متهزتش ولا لحظة. گنت 
برجوه بعينيا إنه يوافق» كنت مستني اسمع منه إنه موافق» فضل 
باصص لي وبعدين بص للفراغ مرة تانية. خد تفس عميقء وطلعه 
بالراحة. وبعدين قال بنيرة هادية: 
4 "حاضر با د ر" 
ابتسمت من قلبي وأنا بسمع الجُملة الأخيرة. قبل ما يكمل 
ويقول: 
- "هستناك في الأوضة" 
- "وأنا بوعدك» مش هتأخر عليك" 
ما يُخرج منه بص ل للحظة. وبعدين خرج وقفل الباب وراه لقيتني 
بكلم "ذعاء" في التليفون فجأة وبقولها: ۰ 
- "خلي حد من الممرضين يبقى يُدخل يشقر على خالد في أوضته گل 
شوية» ماتنسيشء ضروري يا دعاء" 


# غ6 2 








0 شرا.. 


- "يا سيدي يا سيديء إيه الهمة والنشاط ده گله؟ تتحسد والله" 
قالت "نادية" الحملة الأخيرة وهي بتراقب "حسام" وهو واقف ف 
المطبخ وبيغسل اللمواعينء كان لابس المريلة والجوانتي» ماسك في إيده 
الفرشة والسلك» وبيدعك الأطباق بالصابون وبيتشطفها تحت اطايةء 
بص لها وهو بيقول من تحت ضرسه: 
- "بقى أناء حُسام المصري» أقف على آخر الزمن أغسل المواعين 
كده؟" 
- "وماله يا خويالما تغسل المواعين يعني» ما أنا بقالي سنين بغسلها 
- "لا يا ستي مش أحسن منك ولا حاجة» بس ماتخيلتش إني مُمكن 
أقف الوقفة دي في يوم والله" 





- "حلوء عشان تتعود تعتمد على نفسك» بُكره أعلمك تعمل الرّز بقى" 
بص لها لقاها بتبّص له وهيّ بتطلع له لسانهاء كانت بتغيظه. 
قام راشش عليها شوية ماية من الحنفية وهو بيقول: 
- "طب إجري من هنا بقى بدل ما أغرقك" 
اتحركت وهيّ بتضحك عشان الاية ماتجيش عليهاء وبعدين قالت: 


- "في إيه بس ها في إيه؟ ده سهل خالصء وبعدين أنا نفسي مرة 
أدوق أكل من عمايل إيديك. ولو وجبة واحدة بس" 


- "كُلي بعقلي حلاوة وماله» ما أنا طيب وبتبلف بسرعة" 
ت چان خاطري بقى يا حسام أكلة واحدة. واحدة 0 
سكت للحظةء وبعدين ابتسم وقال: 
- "ماشي يا ستي» عشان تعرفي أنا بحبك قد إيه بس" 
جريت عليه وحضنته من ضهره» قبل ما يقول لها: 
- "يا بت إوعي الاية هتغرقك" 
- "طب إوعي طيبء عايز أخلص عشان ألحق أتفرج على الماتش" 


حت "طب آذ اک للكاميرا بقى" 


بص لها لقاها بتطلع موبايلها من جيب البيجامة. وبتصوره فيديو 
راح قايل: 


- "إيه ده؟ كمان هتصوريني؟" 





- "أيوة, عندك مانع؟" 
- "لا وأنا أقدر؟ حُكم القوي" 
ضحكت وهيّ بتصوره. كانت فخورة بيه حدًا وهو بيعمل كده. 
وكانت حقيقي مبسوطة جدًا. ومن كُتر انبساطها قررت إنها توري 
لصحابها الفيديوء وفعلا ابتدت تبعته لکل صُحابها عشان توريهم قد 
إيه جوزها وحبيبها حنين عليهاء وبيساعدها في شغل البيت. ومش 
بيتعبهاء صُحابها كُلهم انبهروا بيهء طبعًاء ما هو محدش من اجوازهم 
كان بيعمل كده. حسث "نادية" إنها مُميزة. مُميزة جدًاء والفرحة 
حقيقي مكانتش سايعاها.. 
بس الدنيا ماسمحتلهاش تفضل فرحانة كده كتير.. 


واد مام داه 
2 اد ج 


تاني يوم وح . "نادية" من || ۴ 8 ان تلاقي 1 ام" ف 
وكان باين عليه إنه خلاص هينفجرء خافت للحظة,. كانت أول مرة 
تخاف منه بالشكل ده» ومكانتش فاهمة إيه اللي مُمكن يكون حصل 
يخلية متعصب بالشكل ده» بصت له وقالت بصوت مفزوع: 

- "إيه يا حسام مالك! إيه اللي حصل؟" 
- "إنتي مابترديش على موبايلك ليه؟" 

فتحت شنطتها بسرعة وطلعت موبايلهاء واكتشفت إنها كانت 
عاملة الموبايل سايلنتء لقيته اتصل بيها كتير جدًاء وبعت لها رسايل 
أكتر بصت له وهي متوترة وقالت بخوف 





- "معلش يا حسام آنا سفة. اتلهيت ف الشغل ومخدتش بالي إني 
كنت عاملة الموبايل سايلنت الضبح" 


- “آه. ده معناه إنك مافتحتيش السوشيال ميديا النهاردة خالص» 
معن كدده؟” ٠‏ 
- "لأء ليه يا حسام؟ في إيه؟" 
شاور "حسام" ناحية اللاب توب المفتوح على الترابيزة وهو بيقول 
بنفس العصبية: 
- "اتفضلي يا هانم.. اتفضلي شوفي بنفسك!" 
اتحركت بالراحة وهي لسه مرعوبة منه» وبعدين قعدت على الكنبة» بصت على 
اللاب عشان تشوف في إيهء واتفاجئت باللي شافته.. 
"حسام" كان فاتح الفيسبوك» على فيديوء الفيديو كان جايب ملايين 
المشاهدات. وآلاف الشير والتعليقات. واللي كان في واجهة الفيديوء كان 
"حسام"» وهو واقف بيغسل المواعين في المطبخ! 
فضلت "نادية" بّصة للفيديو بذهولء مكانتش مستوعبة إزاي ده 
'حعصلء. في اللحظة اللي زعق فيها "حسام" وقال: 
- "ها؟ تقدري تقوليلي الفيديو ده نزل على النت إزاي؟" 
- "أنا... مش عارفة. مش عارفة بجد." 
- "هو إيه اللي مش عارفة! بعتي الفيديو ده طين يا نادية؟ انطقي.." 
اتهزت من طريقته. وخافت أكترء لكنها ردت وقالت: 


- "مبعتوش لحد غريب با حسام ! لصحابي بس." 





- "صحابك آہ قولي كندة نقنى :مقن أكجد واحدة منهم نزلت 
الفيديو عندهاء واتاخد منها وانتشر في كل حتة, أدي اللي خدناه 
من الستات وكلام التسفات! انا كان إيه اللي خلاني اسمع كلامك 
مش عارف!" 

- "إنت متعصب ليه يا حسام؟ هو إيه اللي حصل يعني لكل ده؟!" 

5 "عايزة تعري ق إيبه اللي حصل؟ افتحي الفيديو افتحيه وشوقي 
التعليقات بتقول إيه؟" 
فتحت "نادية" الفيديو وهي بتترعش» وبصت على التعليقات» 
"يا خسارة البطن اللي جابتك" 
"الرجالة ماتت خلاص" 
"ما هو طا الراجل هو اللي يغسل اللمواعين والست تقف تصوره 

كده يبقى القيامة هتقوم قريب" 

"هو ده حسام المصري الكاتب ال محترم؟ أهو مراته طلعت راكباه 


ع 
1 


اهو 


"بيقول لها في الفيديو حكم القوي. هيّ الدنيا اتقلبت ولا إيه يا 
جدعان؟" 


"يلا يا راجل يا مركوب" 


"حلو أوي صوت مراتك يا حسام» لو مش عارف تبقى راجل 
معاها هتهالي وأنا.." 





دارت "نادية" بعينيها على التعليقات اللي كانت بتشتم في جوزهاء 
وفيها! ومقدرتش تكملها من كُتر دنائتها وحقارتهاء ودت وشها الناحية 
التانية في اللحظة اللي "حسام" قال لها فيها: 
- "إيه؟ ماقدرتيش تستحملي الكام تعليق دول؟ أمال أنا أقول إيه 
بقى! وأنا بتفرج على التعليقات كلها طول اليوم ويا ريته فيديو 
واحد. ده انتشر في كل حتة واترفع على أكتر من مصدر!! الناس 
كُلها بتتكلم! زمايلي في الشغل النهاردة مرحمونيش من نظراتهم 
وتعليقاتهم لدرجة إني شديت مع واحد زميلي ومسكت في خناقه!!" 
- "يا حسام أنا..." 
- "إنتي إيه بس يا شيخة. إنتي إيه؟ جرستيني وخليتي فضيحتي 
بجلاجل في كل حتة. المواقع كمان بتنزل أخبارها بالخطوط العريضة» 
حسام ال مصريء. كاتب وسيناريست في الصباح» وربة منزل في الليل!" 
- "يا حسام دي ناس مريضة! انت ماعملتش حاجة غلط عشان 
تبقى متضايق كده. هما اللي مش فاهمين إن ده أصلًا واجب 


وكأنها كانت مُتعمدة إنها تعصبه أكتر ما كان متعصب» ضم 
حواجبه وبص لها وهو بيقول: 
س "نعم يختي! هو إيه ده اللي واجب عليا؟" 
حست إنها غلطت إنها قالت كده وإن ماكنش في داعي تفتح 
الموضوع ده دلوقتى» بصت ف الأرض وقالت: 
- "ولا حاجة يا حسام أنا آسفة إنك اتعرضت للموقف ده. أنا 
هعرف مين اللي نزلت الفيديو وهقطع علاقتي بيها نهائ.." 





"ردي عليا يا نادية.. هو إيه اللي واجب عليا.. شُغل البيت واجب عليا؟" 
وابتدت تعاي صوتها هي كمان. ردت وقالت: 
- "آه يا حسام! شغل البيت ده مسئوليتك أصلًا مش مسثوليتي!" 
- "آه. ده اللي أنا كنت خايف منه وعامل حسابه» ما هو البني آدم 
كده. لما تتمد له إيد العون والمُساعدة بيتمرع» وبيفتكر المساعدة 
دي حققه! لا يا نادية! شغل البيت ده واجبك! واجب أي ست 
لجوزها إنها تطبخ له وتغسل له وتنضف له. روحي اسألي مامتك 
كده إذا كانت خلت أبوي يقف ولو طمرة واحدة في المطبخ وشوق 
هتقول لك إيه! 
- “تقول اللي تقوله! أنا مليش دعوة بيها يا حسام! ولأ! شُغل البيت 


کل د" 


- "نعم 

- "أيوة! الدين بيقول إن الراجل مهمته يوفر الأكل للست جاهزء 
ومكلف إنه يجيب لها خادمة تنضف لها البيت" 

- "بس ماقلش إن الراجل هو اللي يشتغل في البيت!" 


- "ماهو لو ماشتغلش يبقى يتصرف هو بقى! دي مشكلته مش 
مشكلة الست!" 


چ ال" 


- "آه فعلا يا حسام ! ومش ذنبي إنك مش عارف حقوقك وواجبانك" 





ضحك باستهزاء» قبل ما يضرب كف على كف اتحرك خطوتين, 
خد نفس عميقء وبعدين طلعه. بص لهاء والشرر بيتطاير من عينيه. 
وبعدين قال لها: ۰ 

- "ماشي» عايزة تمشي بأصول الدين وماله» بس لازم تعرفي حاجة 
مهمة. الدين برضو بيقول إنك مالكيش عندي غير كسوة واحدة 
بس في الصيف وزيها في الشتاء الدين بيقول إن الأكل اللي أحطه 
قدامك يتاكل حتى لو لُقمة بزتون» وتاكلي وإنتي راضية وتبوسي 
إيدك وش وضهر وماتفتحيش بُقك! لو هنمشي على أصول الدين 
زي ما الكتاب بيقول يا نادية في حاجات كتير مش هسمح لك 
إنك تعمليها وباسم الدين برضو! زي الشغل مثلاء ماكنتش هسمح 
لك تشتغلي وتحتكي برجالة في الشارع وتتعاملي معاهم! ماهو 
الدين بيمنع الاختلاط مش كده ولا إيه؟! ماكّنتش هسمح لك 
تنزلي بشعرك كده من غير حجاب! ولا كنت هسمح إنك تتأخري 
لبعد ا مغرب بدون سبب وجيه. لو همشي على الدين نصّايا 
نادية» كان زماني دلوقتي روحت اتجوزت عليكي واحدة تانية" 


- "بتقول إيه؟" 


- "هو ده مش حقى اللي ربنا كاتبهولي ولا إيه؟ مش ده موجون 
في الدين؟ أنا عايز واحدة تطبخ لي وتغسل لي وتنضف لي» وإنتي 
رافضة. خلاص! يبقى أتجوز تاني." 
كانت بّصة له وهيّ مش قادرة ترد في اللحظة اللي كمل فيها وقال: 
من أي حاجة» عايزة هدوم يا حسام خُدي يا حبيبتي وانزلي 
اشتري اللي نفسك فيه» عايزة ميك أب يا حُسام» وماله. أدي فلوس 


7 





كمان للميك أب» اللي إنتي عايزاه بيجي لك وعُمري ما طلبت 
منك تساعديني مرتبك في البيت» مُرتبك ليكي يا نادية مش كده؟ 
عُمري سألتك عنه ولا بتعملي بيه إيه؟ محصلش. شغلك على عيني 
وعلى راسي وبدعمك وبشجعك فيه على قد ما بقدر. وقلت لك 
قبل كده إني مش همنعك عنه. واثق فيكي وسايبك تتعاملي مع 
اللي تتعاملي معاهء وبقول أكيد عارفة إن ليها زوج بيحبها وبيغير 
عليهاء أكيد بتحفظني في كل تعاملاتهاء وفي النهاية» مقدرش أتجوز 
عليكي» مهما كان السبب» حتى لو ده حقي اللي الدين بيوفرهولي" 
انهال عليها بكلماته» كانت حاسة إنها رجعت عيلة صُغيرة من 
تاني. وباباها واقف بيزعق لهاء كمل وقال: 
- "وها إن أنا مش بعمل معاي الحاجات دي كُلهاء ا إني مديكي 
خُريتك وسايبك تتصرفي في حياتك زي ما إنتي عاوزة. يبقى في 
المٌقابل إنتي كمان تراضيني وتعملي الحاجات اللي أنا عاوزهاء 
حتى لو ضد قناعاتك» حتى لو مش قابلاهاء ما أنا ياما قبلت 
حاجات عشان خاطرك ومرضتش أتكلم فيهاء اشمعني أنا يعني!" 
قرب منها لدرجة إنها حست إنه هيضربهاء بس هو معملش كده 
. بص لها وقال: 
- "من هنا ورايح يا نادية. کل اللي ليكي عندي في الموضوع ده إني 
أساعدك لما تكوني تعبانة» أو عيانة ومش قادرة تعملي حاجة. لكن 
إننا نتشارك شغل البيتء وإنتي تطبخي وأنا أنضف والجو ده 
مش هيحصل» وده عقابك” 
- "عقالبي؟” 





شاور على اللاب وهو بيقول: 


"عقايك على الفضيحة اللي إنني اقحال عفان يعد كنده 
متطلعيش أسرار بيتك بره تاني. لأي حد مهما كان. حتى لو لأمك, 
فاهمة؟" 
بصت له وبصت ق الأزض ونين هرت اها اق اة انان 
اتحرك فيها بعيد عنهاء ووصل لباب الشقة. وفتحه وخرج. عشان 
يسيبها واقفة مكانهاء بتيّص على اللاب وهي بتعيطء وبتقرأ تعليق 


م 


بيقول.. 


"ما إنت لو دكر وبترفع صوتك عليها ولا بتضربهاء مكانتش وقفتك 
ف المطر مطبخ زي النسوان!" 


ا a‏ أ 
د چ2 15 


من وقتهاء والدنيا بقت متوترة بين "نادية" و"حسام"» وكإن 
الموقف ده هو اللي خلى القلب يهدى شوية» والعقل يبتدي يفكر 
فضلت "نادية" لفترة طويلة جدًا تفكر في الاختلافات الجسيمة اللي 
ما بينهم. واختلاف قناعاتهم والرؤى بتاعتهم» وده خلى حاجات تظهر 
على السطح "نادية" كانت بتتجنب تشوفها أو تركز فيهاء زي مثلا 
إن "حسام" كان شخص بيتوقء. بيحب قعدة البيت جداء ييجي يوم 
الأجازة وينزل تحت البطانية ويُطلب الأكل يجيله لحد عنده. ويُقعد 
يتفرج على الماتشات والمسلسلات. ومايعملش حاجة أكتر من كده. أما 
"نادية". فهيّ طول غمرها بتحب التنطيط والخروج» وكان بيبقى نفسها 
تُخرج مع "حسام" گل يوم لو يقدرواء بس هما فين وفين لما كانوا 
بيتخرجواء كان بالعافية بيوافق يروحوا مصيف في الصيف. بس الملصيف 





ده ماكنش بيبقى كافي بالنسبة لهأ ومكانتش بتبقى راضية أويء لإنها 
كان نفسها تلف العاللم كل سنة» تروح جُزر الكاريبي مرة. ومرة تانية 
المالديف. يتفسحوا سنة في فينيسياء والسنة اللي بعدها يتمشوا سوا في 
شوارع باریس» لکن "حسام" ماكنش بيحب السفر خالصء كان بيحس 
باستقرار أكبر بالشكل ده» ماكنش بيحب لا المغامرة ولا المخاطرة. على 
عكس "أحمد" اللي كان بيخرج "نادية"على طول وبيحب السفر زيهاء 
لكن الفرق هنا إن "نادية" مكانتش بتستمع بخروجاتها وسفرها مع 
"أحمد". مكانتش هتسمتع بده إلا لو كان مع "حسام" لإنها كانت 
بتحب "حسام . 

شوية شوية وابتدت حياة "حسام" العامة تزعجهاء "حسام" كان 
كاتب مشهورء وده كان بيتطلب منه يسهر أوقات كتير مع زمايله 
في الوسط الفنيء فكان أوقات بيتأخر بره البيت. وهيّ بتبقى عارفة 
إنه أكيد في سهرة من سهراته. كانت عارفة إنه بيبقى مُجبر يُقعد في 
السهرات دي ومايقدرش يعتذر عنهاء ولو عليه فهو يحب إنه يُقعد 
في البيت أكتر. بس ده ماكنش كافي بالنسبة لها لإنها في النهاية كانت 
بترجع من شغلهاء تعمل له الأكل ويُقعد معاها شويةء وبعدين ينزل 
نشا ذه كانت اهل اة مق لحك اخ ها 
وبتعد الدقايق في انتظاره» لكن في النهاية النوم كان بيغلبهاء من كُتر 
ما كانت بتبقى تعبانة من ضغط الشُغل وهموم البيت. كانت بتنام 
قبل ما يرجع. وتصحى وهو نايم. ومكانوش بيشوفوا بعض إلا وقت 
الغداء مرور الوقت السهرات دي كترت. وفضلت ال مسافات تزيد بينهم.» 
ووجع القلب كمان يزيد وإبتدت تفكر في إن اللي بيحصل ده مش 
طبيعي» مش طبيعي إنهم يكونوا متجوزين وبيحبوا بعض وبينهم 
المسافة دي» بس في نفس الوقت كانت بتس أل نفسها وبتقول.. 





"طب وهو هيعمل إيه يعني؟ ما هو مُجبر على كده. هو أنا 
أي نعم مابحبش الوسط اللي هو شغال فيه ده» ومابحبش فكرة إنه 
بيسهر مُعظم أيام الأسبوع مع مُمثلات وفنانات» لكني واثقة فيه. 
وعارفة إن ده شغله. ولازم أدعمه زي ما بيدعمني في شغلي" 

بس في نفس الوقت» كانت بتسمع صوت عقلها بيقول لها.. 

"بيدعمك في شغلك آه» ده بأمارة رفضه لإنك تسافري تدرسي بره 
إنتي نسيتي ولا إيه يا نادية؟! تحبي أفكرك بالسبب اللي خلاه يُرفض 
سفرك؟ ماكنش عايزك تسيبيه. ماكنش عايزك تبعدي عنه. أهو هو 
اللي سايبك وبعيد عنك دلوقتي”" 


مكانتتش عارفة إيه اللي خلاها تفكر في الموضوع ده دلوقتي» 
يمكن لإنها حست إنها بتضحي زيادة عن اللزوم» يمكن لإنها مابقتش 
مرتاحة زي الأولء وكأنها حاسة إن المُقابل لتضحياتها دي» مش كبير زي 
ما كانت مُتخيلة. وإن فكرة وجودها مع "حسام" جوزها وحبيبهاء 
مبقاش كفاية دلوقتي» مبقاش كفاية لإنها مابقتش مرتاحة. ولإنها 
حاسة إنه بيبعد عنهاء ولون الفجوة ما بينهم عمالة بتكبر يوم بعد 
يوم. ومش عارفين ولا قادرين ملوها. 

في النهاية» قررت تسكت صوت عقلهاء وتقول له إن موضوع السفر 
ده اتقفل وخلص من زمان.. 

لكن اللي مكانتش عاملة حسابه. إنه يرجع يتفتح مرة تانيةء وإن 
مش هي اللي تفتحه»› ولا "حسام ".. 





کا عام حسابها ادا إن قديوها رتنه البعيف اللي الك 
كانوا شغالين فيه لكّبرى الجامعات في أوروباء عشان يتقبل في جامعة 
منهم في إنجلترا.. 

ونارو ادن فشان نار 


4 

- "أنا... أنا آسفة يا فندم» آنا مش هقدر" 
- "إيه اللي إنتي بتقوليه ده يا نادية؟ دي فُرصة عمرك!" 
- "أنا عارفة. بس صدقني» عندي ظروف تمنعني من السفر" 
- "ناديةء أنا مديرك وعايز مصلحتك. الناس طالبينك بالاسم إنتي 
وأحمد. وأنا عارف إن حلمك تسافري من زمانء يبقى ليه تضيعي 
الفرصة العظيمة دي من إيدك!" 
سكتتء مكانتش عارفة ترد تقوله إيه. في اللحظة اللي بص لها 
فيهاء وابتدا يفهم. وجه كلامه ليها وقال: 1 
.. الموضوع له علاقة بحُسام» آنا مُمكن أتكلم معاه بنفسي و..." 
- "لأ ل¿ مالوش لازمة تتدخل إنت" 
سكتت للحظة. بصت فيها لخطاب الجامعة الرسمي اللي بين 
إيديهاء وبعدين قالت: 00 
- "أنا هتصرف!" 


0 وه لكان قادرة اصرق ادر وك حاجة. 





الفرصة اللي طول عُمرها بتحلم بيهاء جات لها من غير أي مُحاولة 
منها للسعي إليهاء في واحدة من أكبر وأعرق جامعات إنجلتراء منحة 
ماجستير كاملة» في التخصص بتاعهاء وفي البحث العلمي اللي قعدت 
شهور شغالة عليه. مكانتش عارفة تعمل إيه. تقول ل"حسام"؟! ولا 
تنسى الموضوع خالص وكأنه محصلش؟! قلبها كان بيقول لها إنها مش 
هتقدر تبعد عن "حسام" بس عقلها كانت حجته قوية ال مرة دي 
لإنهم كانوا بُعاد عن بعض بالفعل ومابقوش قُريبِين زي الأول.. 

"جه الوقت يا نادية"”, كان عقلها بيقول لهاء "جه الوقت اللي 
حسام لازم يقذر فيه إنك محتاجة تسافري المنحة ديء زي ما إنتي 
مقدّرة شغله وحياته العامة اللي واخداه منك وماشتكتيش» جه الوقت 
اللي تخيريه فيه ما بين إنه يسيب كل حاجة هنا في مصر ويسافر 
معايء أو إنه يسيبك تسافري تشوفي حياتك ومستقبلك» وبعدين تبقي 
ترجعيله. هما دول الاختيارين اللي مفروض يبقوا قدامه يا نادية, 
وماينفعش يبقى في اختيار تالت" 

فضل الصراع بين قلبها وعقلهاء بين اللي عايزة تعمله وبين اللي 
مفروض تعمله. بين حُبها ل"حسام" اللي ماكنش له حدود., وبين فُرصة 
عمرهاء اللي لو ضيعتها من إيديهاء عمرها ما هتلاقيها تانيء و 
عليها طول عمرها.. 

روّحت "نادية" على البيت» غيرت هدومهاء وفضلت قاعدة مستنية 
"حسام" وهي قر إنها هتقوله. وهتحاول تقنعه ييجي معاها على 
قد ماهتقدر.. 

بعدها بدقايق معدودة. لقت "حسام" داخل من باب الشقة. 
وباين عليه التعب والضيقء استقبلته بابتسامة» وبعدين قالت له: 





- "إيه يا حسام مالك؟ إنت كويس؟ في حاجة حصلت؟" 
- "لأ مَفيش حاجة» الأكل جاهز؟" 
رد باقتضاب» حست إن مزاجه مش حلو دلوقتي عشان تتكلم 
معاه. بس في نفس الوقت مكانتش قادرة تصبر أكتر من كده. بالنسبة 
لها كان.وقوع البلا ولا انتظاره» بصت له وقالت بصوت واطي شوية: 
- "همحضره لسّه. أنا... أنا بس كنت عايزة أتكلم معاك في موضوع 
كده" 
عليها وهو بيقول: 
- "مش وقته يا نادية» أنا راجع تعبان من الشُغل" 
- "أنا كمان راجعة تعبانة على فكرة. بس أنا فعلا محتاجة أتكلم 
معاك يا حسام» ده موضوع مُهم جدا بالنسبة لي" 
بص لهاء وبان عليه الاهتمام. وبعدين قال: 
- "إيه يا نادية.. في إيه خير؟” 
سكتت للحظة. واتنهدت بعمق»› وبعدين ابتسمت بتوتر وقالت: 
- "بارك لي» أنا اتقبلت في منحة للماجستير" 
فضل باصص لها للحظة» وبعدين ابتسم. ابتسامة صادقة جدًاء قام 
من مكانه واتحرك ناحيتهاء خدھها ق خضنه وهو بيقول: 


- "ألف مبروك يا حبيبتيء في جامعة إيه؟ القاهرة ولا عين شمس؟ 
ولا جامعة خاصة؟" 





حست بقلبها هيئط من بين ضلوعها من كُتر الخوف. غمضت 
عينها للحظة. قبل ما تقوله: 
- "الجامعة... في إنجلترا" 
فضلت حابسة أنفاسها وهي منتظرة تعرف رد فعله هيكون إيه. 
ينما هو فضل واخدها ف حضنه للحظة» بيحاول يستوعب اللي قالته., 
قبل ما يبعد عنها شوية ويقول: 
- "فين؟" 
- "في إنجلترا يا حسام» إقامة كاملة علیهم» وهيدوني مرتب كمان. 
ولو... ولو حابب تيجي معايا هينفع عادي» أصلًا إنت لازم تيجي 
معايا عشان... عشان مش هينفع نسيب بعض و..." 
للحظات» ضحك بسخرية ورجع لورا كام خطوة لحد ما وصل للكنبة 
تاني وهو بيقول: 
- "إنتي بتهزري مش كده؟ ده مقلب؟ والنبي يا نادية أنا تعبان 
ومش حمل مقالبك دي» روحي يلا جهزي لنا الغدا عشان أنا 
شوية ونازل" 
فجأة, ابتدت تحس بالضيق منه بدل إحساسها بالخوف. فضلت 
واقفة مكانها شوبة» بتتنفس بصعوبة:. بتراقب استهزاؤه وعدم تقديره. 
قبل ما تقول بصوت مليان غضب: 
- "وطا إنت شوية ونازلء اتجوزتني ليه؟" 


بص لها بعدم فهم» ضم حواجبه وهو بيقول: 





5-8 "إيك؟" 

- "إيه مش فاهم السؤال؟ هحاول أجيبهولك بطريقة تانية حاضرء 
لما إنت تبقى طول اليوم في الشغلء وبعدين ترجع تُقعد ساعة ولا 
اتنين في البيت. وتنزل تاني وتسهر لوش الفجرء ويبقى كُل نصيبي 
فيك ساعتين وبس في اليوم» يبقى اتجوزتني ليه؟!" 
اعتدل في جلسته وبص لها بغضب. قبل ما يقول: 

- "ده شغلي يا نادية! وإنتي عارفة ده من أول يوم اتجوزتيني فيه, 
ولا ۰ ت $" 

- "وده كمان شغلي يا حسام جات لي منحة ولازم أسافرء وعلى 
فكرة. إنت برضو گنت عارف ومن قبل ما تتجوزني كمان إن ده 
ركنت الحلم ده ع الرف. ومابقتش بحاول حتى أفتكره" 

بتتكون في عينيها وقالت: 

- "لكن دلوقتيء دلوقتي الفُرصة جت لي لحد عنديء مطلبتهاش, 
مسعيتلهاش يا حسام» هيٍّ اللي جت لي» ومَفيش أي منطق في 
الدنيا يخليني اسيبها تضيع من إيدي!" 

- "وهتسبيني يا نادية! هتسافري وتسبيني!" 

- "بقولك تعالى معايا!" 


53 وان فدص رك الال يبعت 
- "يبقى خلاص» هسيبك وهسافر" 





قالتها بيرود أذهشه» فضل باصص لها للحظات» قبل مايقول: 

"اللي بتقوليه ده مش هيحصل يا نادية» مش هيحصل!" 

"أنا مش بستأذنك يا حسام" 

بص لها بذهولء. قبل ما تكمل وتقول: 

"عارف ليه مش بستأذنك؟ عشان أنا قدّرتك. وقدرت شُغلك اللي 
بياخدك مني ومخليك مش عارف تشوفني غير ساعتين في اليوم, 
وقلت بيني وبين نفسي وهو هيعمل ايه يعني! ماده شُغله! 
شغفه وحلمه اللي بيجري وراه من أيام الجامعة» أنا مين عشان 
أمنعه عنه أو أقوله يسيبه عشاني؟ أنا مين عشان أخليه يتخلى عن 
حلمه بسيبي!" 

مسحت دموعهاء وبعدين كملت: 

"ف إنت كمان یا حسام مطالب إنك تقدرني»› وتقدر إن ده ث ٠ه‏ شغفي 
وحلميء وإني مقدرش أتخلى عنه زيك بالظبط!" 

"لا يا نادية! أنا مش مُطالب بإن مراتي تبعد عني شهور وسنين 
وأتقبل ده وأبقى عادي" ١‏ . 

"والشهور اللي فاتت دي كلها وإحنا بُعاد عن بعض إيه ظروفها 
معاك يا حسام!" 

زعقت فيه فجأة. قبل ما تكمل وتقول: 

"الكلام ده خلاص» مبقاش ياكل معاياء عارف كان مُمكن أصدقه 
الشغل ألاقيك. ناكل سواء نتفرج على فيلم» نضحك ونهزر, وننام 





إحنا الاتنين في نفس الوقت» وإحنا في حضن بعضء عارف كان 
مُمكن أصدقه إمتي؟! لو گنت بتخرجني گل أسبوع تعزمني على 
العشاء أو توديني الملاهيء أو حتى نتمشى سواع النيل يا أخي زي 
زمان! كنت هصدقه لو گنت جيت في مرة وقلت لي إننا هنسافر في 
رحلة بره مصر بدل مصيف كل سنة» وتحقق ولو حلم واحد من 
أحلامي» ده إنت حتى يا أخي مش قادر تبطل السجاير ومُتمسك 
بيها وإنت عارف إنها بتخنقني! لا إنت قادر تتخلى عن حاجة 
واحدة إنت عايزها عشاني! ولا قادر تعمل لي أي حاجة أنا عايزاها! 
عارف لو كنت قدرت؟ وقتها كان مُمكن أسيب الفرصة دي عشانك 
يا حسام! لكن لما نبقى عايشين زي الأغراب في بيت واحد! لما 
تبقى مش بتساعدني في شُغل البيت ومستعر من الموضوع عشان 
رجولتك متتئذيش! لطا يبقى مَفيش حاجة آنا عايزاها وإنت عايزها 
زييء أو حتى بتحققها لي من باب العطف والشفقة. يبقى مش 
هصدقك لما تقولي مش هتسمح إني أبعد عنك" 
سكتت للحظة. اتنهدت فيها بعمق» وبعدين قالت: 
- "إحنا كده كده بُعاد عن بعض يا حسام» يبقى الأولى إني أبقى 
بعيدة عنك وبحقق حلمي في نفس الوقت!" 
فضل ثابت في مكانه. ماكنش قادر يتكلم ولا يرّد. كان باين عليه 
التأثر من كلامهاء ساد الصمت بينهم لفترة طويلة. قبل ما يقرر 
"حسام" إنه يكسره» ويقول لها بصوت مكسور: 
- "عندك حق" 


صدمها بحُملته. استغربت رد فعله واستنت تسمع هيقول إيه بعد 
كدة. فضل ساكت للحظات. وبعدين بص لهاء وقال بصوتث مكسور: 





چ ركس أنا برضو مش هق در يا نادية. مش هقدر أسمح رات 
تسافر لوحدها وهی على ذمتي» دي حاجة ضد مبادن وقناعات» 
وأنا مقدرش أتخلى عن القناعة دي" 

_- "وإنتي دلوقتي لازم تختاريء ما بين جوزكء وما بين سفرك وت شغلك" 
فضلت يتصاله والدموع بتنزل من عينيهاء كانت حاسة إن قلبها 

واجعها جدًا في اللحظة ديء وكأنه بِيُصرخ. عشان منعها من إنها تقول 
اللي مفروض عليها تقوله. فضلت يصاله. بتتأمله. عيونه البُنية اللي 
ناحيته واترمت ف حضنه. هو كمان ضمها ناحيته جامد فضلت 
مستقرة جوه حُضنه وهيّ بتعيط لأطول فترة مُمكنة» كانت بتعيط 
بخرقة. وهو فضل هملس بكف إيده على شعرهاء لحد ما في النهاية 
بوسة طويلة» مليانة حُزن وآم» قبل ما تنهيها وتبّص له» وتقول له 

- "وأنا خلاص» اخترت يا حسام" 

سكتت للحظة. قبل ما تيعد عنه خالص وترجع لوراء وبعدين 
قالت له: 


- "اخترت.. سفري وشغلي." 
XH‏ 





ابتدت الدموع تنزل من عيون "نادية" بدون توقف» وعلى قد ما 
كنت متأثر عشانها في اللحظة دي» على قد ما كنت حاسس إن أنا 
اللي موجوع مش هيّ. وإن آنا اللي بفارق الشخص اللي بحبه. بنفس 
الطريقة. وعشان نفس المُشكلة, بصت لي وهيٍّ بتعيط وبعدين قالت: 
"واتطلقناء اخترت شغاي» وسافرت المنحة مع أحمد. والباقي إنت 
عارفه. كنت فاكرة إني هقدر أتجاوزه وهبقى مبسوطة لما أجري ورا 
حلمي وحيات اللي رسمتها بنفسيء. لكن الحقيقة إني لا قدرت انبسطء 
ولا قدرت أرتاح! فاكر لما سألتني في أول جلسة إنتي ليه ماكونتيش 
مبسوطة من موضوع السفر مع إن ده كان واحد من أهم إنجازاتك؟! 
مش بس عشان كنت لسه سايبة حسام» لكن عشان أنا اتعودت على 
كده» اتعودت إن فرحة الإنجاز بتكون موجودة في الأصل بسبب وجود ‏ 2 
حسام ودعمه وتشجيعه لياء مش بس لإني قدرت أحقق الإنجاز نفسه. 
وده اللي أثر عليا بعد كده برغم حصولي على الماجستير والدكتوراه 
برغم إني بشتغل في الحاجة اللي بحبهاء إلا إني... إلا إني..." 
عا مان او ن و 
هزت راسها في آسی» وبعدين قالت: 
- "ومش قادرة أعيش حياتي بشكل طبيعيء أديني أهوء سافرت 
وجريت ورا حلميء كنت عارفة إني اخترت صح. وإن ده اللي كان 
مفروض عليا أعمله. بس دلوقتي» بعد سنين من الاختيار ده» مش 
حاسة إني راضية عنه. مع إني لسه مُتأكدة إنه كان الاختيار الصح 
لكن الشغف مابقاش موجود» حُبي للحياة اختفى من زمان» 
اختفى... باختفاء حسام من حياق" 





كنت هتجنن» مش قادر أحدد إيه الصح من الغلط! بصت لي 
وهيّ بتس مح دموعهاء وقالت: 
- "وفي النهاية يا علاءء. بقيت لوحدي» حسيت إن كل حاجة بتهون 
قُدام وحدقء مُغْلي ومكانتي وکیاني» حسيت إن کل حاجة بتهون 
لإني لحد اللحظة دي.. لسه بحب حسام!! برغم كل شيء لسه بحبه! 
ومش قادرة أحب حك بعذة. برعم كل شيء حسام هو الراجل 
الوحيد اللي اهتم بيا وحبيت اهتمامه ده. وما جربت أدور على 
الاهتمام من راجل غيره. مقدرتش أتقبله! مقدرتش أتقبله نهائي 
سكتت للحظة,. كانت بتاخد نفسها فيهاء وبعدين كملت: 
- "في النهاية» حسام كان الراجل الوحيد في حياتي اللي قدرت أحبه بجد" 
لقيت فيها الباب بيتفتح فجأة. و"ذعاء" داخلة منه وعلى وشها 
علامات الفزع. بصت لي وهي بتقول: 
- "الحق يا دكتور.." 
5 "في ايه با ذعاء؟" 
- "المريض ده اللي اسمه خالد الممرض دخل عليه ولقاه كاسر 
الشباك وبيحاول رژ ط منة. وهو ق حالة هياج دلوقتي ومش 
عارفين نسيطر عليه." 


ع "خالد!" 





قُمت من مكاني بسرعة» وجريت ورا "ذُعاء" في اتجاه أوضة "خالد"". 
قلبي كان بِيدّق بشكل هيستيريء گل اللي كنت بتمناه في الوقت ده 
إنهم يقدروا يسيطروا عليه لحد ما أوصل له. ومايفلتش منهم ويهربء ‏ 
أو الأسوأء يعمل في نفسه حاجة.. 

جريت ورا "دأُعاء" لحد ما وصلنا الأوضة. دخلت وشّفت "خالد" 
على الأرضء وحواليه 3 ممرضين مكتفينه وبيحاولوا هنعوه من الوصول 
للشباكء كان بيتلوى بين أيديهم وبيٌصرخ بانتظام» عينيه كانت بتدور 
وكأن في قوة خارجية مُسيطرة عليه وبتوجهه للانتحار» بصيت ل"ذعاء" 
وقلت لها بعصبية: 

سابتنى ومشيت في اللحظة اللي اتحركت فيها ناحية "خالد". نزلت 
على 6 وحاولت أمسكه معاهم» وإبتديت أتكلم معاه: 

- "اهدى يا خالد.. أنا دكتور علاء! إهدى أرجوك" 
استمر في الحركة بشكل هيستيري كأنه مش سامعني أصلا.. 
- "يا خالد مَفيشُ حاجة تستاهل اللي إنت بتعمله في نفسك ده" 
كلامي ماكنش فارقء ماكُنتش عارف أعمل إيه أو أقول له إيه.. 
- "يا خالد!!" 

لحد ما فجأة. سمعت صوت صرخة مكتومة جاي من وراياء كنت 
هبص للصدر الصوت. لكني لاحظت إن "خالد" ابتدا يهداء وعيونه وقفت 
دوران» ملامحه ابتدت ول من الغضب للذهولء أنفاسه كان بياخدها 
بصعوبة. وهو بيبّص لمصدر الصوت وراياء قبل ما ألاقيه بيحاول يتكلم 
بيحاول يقول حاجة. عشان في النهاية تطلع منه كلمة واحدة. ‏ ` 





5 "سارة؟" 


ضميت حواجبي وأنا بيص له باستغراب» وبعدين لفيت وراياء 
عشان ألاقي "نادية" واقفة على باب الأوضة. بتبّص ل"خالد" برعب» 
وحاطة إيدها على يُقهاء. والدموع متكونة في عيونهاء رجعت بصيت 
ل"خالد" تاني» وبعدين قلت له: 


- "سارة مين يا خالد؟ دي مش سارة. دي تبقى..." 


وى ون نح 





فجأة, لقيت نفسي بسكت ومش بكمل كلام» حسيت بقبضة غريبة 
في صدري» وحسيت للحظة إن الدُنيا بتلف وبتدور بياء أو بمعنى أدقء 
جوه دماغي! لفيت مرة تانية بالراحة. وبصيت على "نادية“ بنفس 
ملامح الذهول اللي كان "خالد" بيبُص لها بيهاء أما هيّ. ف ماتكلمتش, 
مقالتش ولا حرفء كانت لسه بتبّص ل"خالد" برعب» ومشالتش عينها 
من عليه» لقيت نفسي بقف في مكاني فجأة. وبحاول أرتب الأفكار في 
دماغي» قبل ما عيني تقع على الترابيزة اللي جمب سرير "خالد“ 
واللي كان محطوط عليها محفظته. مفكرتش كتيرء اتحركت ناحيتها 
بخطوات بطيئة وبعقل هيطق من الشك والحيرة. مسكتها بإيدين 
مُرتعشة» وفتحتها وأنا حاسس بنبضات قلبي وهي عمالة تزيد. 
طلعت بطاقة "خالد" من المحفظة. عشان عيني تقع على الاسم 
قريت الاسم بعينياء ودماغي بدأت ترجع بيا وبالزمن لوراء قريت 
الاسم في اللحظة اللي "نادية" اتكلمت فيهاء ونطقت بنفس الاسم اللي 
قريته في البطاقة.. 

- "حسام؟" 


- "كان اسمه إيه؟ جوزك الأولاني" 

- "خُسام» حُسام المصري" 

- "إيكه؟ حسام المصري! الرواي والسيناريست ال معروف؟” 
5 "ا 10 


يوة 


ل 


ع ai2‏ .5 
2 د ج 





- "تقدر تقولي.. خالد" 
- "خالد ده اسمك؟" 
ny‏ 
- "طيب ليه مش عايز تقولي اسمك الحقيقي؟" 
- "مش هقدرء هبقى مرتاح أكتر لو مقولتوش" 
د 2/5 +21 
- "قالوا لي إن المريض اتكلم مع مُدير المستشفى» وطلب منه بشكل 
شخصي إنه يحجب بياناته تمامّاء عن أي دكتور أو مُمرض في 
4 208 
- "وام مدير وافق؟" 
- "آه يا دكتورء الظاهر كده إن المدير يعرفه. يمكن يكون حد تقيل 
في البلد وخايف على سمعته" 
2 31 
- "شخصية؟ هىّ فين الشخصية دي؟ دي مسرحية تعبانة ياابني» 
بناء الشخصيات زي الزفت والديالوج مُفتعل و..." ۰ 
قاطعها فجأة.. 
- "على فكرة» آنا اللي كاتب المسرحية دي" 


« اه as‏ 
چ جاو ج21 





- "أشتغل إيه بره؟ إحنا هنضحك على بعض؟ أنا كاتب يا نادية. 
كاتب وسیناریست» وبشتغل ف واحدة من أكبر شركات الإنتاج ق 


مصر 
2 4 2 
- "عمرو؟ عمرو مين ده کمان؟" 
- "ده واحد كان بيشتغل معاهاء وحبييها القديم!" 


2/5 25 


المدير بص لهاء وابتدا يفهم» وجه كلامه ليها وقال: 
- "لو... لو الموضوع له علاقة بحُسام. أنا مُمكن أتكلم معاه بنفسي 


...9 

- "لأ لأ مالوش لازمة تتدخل إنت» أنا هتصرف" 
د د د 

- "مُمكن... أطلب منك طلب قبل ما نبدأ؟" 

د كك أي حاحة يا خالد" 


- "مُمكن.. مُمكن تطفي السيجارة؟ آنا بقالي فترة مبطل و... بقيت 
بتخنق من ريحة الذخان" 





"ده إنت حتى ياأخي مش قادر تبطل السجاير ومُتمسك بيها 
وإنت عارف إنها بتخنقني!" 


اد واد ےا 
As AS vi»‏ 


- "إنتي ماشوفتيش مني أي حاجة وحشة من ساعة ما اتجوزناء 
ماشوفتيش مني غير دعم لشغلك وكاريرك ومتقدريش تنكرىي ده 
با سارة" 


"حسام" كان دايها مآمن بيها وبإمكانياتها وقدراتهاء كان داها 


Alo ماده‎ up 
2! + 5 


- "إيه يا خالد كنت فين؟ مش عوايدك تنزل دلوقتي!" 
فضل باصص لها ومردش في لحظتهاء كان باين عليه التعب» والوجع.. 


iv 


a‏ وآ م 
GDC Gb‏ 


nf 


لقت "حسام" داخل من باب الشقة. وباين عليه التعب والضيق› 
استقبلته بابتسامة. وبعدين قالت له: 


- "إيه يأ حسام مالك؟ إنت كويس؟ ف حاحة حصلت؟" 


م ١3‏ خم ماد 
جد 25 25 





إيدي اترعشت والمحفظة وقعت مني» حسيت للحظة إني دايخ من 
كُتر الأحداث اللي كانت بتدور في دماغي. قعدت على السريرء وأنا 
بحاول أجمع اللي بيحصلء. في اللحظة اللي لقيت "ذعاء" بتدخل فيها 
من الباب» وفي إيدها الحُقنة.. 
- "الحقنة يا دكتور" 
بصيت لهاء ومردتش» فضلت ثابت في مكاني شوية. قبل ما تاد 
بالها إني مش تمام وتقولي: 
- "في حاجة يا دكنور؟ إنت كويس؟" 
فضلت ساكت للحظة. خدت فيها نفس عميق» وطلعته بالراحة, 
قبل ما أيُص لهاء وأقول لها: 
- "أيوة يا دُعاءء أنا كويس» سيبي الحُقنة وامشي إنتي 
وجهت كلامي للمُمرضين وقلت لهم: 
- "وإنتوا كمانء سيبونا لوحدنا شوية" 
- "أيوة يا دكتور بس... الحالة مُمكن ترجع له تاني" 
- "ماتقلقش, لو احتاجتلكم هندهلکم» اتفضلوا" 


بصوا 32 بتردد» بسن ف النهاية هزوا دماغهم» وقوموا "خالد” أو... 
if‏ ام"! 


قعدوه على أقرب كُرسيء. وخرجوا بعدها وقفلوا الباب» الباب اللي 


كانت واقفة عنده "نادية"“ قي اة 


سادت حالة طويلة من الصمت. كانوا بييئُصوا لبعض فيها وهما 
لسه مفاقوش من حالة الصدمة اللي هما فيهاء ولا أنا كنت لسه فقت 





بشكل کامل» گنت بلوم نفسي إني مقدرتش أكتشف ده من بدريء 
بس گنت هكتشفه إزاي! ده حتى وصفهم لبعض كان مُختلف» "سارة" 
ق حكاية "خالد" كانت بنت متوسطة الجمال» رُفيعة. شكلها مختلف 
تماماء ات معملتش حساب لعامل الزمن› وإن "نادية" ممكن يكون 
شكلها اتغتر» غبرت لون شعرها ولبست عدسات» واهتمت بتناسق 
جسمها مع الوقت.. 
أما "حسام" في قصة "نادية". فكان شاب وسيم» ابتسامته ساحرة. 
كل اللي مر بيه من ساعة ما ساب "سارة".. 
لکن»› لکن ف النهاية, "'سارة" هي "نادية", و"حسام" هو خالد"! 
55 "حسام إنت كويس؟" 
قالت "سارة" الجُملة الأخيرة بصوت مُرتعشء. فضل "حسام" باصص 
لها لوقت طويل جدذاء قبل ما الدموع تتكون في عينيه. ويقول بصوت 
مبحوح : 
"بقيت.. بقيت كويس دلوقتي" 
دموعها كانت بتنزل على خدها ببُّطء. قبل ما ترد وتقول: 
JIS El‏ اتغر كتير! . 1 3 و..." 
سکتت» مقدرتش تكملء راح "حسام" رادد وقايل: 
2 "وإنتي کمان» اتغيرق» اتغيرق أوي" 





-."إنت إزاي لقيت سارة يا دكتور؟! إزاي لقيتها وأنا مش معرفك 
اسمي!" 
ردت "سارة": 
- "هو ملاقانيش يا حسام» أنا اللي كنت بتعالج عنده. ده غير إني... 
ابتسمت. ّمت من مکاني واتحركت بخطوات بطيئة,. لحل ما 
وقفت في النشص بينهم هما الاتنين. بصيت لكل واحد فيهم. كُل واحد 
على حدى. وبعدين قلت: 
- "إنتوا الاتنين خبيتوا علياء إنت خبيت عليا اسمك عشان حياتك 
العامة. گنت عارف إلي هبقى أكيد سمعت عنك قبل كده. ودي 
حاجة مكانتش هتريحك» واعتمدت إننا بنعرف أسامي الكُتاب 
بصيت ل"نادية", وبعدين قلت: 
- "أما إنتي» ف إنتي في الأول وفي الآخر ست. صعب تحي لي التفاصيل 
الدقيقة دي في علاقاتك العاطفيةء وتعرفيني اسمك الحقيقيء ف الغالب 
گنا هنخلص جلساتنا وهتختفي» ومش هعرف لك طريق تان ولو 
گنت حاولت أدور علييء ماكٌّنتتش هلاقي دكتورة في كُلية العلوم 
باسم نادية الجوهريء ده لو دراستك كانت في كُلية العلوم أصلًا" 
بصت لي وحستث بالإحراج» قبل ما "حسام" يرد ويقول: 
- "تفاصيل إيه اللي حكتها لك يا دكتور!" 
- "إيه؟ لسه بتغير عليها يا خالد؟ أقصد... يا حسام؟" ' 





- قلت الخُملة الأخيرة بسٌّخرية. ف سكتء وحس إنه اتسرع لما قال 
كده قبل ما أتحرك بخطوات بطيئة ناحية "حسام" وأقعد على 
الكُرسي اللي جمبه. سكت للحظة. كنت برتب فيها أفكاري مرة 
تانية. وبعدين فلت بصوت لا يخلو من الاندهاش: 

- "كل واحد فيكوا حكالي الحكاية كاملة. بس من منظوره هو من 
وجهة نظره التي قد تحتمل الصواب أو الخطأ. كل واحد فيكوا 
اتكلم عن اللي کان تاعبه هيو وواجعه هوء لكن محدش فيكوا 
اتكلم عن أوجاع التاني بشكل أعمق» عشان كده. توقعت إنكوا 
بتحكوا عن ناس تانية. مش بتحكوا عن بعض" 
و حهثت نظري ل "حسام وبعدين قلت: 

- “إنت حكيت عن حاجات زي قبولك بالجواز وإنت لسه مش 
مقتنع بيه. تعبك من إن سارة كان ليها صحاب وزمايل كتير وقد 
ورفضك لشغلها مع عمرو اللي كانت بتحبه. ووجعك لما شفتها 
کرت كلامك واتعاملت معاه من وراك" 
: 5 3 ل"سارة"”. S9‏ | 0 : 


- "عمرو اللي كان مُديرك في الفريق البحثيء واللي ماتكلمتيش عنه ولا 
عن مشاعرك ناحيته لإن بالنسبة لك المشاعر دي مكانتش تستاهل 
يتقال عليها حُبٍ من أصله. عمرو اللي جاب لك فرصة السفرء 
السفر اللي إنتي حكيتي لي عن قد إيه حسام كان رافضه. وإن ده 
كان تاعبك ومسبب لك مشاكل كتيرء بالظبط زي شغل البيت اللي 
برضو كان مسبب لك أزمة. وكُنتي حاسة إنك مش قادرة عليه 





لوحدك» ده غير الحياة العامة اللي كانت واخداه منك وحسستك 
إنه مبقاش مُهتم بيي" 
سكت للحظة. اتنهدت بعمق و براقب ردود آفعالهم» قبل ما 
أكمل وأقول: 

- "لكن.. محدش فيكوا اتكلم عن المتاعب اللي الطرف التاني كان 
بيقابلهاء ہکن لإنكوا گنتوا عايزين تبرزوا مشاكلكوا بشكل أكبر. 
مش مشاكل الطرف التانيء ويمكن كمان لإن.. لإن مرور الوقت كل 
واحد فيكوا حط نفسه مكان التاني مش کده؟!" 


ابتديت أفكر في الاستنتاج الأخير بيني وبين نفسيء قبل ما أكمل وأقول: 


- "أيوة! بمرور الوقت إنتي حسيتي إن بشكل ماغيرته عليي 
كانت شيء منطقي وطبيعي» خصوصًا لما الموضوع يتعلق بواحد 
كان بيحبك وكُنتي بتحبیه» فقررق ماتذكريش الموضوع ده خالص 
قُدّامِيء ولا تجيبي سيرته حتی» زي ما مذكرتيش رفض حسام 
للجواز, واكتفيتي بإنك قولتي لي إنه ضحى بحاجات كتير عشان 
تتجوزواء هيكون ضحى بإيه يعني أغلى من قناعته؟ وماتكلمتيش 
عن موضوع الخلفة وتمسكك بيه قُدامه لإن.. لإنك اكتشفتى إنك 
OT‏ 2 
سكت للحظة وأنا شايفها بتبْص لي من غير ما تتكلم» وبتّص 
ل"حسام" اللي اتفاجئ بإن "سارة" مابتخلفشء قبل ما أنا كمان أبص 
ل"حسام" وأقول: 
- "وإنت يا حسام» اكتشفت بينك وبين نفسك إنها كان معاها أكبر 
حق لا اختارت سفرها ومُستقبلهاء وإن بالرغم من إنك كُنت رافض 





ده. لكن ماكنش في أي سبب منطقي يخليها تسيب الفرصة ديء 
فكرت في كل الدرجات العلمية اللي كانت مُمكن تتخلى عنها لمجرد 
إنك رافض سفرهاء وده خلاك ماتحكيليشء ماحكتش برضو عن 
تقصيرك معاها وعدم اهتمامك بيها بسبب شغلكء وماحكتش عن 
فكرة شُغل البيتء لإنك في النهاية بقيت بثقف في المطبخ بنفسك, 
وبتتحوج للبواب عشان ييجي ينضف لك شقتك» عرفت قد إيه 
هىّ كان معاها حق» لإنك جربت مُعاناتهاء ولإنك نقيت لوحدك" 
هو كمان مردش» بس بان في عينيه إن كلامي كله صح. ملت 
بجسمي لقدام وسندت بإيديا على رجالي. قبل ما أبص للفراغ وأسرح 
في أمر تانيء مقدرتش أمنع نفسي من إني أقوله: 

- "حتى موقف انفصالكواء گل واحد فيكوا اتكلم عن أسبابه هوء 
لكنه كان هو هو نفس الموقف! الصورة دلوقتي بتظهر قدامي 
بشكل كامل! سارة وهي نازلة من عربية عمرو مديرها الأي 
وصلها في طريقه. واللي كان بيحاول يقنعها إنها تقبل بالمنحة 
عشان ماتروحش عليهاء وحسام وهو بيراقبهم من بعيد. وإحساسه 
بالغضب والضيق من فعلها ده» سارة طلعت البيت وبعدها بشوية 
حسام حصّلهاء كان باين عليه التعب الشديدء سارة سألته إذا كان 
كويس ولا لأ مردش واتحرك ناحية الكرسيء وقبل ما يسألها عن 
عمرو لقاها بتحي له على المنحة. وإنها عايزة تسافرء المناقشة 
احتدمت في اللحظة اللي ذكر فيها "حسام" موضوع عمروء وبقت 
الخناقة دلوقتي بين رفضه لسفرها ولإنها تشتغل من الأساس 
بسبب تكسيرها لکلامه» وكذبها عليهء في حين إن سارة كانت بتدافع 
عن موقفهاء وبتتكلم كمان عن عدم اهتمامه بيها بسبب شغله. 





ق النهاية حسام بيخيرها ما بينه ومابين سفرهاء وسارة بتخيره 
ما بين الخلفة والشغلء وهُما الاتنين مابيقدروش على الاختيارات 
هتقدر على إنه يمنعها من السفر. من غير حتى ما يقدم لها 
مُقابل لده. زي الخلفة" 
ج "كفاية یا دكتور أرجوك!" 
قالها "حسام" قبل ما يحّط إيده على دماغه من كُتر ما الكلام 
تعبه. فجأة لقيت "سارة" بتتحرك من مكانها بلهفةء بتوصل لحد 
عنك بتنزل على ركبهاء وبتمسك إيده باهتمام حقيقي.» ف اللحظة 
دي لقيت "حسام" بيبّص لها باشتياق. قبل ما دموعه تغلبه وتنزل 
على خده افتكرت أول موقف بينهم على سلم المسرح. لما "حسام" 
مسك إيد "سارة" لأول مرةء دلوقتي» وبعد كُل السنين ديء كفوفهم 
بصيت ل"حسام" وقلت له بلهجة مُعتذرة: 
- "آنا آسف يا حسام أنا مقصدتش أقول الكلام ده عشان أوجعكوا 
أو أتعبكواء بالعكس. أنا قُلته لإن الكلام ده... هو السبب في المشهد 
اللي أنا شايفه بينكوا دلوقتي" 
بصولي هما الاتنين بعدم فهم., رجعت بضهري في الكرسي, وبصيت 
في الفراغ وأنا بفكر في "أر وى"» قبل ما أكمل كلام وأقول: 
-- "كان لازم ده يحصلء كان لازم نبعد عشان نعرف قيمة القُربء كان 
لازم نتوجع عشان نقدر قيمة الراحة في وجودنا سواء كل واحد 


لنفسه. دورتوا على ناس جديدة. بنفس أفكاركم ومُعتقداتكم. 
9 لقيتوهم› إنتوا الات تنين لقيتوهم" 
بصيت لهم» وبعدين كملت: 

- "بس محدش فيكوا ارتاح فربهم» برغم اتفاق قناعاتهم معاکم» 
برغم إنك لقيت البنت المُتحررة اللي مش عايزة منك لا جواز ولا 
خلفة. وبرغم إنك لقيتي اللي يدعمك في شغلك وسفرك ويهتم 
بتحبوهم.» ولإنكوا... لسه لحد اللحظة دي... بتحبوا بعض." 
بصوا لي باندهاشء قبل ما يئُصوا لبعض وأنا بقول لهم بصوت مليان فرحة: 

- "أيوة: إنتوا الاتنين لسّه بتحبوا بعضء وگل التعب اللي إنتوا فيه 
دلوقني ده» بسببا إن إنتوا مش مع بعضء. مع إنكوا تقدرواء 
تقدروا ترجعوا اللي بينكوا تاني» تقدروا أحسن من الأول كمان" 
سكت للحظة. اتنهدت فيهاء وأنا شايف تساؤلاتهم في عيونهم» قبل 

ما أكمل وأقول: 

- "بالمُحاولة, ب إنكوا تحاولوا تاني» وتالت ورابع وعاشر» طول ما 
بتحبوا بعض» طول ما حقيقي عايزين بعضء يبقى مَتيأسوش من 
المحاولة أبدًاء ومن إنكوا تحاولوا تراضوا بعض على قد ما تقدرواء 
زي ما بتدوروا على إنكوا تراضوا نفسكم., وأكيد... أكيد في يوم 
المحاولة 508 : f‏ 
اتحركت خطوتين ناحیتهم» وبعدين قُلت: 

- "خلاص يأ حسام سارة سافرت ودرست وبقت دكتورة قد الدنياء 
حققت حلمها اللي كان ناقص من غيرك. إنت كمان لازم تقلل 





غيرتك دي شوية. أي نعم غيرتنا على اللي بنحبهم شيء طبيعيء 
بس لازم يكون لها حدود. مش عمال على بطال. وهي هتاخد 
بالهاء عشان هي عارفة إنك بتحبهاء وماتقبلش راجل تاني يتعامل 
معاها بلطف زايد., وها إنك خلاص. اتعلمت تُقف ف المطبخ 
بسبب فعادك لوحدكء يبقى أكيد هتساعدها في شُغل البيت, 
مش كده؟ كفاية يا أخي إنك هترجع تدوق طبيخها بدل العك 
اللي بتعمله لنفسكء ولو يا سارة شغل البيت كتر عليكوا أوي, 
مافيهاش مشكلة لما تجيبوا شغالة تساعدكم. مدام قادرينء أما 
بالنسبة لأهم موضوعء» موضوع الخلفة. ف يوم ما تحسوا إنكوا قد 
المسئولية. تقدروا تكفلوا يتيم» وتربوه كآنه ابنكم بالظبطء وهتبقوا 
كسبتوا زينة الدنياء وحصلتوا على الثواب الأعظم في الآخرة" 
ابتسمت وأنا حاسس بفرحة جوايا مش طبيعية. قبل ما أكمل 
وأقول بصوت فيه شوية رجاء: 
- "کل ده مُمكن يحصلء لو بس قررتوا تحاولوا تانيء ها... هتحاولوا؟" 


بصولي للحظة. وبعدين بصوا لبعض مرة تانية. ماكنتتش محتاج 
أسمع ردهم. عيونهم كانت فضحاهم وهي اللي قالت کل حاجة» 
فجأة لقيت الدموع بتنزل على خد "نادية". قبل ما توجه كلامها 
ل”"حسام" وتقول له: 

- "وحشتني... وحشتني أوي با حسام" 

وكأن الكلمة نزلت بردًا وسلامًا على قلب "حسام" تهلل وشه 
بالفرح» ورجعت له الابتسامة مرة تانية, ابتسامة حقيقية وصادقة, 
فجأة لقيته بيقرب "سارة ناحيته» وبياخُدها في حُضنه» وبيضمها بكل 
قوته» قبل ما يهمس في ودنها بصوت واطي: 





- "وإنتي وحشتينيء فوق ما تتخيلي يا سارة' 
ارتسمت الابتسامة على وشي أنا كمان» ودموع الفرحة اتكونت 
في عينياء فضلوا على الوضعية دي لثوانيء قبل ما أحس إن وجودي 
خلاصء مبقالوش لازمة» اتحركت ناحية الباب بخطوات بطيئة. فتحت 
الباب» وقبل ما أخرج سمعت صوت "حسام" وهو بينده عليا: 
- "دكتور علاء!" 
التفت له» في اللحظة اللي كمل فيها وقال: 
- "إحنا... إحنا بجد مش عارفين تُشكرك إزاي" 
بصيت في الأرضء قبل ما أرد وأقول: 
د "ق العفيقة جاب أا مشن عازف مين فعا الى اللفروض كر اكان" 
- "إزاي!" ظ 
قالتها "سارة" قبل ما أهز راسي وأرّد عليها وأقول: 
- "مش مهم ده دلوقتيء امهم إن إنتوا بقيتوا سواء وقررتوا تحاولوا 
مرة تانية. بعتذر لكم أنا... آنا لازم أمشي دلوقتي" 
- "على فين!" 
قالوها هما الاتنين في صوت واحد, ابتسمث,. وأنا بتخيل صورة 
"أروى" قدامي» قبل ما أرد عليهم بصوت مليان بهجة» وأقول: 
- "أنا كمان هحاول" 





نزلت من المُستشفى وجريت على العربيةء ركبتها واتحركت بيها 
بعد ما فتحت صورة "أروى" في السلسلة المتعلقة في مراية العربية, 
كنت بسوق بسّرعة وبحاول أتفادى العربيات والإشارات. وكأني خايف 
لا الفرصة تفوتني» وصلت عند بيت "أروى". ركنت العربية وطلعت 
العمارة. ركبت الأسانسير ووصلت للدور والشقة» وعند الباب» وقفت 
للحظة اتنهدت فيها بعمق» دقبت بعدها على الجرس» وفضلت واقف 
مستني وأنا بحاول أهدي أعصابي واسيطر على نبضات قلبيء. فجأة 
لقيت الباب اتفتح» ولقيت والدة "أروى" واقفة قدامي» بصت لي 
باستغراب وقالت: ش 
- "إيه يا علاء.. في حاجة؟ إنت كويس يا ابني؟" 
ك "نا كويس نا ظط انان كدق عايز أروى: هيّ موجودة؟" 
في اللحظة ديء. ظهرت "أروى" في الصورة. كانت واقفة على بعد 
خطوات من والدتها وبتبّص لي بدهشة واستغراب» في اللحظة دي 
قررت إني أطلق العنان لقلبيء لقيت نفسي بيص لها وأنا مُبتسم, 
وبتحرك ناحيتها فجأة. لحد ما وصلت عندها وخدتها في حُضنيء بِكُل 
قوتي. فضلت ثابتة في مكانها من فرط الصدمة» أما أناء فحسيت إن 
كل آلامي وأوجاعي بيقعوا من على كتافيء جرد ما رميت نفسي في 
بصيت لهاء لقيت الدموع بتتكون في عينيهاء مكانشش مستوعبة 
اللي بيحصلء لقيت نفسي بقول لها فجأة: 
- "أناكمان مش عاوز ده يا أروى. مش عايزه زيك بالظبط مش 
عايز نبعد عن بعض أبدًا" 





دموعها نزلت» وأنا بكمل وبقول: 

انا كمان بحبكء. بحبك أوي با أروى» وجاي النهاردة عشان أطلب 
منك إننا نحاول تانيء. وال مرة دي بإذن الله هنقدرء. هنقدر يا أروى» 
عارفة لبه؟!" ش 
تساؤلها كان باين في عيونهاء ف رديت على طول وقلت: 

- "عشان فهمت. فهمت يا حبيبتي» وشفت حياتي من غيرك هتبقى 
عاملة إزاي. شفت المستقبل وما شفتهء مقدرتش أتخيل إني أقدر 
أعيشه وإنتي مش معاياء أبدَّاء أبدًَا يا أروى" 
ابتسمت بفرحة,. گنت حاسس بنينضات قلبها وكأنها بتدق ف 

صدرىي أناء كملت وقلت: 

د اهتحاول عشان خاظر عض وعشان خاطر الأول شحهاول عفان 
أنا بحبك., وإنتي بتحبيني» هنحاول عشان ماينفعش... ماينفعهش 
بدا منحاولش" 
لقيت نفسي برفع كف إيدها لحد شفايفي» وطبعت عليه بوسة. 

قبل ما أسألها: 
حمر ايه اول؟" 
بالراحة. وتقولي بکل حب: 


- "متحاول::.:هنكاول يا علا" 





خدتها في حُضني مرة تانية» في اللحظة اللي سمعت فيها صوت 
والدة "أروى" وهيّ بتزغرط بفرحة. الزغروطة جذبت انتباه الأولاد ف 
طلعوا يشوفوا في إيه. رن في ودي صوت "مهند" وهو بيقول: 
0 "بابا!" 
كان واقف عند أوضته. وأول ما شافني جري ناحيتي» أنا كمان 
- "انت بتعمل إيه هنا؟" 
- "خلاص يا حبيبي» أنا رجعت ومش همشي تاني أبدًا." 
5 '"بجد!" 
- '"بجدء بجد یا و ند" 
- "هييييبه. أنا كنت عارف» گنت عارف إن ربنا هيسمع دعونيء تيتة 
قالت لي ادعي له» وأنا قلت له. يا رب بابا يرجع» وأديك رجعت 
هو" 
بصيت له وأنا طاير من الفرحةء بوسته من خده وبعدين فلت له: 
- "الحمد لله يا حبيبي» ربنا كريم» كريم أوي" 
في اللحظة دي شُفت "سما" بتقرب من بعيد بخطوات بطيئة, 
"مهند". وبعدين سبته»ء واتحركت بهدوء ناحيتهاء لحد ما وصلت لهاء 
نزلت على رُكبي عشان أكون في مستواهاء ومنعت نفسي من إني أعيط 
لي والدموع بتتكون فيهاء لقيت نفسي بقول لها فجأة: 





- "أنا... أنا عارف إنك زعلانة مني» وده حقك» أنا كمان زعلان من 
نفسي» زعلان عشان زعلتك أوي كده. وعشان حسستك في يوم 
إني مابقتش أحبك» بس اللي أنا عايزك تعرفيه كويس يا سماء 
إفي عُمري ما بطلت أحبك» وإني مقدرش أعمل ده أبدًاء مقدرش! . 
هفضل أحبك لحد آخر لحظة في غمريء. ولحد آخر لحظة في 
عُغمري هحاول أعوضك عن تقصيري في حقك الفترة دي" 
بصيت لها والدموع بتنزل من عينياء وبعدين قلت لها: 
- "ممكن... ممكن تسامحيني؟" | 
دموعها نزلت هي كمان وفضلت تتصالىي شوية. قبل ما تبتسم» 
0 کن» بس بشرط" 
_- "أي حاجة» أي حاجة 5 000 
_- "ل 8 سجاير" 
- "تبطا ١‏ سجاير عشان أقدر | حضنك من غير ما أبنقى مخنوقة 
من ريحتهاء تبطلها... عشان صحتك تبقى كويسة وتفضل موجود 
معايا على طول وماتسبنيش أبدًاء لو بتحبني فعلا زي ما بتقولء. 
ابتسمت وقلبي رفرف من الفرحة. لما حسيت إنها خايفة عليا أوي 
بهز راسي وبقول لها: 





- "أوعدكء أوعدك هبطلها يا حبيبتى» بس... ممكن يعني لحد ما 
أبطلهاء أخد حخضن صغير؟ حُضن واحد بس" 
فجأة لقيتها بتقرب مني وبتهمس في ودني: 
- "من غير ما تقول" 
وحضنتني» حُضن رد فيا رو يي من تاني» طولت في حُضنها عا 
قد ما قدرت» لحد ما لقيت "أروى" بتقرب منى بعدها وهىًّ شايلة 
"مُهند"» عشان تُحضن بعض إحنا الأربعة. حُضن جميل ودافي.» وحسيت 
فجأة إن آنا حقيقي گنت إنسان غبيء لاني گنت هضحي بحُضن زي 


ده» وببيت زې ده» وبحب زي ده..! 


عله ماد al‏ 
ج ج 





5-5 "يلا ب مهندء هنحاول مرة كمان.» واطرة دي هنقدر ماشي؟' 
- "ماشي يا بابا" 


ركب "مُهند" على العجلة. ظبط نفسه. واتنهد بعمقء في اللحظة 
اللي زقيته فيها ناحية "سما" اللي كانت واقفة بعيد شوية وبتحمسه 
عشان يوصل لهاء فضل "مهند" يحاول يوزن نفسه. مرة في التانية 
في التالتة. لحد ما في النهاية يقدر يبدل بشكل كاملء وقدر يسوق 
العجلة لوحده. صقفت له في نفس الوقت اللي لقيت "أروى" بتشجعه 
فيه» وبتبّص له وهيّ فرحانةء كانت قاعدة على الأرض في نص الجنينة 
بالظبطء بلا روحت لها وقعدت جمبهاء وحطيت إيدي حوالين كتفهاء 
بصينا لبعض بحُبء وبعديْن بصينا على الأولاد. "مُهند" و"سما" وهما 
بيلعبوا سوا في الجنينة.. 


فضلت صورة يوم الأجازة مع "أروى" والأولاد تدور في ذهني وأنا 
في طريقي للمُستشفىء, كنت حقيقي فرحان إني حققت حلم "مُهند" 
وقدرت أعلمه ركوب العجلء بس اللي فرحني بشكل أكبر. هو إن 
رسمته اتحققت» مابقتش مُجرد رسمة» بقت واقع ملموس» أجمل 
واقع في الذنيا.. 

ركنت العربية قُدَام الُستشفى» بيت في ساعتي» كانت داخلة 
على 9 ونصء نزلت واتحركت ناحية البوّابة» "مستشفى الأمل للأمراض 
النفسية والعصبية". بضيت على اليافطة وأنا بفكّرء. يوم جديد من 
الانغماس في مشاكل ومتاعب الآخرين. بس من غير ما أكون أنا 
كمان شايل مشاكل وهموم الدُنيا فوق كتافي. كنت مصدق المقولة 
اللي بتقول إن الطبيب النفسي أوقات بيحتاج للعلاج زيّه زيّ المريض 


بالظبطء. بس عمري ما تخيلت إن علاجي هيبقى على إيد حالة 
عندي, أو في وضعي ده» حالتين مش حالة واحدة.. 
مشيت في ممرات المستشفى وأنا بقلب في التابلت بتاعي» بشوف 
لو حد كلمني أو بعت لي رسالةء والمرة دي لقيت رسالة بالفعل» كانت 
مبعوتة من "سارة" و"خحُسام". من المالديف. مُرفق بيها فيديو ليهم 
وهُما قاعدين قدام البحرء وبيشاوروا لي وبيضحكواء ابتسمت» وفرحت 
لهم بجد من قلبيء في نفس اللحظة اللي وصلت فيها لمكتبي» عشان 
ألاقي "ذُعاء" بتستقبلني بابتسامتها المعهودة. ابنتسمت لها أنا كمان. 
وقلت لها بصوت مليان بهجة: 
- "صباح الخير يا دُعاء. ها؟ عندنا كام حالة النهاردة؟!" 


د واد ماد 

